
„ Condiţia neapărată a dezvoltării pacinice 

e disciplina publică întemeiată fie pe 
respectul puterii publice, fie pe încrederea 
ce o avem în oamenii însărcinaţi cu purtarea 
de grijă pentru trebile comune. ” 


M. Eminescu, Opera politică, |, 564! 


CAPITOLUL I 
INTRODUCERE ÎN STUDIUL DREPTULUI 


O întrebare simplă se ridică atunci când este vorba despre 
drept: 

Ce este dreptul? 

Dacă se răspunde acestei chestiuni urmează: 

De ce l-a conceput lumea, ce ról fundamental joacă el în 
cadrul societății ca sistem organizat, rezultat al comportamen- 
telor comune ale indivizilor? A apărut înaintea societății, odată 
cu ea sau ulterior? De ce trebuie să fie un ansamblu de concepte 
greu de înțeles pentru profani? 

Într-o accepțiune, care interesează structura prezentei 
lucrări, dreptul este un sistem de norme juridice care au ca scop 
reglementarea comportamentului oamenilor în cadrul celor mai 
diverse raporturi sociale. Astfel, dreptul se raportează la prezen- 
ţa omului în societate, având capacitatea de a influenţa socialul?. 


! Eminescu, Cugetări, Colecţia Cogito, Editura Albatros, Bucureşti, 1979, 
p. 82. 

? Mircea Djuvara, Teoria generală a dreptului, Drept raţional, Izvoare şi 
Drept pozitiv, Restitutio, Editura ALL, Bucureşti, 1995, p. 346 şi următoarele. 

Cu alte cuvinte dreptul este strâns legat de societate, însă 
aceasta nu este suficientă, ci este necesar ca ea să fie organizată 
statal. Deşi un sistem de norme într-un anumit stadiu a caracte- 
rizat chiar şi cele mai primitive forme de organizare grupală a 
indivizilor nu se poate vorbi de drept ca sistem de norme decât 
odată cu apariția statului”. Această concluzie este derivată din 
faptul că dreptul reprezintă un factor important de socializare, 
modelând, stimulând sau sancționând comportamentele umane 
adecvate sau neadecvate valorilor esențiale ale societății. 

Cum se pot determina valorile sociale cele mai importante 
dacă individul trăieşte izolat sau într-o formă de organizare 
destul de precară ca ceata, ginta sau tribul? Evident că pentru a 
statua asupra unui sistem de conduite necesare trebuie avut în 
vedere un grad maxim de organizare a tuturor, o formă superioa- 
ră şi utilă pentru toţi indivizii, iar acesta este statul. Numai el 
poate oferi cetățenilor săi protecția de care au nevoie şi un aparat 
dezvoltat pentru satisfacerea nevoilor cotidiene esențiale. 

Statul, ca organizaţie politică întruneşte trei elemente de 
bază: teritoriul, populaţia şi suveranitatea, fiecare dintre acestea 
deținând un rol bine stabilit, care lipsea fostelor forme de orga- 
nizare grupală. Traiul în comun pe un anumit teritoriu caracte- 
riza şi vechile forme de organizare însă suveranitatea aduce un 
plus de siguranță atât individului cât şi organizaţiei înseşi. Omul 
s-a aliat cu ceilalți pentru a-şi duce viaţa împreună şi alături de 
confraţi cu scopul evident de a trage anumite foloase din această 
conduită comună. Dar cum ar fi putut menţine aceste avantaje 
dacă nu ar fi creat un sistem bine orânduit de valori naturale şi 
sociale precum: viaţa individului, integritatea sa, suveranitatea, 
independenţa şi unitatea statului, libertatea în gândire şi expri- 
mare, aptitudinea de a se asocia şi de a milita pentru anumite 


3 Nicolae Popa, Teoria generală a dreptului, Editura Actami, Bucureşti, 
1994, p. 92. 

drepturi, drepturile subiective în sine şi instrumentele juridice 
menite să le protejeze? 

De aceea aceste valori sunt apărate prin intermediul unui 
sistem eficient, care deține posibilitatea de a pronunţa ceea ce 
trebuie respectat de toți şi are căderea de a impune conduita de 
urmat prin varii mijloace imperative, înzestrate cu coerciţia 
statală — sistemul de drept. 

Cu alte cuvinte când societatea se găseşte față cu necesități 
importante ale sale şi ale membrilor săi, acestea trebuie să devi- 
nă lege, pentru a fi protejate preventiv dar şi sancţionator — post 
factum. În acest fel valoarea protejată dă naştere unei dispoziţii 
normative scrise, care arată cum trebuie să se poarte individul în 
raport cu această valoare. Este vorba despre procesul de legife- 
rare, sau de transformare a unor simple situaţii sociale în legături 
juridice, de drept, prin prevederea lor în lege, născând astfel 
dreptul pozitiv. 

În cadrul legiferării este nevoie de conceptualizarea rela- 
țiilor sociale şi a valorilor implicate, precum şi a conduitelor 
prescrise de lege, pentru a găsi un limbaj comun, aplicabil tutu- 
ror categoriilor de norme juridice. A conceptualiza reprezintă un 
pas dificil în cadrul acestui proces de transpunere a realităţii în 
normă, iar succesul său este asigurat numai prin utilizarea unor 
noţiuni şi categorii, care să se regăsească permanent, în fiecare 
text de lege. 

Nu trebuie înțeles că dreptul se foloseşte de un limbaj 
aproape cifrat pentru necunoscători, pentru a-şi asigura inaccesi- 
bilitatea, ci pentru a garanta utilizarea aceloraşi concepte şi 
instituţii juridice tuturor situațiilor de acelaşi gen, în scopul unei 
soluţionări echitabile a tuturor raporturilor juridice. 

“1. DEFINIŢIA ŞI DIVIZIUNEA DREPTULUI 


1.1. Definiţia dreptului 


Dreptul poate fi analizat sub multiple accepţiuni”. Dintre 
acestea două prezintă un interes deosebit atât pentru practician 
cât şi pentru cercetarea ştiinţifică a dreptului. 

Într-o primă accepțiune, prin drept se înţelege totalitatea 
normelor juridice aflate în vigoare la un moment dat într-o 
societate. Discutăm în acest caz despre dreptul obiectiv sau 
dreptul pozitiv. 

În cea de-a doua accepţiune, dreptul desemnează acea 
facultate sau prerogativă recunoscută de lege unui subiect, în 
virtutea căreia, acesta poate să aibă o anumită conduită sau să 
ceară terțelor persoane însuşirea unei conduite corespunzătoare 
valorificării interesului său. Identificăm astfel dreptul subiectiv. 

Pornind de la cele două sensuri, dreptul poate fi definit ca 
fiind totalitatea regulilor generale de conduită instituite şi garan- 
tate de către stat, care au drept scop reglementarea relațiilor 
sociale, reguli care sunt apărate la nevoie prin forța de constrân- 
gere a statului. 

Noţiunea de „drept” mai poate fi folosită şi cu sensul de 
ramură componentă a sistemului de drept, făcând delimitarea 
între diferitele ramuri de drept (de exemplu: drept civil, drept 
penal, dreptul muncii, drept comercial, drept financiar, etc.). 


* Mircea Djuvara, Teoria generală a dreptului, Drept raţional, Izvoare şi 
Drept pozitiv, Restitutio, Editura ALL, Bucureşti, 1995, p. 43. 

5 A se vedea Nicolae Popa, Teoria generală a dreptului, op.cit.p.87-92; loan 
Santai, Introducere în studiul dreptului, op.cit. p.2 1-25; loan Ceterchi, Teoria 
generală a dreptului; Genoveva Vrabie, Popescu Sofia, Teoria generală a 
dreptului. 

Având în vedere că noţiunea de „juridic” desemnează 
apartenența la drept, rezultă că folosirea lor cumulativă este 
tautologică. 


1.2. Diviziunea dreptului 


Este analizată încă din perioadă dreptului roman, juriscon- 
sultul Ulpian realizând distincția între jus publicum şi jus priva- 
tum, deosebirea între acestea fiind determinată de obiectul de 
aplicare şi interesul ocrotit. Astfel, dreptul public are în vederea 
satisfacerea nevoilor statului, publice, iar dreptul privat vizează 
interesul particularului, individului€. 

Această diviziune interesează dreptul în general deoarece 
fiecare dintre cele două categorii cuprinde ramuri de drept 
cărora le sunt aplicabile reguli diferite, astfel că încadrarea 
într-una sau alta dintre cele două părți ale dreptului devine ope- 
rația cea mai importantă pentru alegerea dreptului aplicabil. 

În ultimul timp însă au apărut o serie de reglementări care 
împrumută trăsături din ambele categorii, realizarea unei distinc- 
tii nete între cele două fiind aproape imposibilă, astfel că de 
regulă aceste ramuri de drept se vor subsuma categoriei celei 
mai grave: dreptul public. Este cazul normelor privind protecția 
consumatorului, dreptului asigurărilor, dreptului bancar, dreptu- 
lui concurenţei etc. 

Pentru a se califica o ramură de drept ca aparținând siste- 
mului public sau privat este necesară parcurgerea mai multor 
criterii: 


é Mircea Djuvara, Teoria generală a dreptului, Drept raţional, Izvoare şi 
Drept pozitiv, Restitutio, op.cit., p. 45 arată că organizarea puterilor publice 
sau a serviciilor publice interesează statul iar normele referitoare la familie, 
contracte şi la responsabilitatea obişnuită între particulari sunt de drept privat. 

=a criteriul organic, care se referă la calitatea subiectelor parti- 
cipante la raporturile juridice. Dreptul public priveşte „auto- 
ritatea publică”, în vreme ce dreptul privat se referă la 
particulari. Autoritatea publică creează dreptul, urmăreşte 
aplicarea lui şi sancţionează abaterile de la conduita prescri- 
să. În dreptul privat, statul urmăreşte aplicarea şi respectarea 
dreptului în cadrul unui raport juridic ale cărui subiecte sunt 
particularii. 

a criteriul material, se referă la interesele urmărite de către 
subiectele de drept în cadrul unui raport juridic. Dreptul 
public cuprinde norme care urmăresc satisfacerea unui inte- 
res general, public, în vreme ce dreptul privat cuprinde 
reguli care urmăresc realizarea unui interes propriu, privat. 

= criteriul formal, care se referă la natura normelor juridice. 
Astfel, dreptul public cuprinde norme juridice care privesc 
statul, colectivitățile publice şi raporturile lor cu persoanele 
particulare, atunci când aceste raporturi privesc prerogativele 
subiectelor de drept public. Dreptul privat cuprinde normele 
juridice aplicabile persoanelor particulare — fizice şi juridice — 
şi raporturilor care se nasc între acestea. 

Prin urmare, dreptul public. cuprinde norme juridice care 
privesc statul, colectivitățile publice şi raporturile acestora cu 
persoanele particulare, adică acele raporturi care iau naştere 
între guvernanti şi guvernaţi. Exemplificăm ca fiind ramuri ale 
dreptului public: dreptul administrativ, dreptul constituțional, 
dreptul securității sociale, dreptul financiar, dreptul penal, etc.” 

Dreptul privat cuprinde normele juridice care reglemen- 
tează raporturile care se nasc între particulari. Sunt ramuri ale 
dreptului privat: dreptul civil, dreptul muncii, dreptul comercial, 
dreptul familiei, etc. 


7 Mircea Djuvara, Teoria generală a dreptului, Drept raţional, Izvoare şi 
Drept pozitiv, Restitutio, Editura ALL, Bucureşti, 1995, p. 45. 

2. CONSTANTELE DREPTULUI 
ŞI SISTEMELE DE DREPT 


2.1. Constantele dreptului 


Dreptul nu este imuabil, el se malează pe poporul care îl 
poartă, împrumută de la fiecare tipologia caracteristică şi devine 
un element de apartenență al neamurilor. Aşadar, în fiecare stat 
populaţia se conduce după reguli care-i sunt proprii, adaptate 
trăsăturilor sale biologice, sociale, politice, etice, demografice, 
economice şi structurale, precum şi condiţiilor naturale, de me- 
diu. În acest mod se explică de ce ceea ce se încadrează perfect 
în ideea de normalitate într-un anumit stat, poate constitui o 
faptă gravă sau un caz tabu pentru tipologia altui stat. Măsurile 
legislative caracteristice urmează linia trăsăturilor poporului şi 
teritoriului asupra căruia se aplică. 

În literatura de specialitate această unitate între drept şi 
dat-urile pe care se aplică a fost exprimată din cele mai vechi 
timpuri, corespondenţa între mediu, om şi „drept” constituind 
permanent cheia unei bune desfăşurări a raporturilor sociale. 
Blaise Pascal spunea: „Hazlie justiţie, pe care o influenţează un 
râu sau un munte; adevăr dincoace de Pirinei, eroare dincolo”. 
Sau Montesquieu arăta că „legile trebuie să fie potrivite cu 


8 Condiţiile demografice influenţează dreptul dar şi acesta este la rândul său 
influenţat de dat-ul existent. In Japonia au existat legi de limitare a natalității, 
nevoia de adaptare a populaţiei la teritoriul dat fiind posibil a fi adusă a înde- 
plinire prin intermediul regulilor de drept. În aceeași măsură dar în sens 
contrar, țările nordice desfăşoară politici publice de stimulare a natalității 
deoarece condiţiile de climă sunt nefavorabile şi inhibitorii pentru creşterea 
natalității. N. Popa, op.cit., p. 62. 

? Blaise Pascal, Pensées, Paris, 1885, p. 88 în N. Popa, op.cit., p. 61. 

condițiile fizice ale țării, cu clima, cu calitatea solului, cu aşe- 
zarea, cu întinderea sa”!?, 

Dacă dreptul este potrivit unui popor înseamnă că el va 
evolua împreună cu acesta, orice schimbare majoră în conștiința 
şi felul unei societăți va transpare prin dreptul său. Astfel, 
dreptul evoluează atât în spațiu cât şi în timp. 

Desigur că modificările aduse dreptului în timp nu sunt 
numai rezultatul unor transformări în cadrul structurii sociale ci 
ele denotă acţiunea conlucrată a tuturor aspectelor şi elementelor 
de care se leagă dreptul: economicul, politicul, culturalul etc. 

Dar dacă dreptul este diferit în funcție de poporul căruia i 
se aplică şi pe care îl caracterizează, nu este mai puţin adevărat 
că tratând cu concepte, categorii şi noțiuni, dreptul reprezintă în 
acelaşi timp şi un limbaj internațional, un „esperando” al celor 
care se conduc după el, fie că îl respectă fie că se împotrivesc 
lui, creându-şi astfel modele de conduită sau atitudini contrarii 
lui. Altfel spus, acelaşi drept atât de diversificat pentru fiecare 
nație în parte, este în acelaşi timp identic în toate zonele şi 
pentru toate timpurile. 

Numai că această constanță şi imuabilitate nu vizează toa- 
te aspectele dreptului ci numai principiile, conceptele şi noţiu- 
nile esenţiale derivate dintr-un drept natural, înnăscut al fiecărui 
individ'!. Esenţa dreptului, voinţa generalizată de a respecta 


10 Montesquieu, Esprit de les lois, no. 1, Ed. Ştiinţifică, Bucureşti, 1964, 
p. 17, ibidem, p. 61. 

l! Drepturile fundamentale ale omului consacrate în Convenţia Europeană a 
Drepturilor Omului sunt drepturi de origine naturală, considerate a fi derivate 
din natura umană. Omul se naşte cu aceste drepturi fără de care acesta nu 
poate evolua în societate, deoarece fără respectarea dreptului la viață, la 
integritate fizică, psihică, fără libertatea cuvântului, a opiniei şi a asocierii 
individul este lipsit de cele mai elementare condiţii. Tocmai pentru a proteja 
asemenea prerogative esenţiale convenţia a consacrat aceste drepturi şi a 
instituit instrumente juridice procesuale menite să le apere sub autoritatea 
Curţii Europene a Drepturilor Omului de la Strasbourg. 

normele sunt aceleaşi oriunde şi oricând. Asemenea elemente 
care se regăsesc identic în orice timp şi loc au fost denumite 
constantele dreptului şi se suprapun generic pe ideea de concept 
esenţial al dreptului. Câteva dintre acestea sunt: norma juridică 
şi structura sa logico-juridică, sancţiunea, pedeapsa, raportul 
juridic, subiectele de drept, dreptul subiectiv, obligaţia. 

Aceste constante ale dreptului îmbracă forme diferite şi îşi 
schimbă conţinutul în funcţie de fiecare sistem de drept în parte, 
astfel că prin intermediul factorilor săi de configurare, dă naştere 
ideii de diversitate a dreptului în raport cu spațiul. 


2.2. Sistemele de drept 


În funcţie de zonele în care s-a dezvoltat fiecare sistem de 
drept acestea se clasifică după cum urmează: sistemul de drept 
romano-germanic, sistemul anglo-saxon, dreptul musulman, 
dreptul comunitar. 

La rândul său sistemul de drept romano germanic, consti- 
tuit în urma recepționării dreptului roman în principal în statele 
europene, se compune din: sisteme de drept de inspirație france- 
ză, cum sunt cele din România, Franţa, Belgia, Luxemburg, 
Portugalia, Spania, Venezuela, Panama, şi sisteme de drept de 
inspirație germană, ca dreptul statelor nordice, dreptul italian şi 
cel elvețian. Influenţa germană s-a resimțit şi la nivelul dreptului 
chinez, rusesc, grecesc, prin impunerea unor instituții juridice 
generale în codurile acestora anterior tratării materiilor speciale. 

Sistemul de drept francez are la bază Codul civil francez 
napoleonian de la 1804, iar cel german se întemeiază pe Codul 
civil german de la 1900. Ambele însă sunt întemeiate pe dreptul 
roman care s-a conturat diferit după cum au evoluat şi diferitele 
şcoli juridice în fiecare zonă de influență. 

Dreptul anglo-saxon s-a dezvoltat în Marea Britanie, în 
Statele Unite ale Americii, Australia, Noua Zeelendă, India. 

Diferența majoră între cele două mari familii de drept 
constă în faptul că dreptul romano-germanic are o bază prepon- 
derent pozitivistă, legile sale fiind scrise, iar sistemul de drept 
anglo-saxon se întemeiază pe precedentul judiciar, pe soluţiile 
jurisprudenţiale, pronunţate de alte instanţe de judecată anterior. 

Dreptul anglo-saxon se compune din Common law (prece- 
dentul judiciar), Equity (reguli de drept menite să atenueze lip- 
surile vechiului sistem de common law) şi Statutary law (legile 
scrise cu caracter de lege specială, derogatorie). Pe lângă uzan- 
tele constituționale, în această materie există şi o parte compusă 
din reguli scrise, cuprinzând Magna Charta Libertatum, Habeas 
Corpus, The Bill Of Rights, The Parliement Act şi Westminster 
Statue. 

Dreptul musulman reprezintă o evoluţie a „legislațiilor” 
sumeriene, akadiene, a celor mesopotamiene, siriene şi a cutu- 
melor din Medina, precum şi a celor romane în zonele estice ale 
vechiului imperiu (Magreb şi Maşrek). El se regăseşte şi în 
Africa, precum şi în toate statele arabe. 

Temeiul dreptului musulman îl constituie doctrina religi- 
oasă, baza iniţială a acestuia fiind compusă din: Coran, Sunna, 
Idjma şi Iditihad. Coranul”? constituie o prezentare a revelaţiilor 
lui Mohamed transmise de către Alah, Sunna reprezintă cutuma 
tradițională despre revelaţiile lui Mohamed, Idjma cuprinde 
preceptele învăţaților asupra revelațiilor trimisului lui Alah iar 
Iditihad-ul cuprinde jurisprudenţa. 


12 Coranul are în total 6342 versete dintre care aproximativ 500 cuprind 
norme juridice. N. Popa., op.cit., p. 85. 

Dreptul comunitar are rolul esențial de a asigura o bună 
ordonare a treburilor publice în cadrul comunităților europene”, 
ca un spațiu economic comun care tinde să devină un mare stat 
transnațional. Dreptul comunitar nu exclude astfel ordinea juri- 
dică internă a fiecărui stat membru al comunităţii, care se carac- 
terizează prin reguli de drept proprii, uneori chiar contradictorii 
cu normele comune europene. Însă asemenea discordanţe nu 
sunt totuşi tolerate invariabil ci statele au datoria de a prevedea 
în legislația internă principiul priorității normelor comunitare cu 
condiția ca acestea să nu le afecteze suveranitatea. 

Comunitățile europene şi-au constituit organe specializate 
pentru soluționarea problemelor comune de natură economică, 
prin elaborarea unor reguli de drept care să fie respectate pe 
întreg cuprinsul statelor membre şi prin instituirea unui sistem 
semicoercitiv, de natură a asigura aducerea la îndeplinire a 
acestor reguli. 

Organele comunităţilor sunt: Parlamentul European'“, 
Consiliul de Miniştri!5, Comisia europeană!€ precum şi Curtea 


13 Iniţial au existat trei comunități europene: CECA (comunitatea cărbunelui 
Şi a oțelului), CEE (comunitatea economică), EURATOM (comunitatea ener- 
giei nucleare). Termenul de „comunitate europeană” este pleonastic datorită 
faptului că niciodată nu a existat o singură comunitate ci trei asemenea, astfel 
că numai denumirea comună de Uniune Europeană poate fi utilizată avizat. 
Parlamentul european cuprinde reprezentanții popoarelor care compun 
comunitățile, într-un anumit grad de reprezentativitate (Franța are 87 de 
membrii, Germania are 99 de membrii, Spania deţine 64 de locuri etc.). 
Atribuţiile Parlamentului European constau în adoptarea de acte comunitare, 
elaborarea de avize conforme şi consultative, analizarea raportului Comisiei 
europene, introducerea unor moţiuni de cenzură împotriva raportului Comi- 
siei etc. Din Octavian Manolache, Drepr comunitar, Ediţia a III a, Editura 
ALLBECK, Bucureşti, 2001, p. 78-80. 

15 Consiliul este compus din câte un reprezentant al fiecărui stat membru, 
care are căderea de a angaja juridic statul respectiv, dispunând de posibili- 
tatea de reprezentare a acestuia. Principalele atribuţii ale Consiliului sunt: 

de Justiţie a comunităţilor europene!”. Toate acestea conlucrează 
pentru aplicarea dreptului comunitar în vederea uniformizării 
regulilor la nivelul tuturor statelor membre în ideea dezvoltării 
în viitor a unei entități unice, un mare stat european, caracterizat 
nu doar prin unitate economică, monetară, culturală ci şi 
politică. 


3. CLASIFICAREA ŞTIINŢELOR JURIDICE 


Dreptul face parte din categoria ştiinţelor despre socie- 
tate! deoarece studiază fenomenele sociale, cauzele apariției şi 
evoluţiei lor, alături de alte ştiinţe, cum ar fi: ştiinţele politice; 
economice, istorice, etc. 

Ştiinţele juridice au fost clasificate în literatura de 
specialitate astfel: 


coordonarea politicilor economice comunitare, luarea deciziilor, conferirea 
anumitor puteri delegate Comisiei în aplicarea regulilor stabilite de Consiliu. 
15 Comisia este organul executiv comunitar, compus din 20 de membri care 
trebuie să ofere garanţii de independenţă față de statele din care fac parte. 
Atribuţiile Comisiei sunt acelea de a asigura respectarea şi aplicarea dispozi- 
ţiilor Tratatului, formulează avize şi recomandări asupra dispoziţiilor Trata- 
tului, exercită puterile conferite de Consiliu şi are putere proprie de decizie 
pentru conturarea problemelor şi măsurilor stabilite de Consiliu şi de 
Parlament. 

17 Curtea de justiție este compusă din 15 judecători independenți, cu calități 
de necontestat care posedă calificările cerute pentru numirea în cele mai 
înalte funcții jurisdicționale în țările de unde provin şi care sunt jurişti de o 
competență recunoscută. Principala competență a Curţii de Justiţie este aceea 
de a garanta că în interpretarea şi aplicarea Tratatelor comunităților europene 
legea este respectată. 

8 Nicolae Popa, Teoria generală a dreptului, Editura Actami, Bucureşti, 
1994, p 7. 

Ştiinţe juridice istorice având ca obiect de cercetare statul 
şi dreptul sub aspectul formării şi evoluţiei lor. 

Ştiinţele juridice de ramură care au ca obiect de reglemen- 
tare un grup determinat şi specific de relaţii sociale care au în 
comun un obiect şi o metoda comună de reglementare. Cu alte 
cuvinte, ştiinţele juridice de ramură au ca obiect de cercetare 
totalitatea normelor care formează o ramură de drept. Astfel, 
sunt ramuri de drept care fac parte din sistemul dreptului: dreptul 
constituțional, dreptul administrativ, dreptul financiar, dreptul 
penal etc. 

În condiţiile diversificării relaţiilor sociale şi a apariţiei unor 
instituții noi de drept, se tinde la apariţia unor noi ramuri de drept. 

Ştiinţele auxiliare (ajutătoare) ştiinţelor juridice care con- 
tribuie la procesul aplicării legii, cum ar fi: medicina legală, 
sociologia juridică, statistica judiciară, etc. 


4. PRINCIPIILE DREPTULUI 


Cuvântul principiu provine din latinescul „principium” 
care desemnează începutul, geneza, fundamentul. 

Principiile de drept sunt acele reguli care stau la baza 
întregului sistem de drept şi care se regăsesc la nivelul tuturor 
ramurilor de drept şi al tuturor normelor juridice care alcătuiesc 
aceste ramuri. 

Principiile de drept pot fi formulate direct prin norme 
juridice, cum ar fi spre exemplu: principiul egalității tuturor 
cetățenilor în fața legii şi a autorităților publice fără privilegii şi 
fără discriminări, principiu consacrat de Constituție României”; 
sau pot fi deduse din interpretarea legii. 


1? Art. 16 alin. 1 din Constituția României. 

Principiile dreptului se clasifică în două mari categorii: 
= principii generale ale dreptului, 
= principii specifice fiecărei ramuri de drept”. 

Studiul principiilor generale ale dreptului prezintă impor- 
tanță din mai multe puncte de vedere. În primul rând, aşa cum 
am arătat anterior, acestea sunt reguli călăuzitoare ale întregului 
sistem de drept, ele regăsindu-se în cadrul oricărei ramuri 
constitutive. În al doilea rând, importanţa lor decurge din aceea 
că ori de câte ori, există carenţe legislative se recurge la princi- 
piile de drept pentru soluționarea situaţiilor apărute în societate. 
În al treilea rând, principiile specifice fiecărei ramuri de drept 
sunt elaborate în baza acestor principii generale. 

În literatura de specialitate?!, au fost identificate urmă- 
toarele principii ale dreptului: 

l. Asigurarea bazelor legale de funcționare a statului este 
principiul care stă la baza existenței statului de drept; 

2. Principiul libertăţii şi egalităţii a tuturor cetăţenilor atât 
în fața legii, cât şi între ei, indiferente de naționalitate, sex, 
religie, grad de cultură, avere. În considerarea art. 3 din Decla- 
rația universală a drepturilor omului, potrivit căruia „fiecare 
individ are dreptul la viață, la libertate şi siguranță personală”, 
libertatea şi egalitatea, valori fundamentale ale vieții sociale pot 
fi protejate numai în situația în care ele îşi găsesc consacrare 
juridică. În acest context, dreptul este cel care sancționând 


2 Ele se regăsesc la nivelul fiecărei ramuri a dreptului, conducând şi guver- 
nând relaţiile sociale specifice respectivei ramuri. Spre exemplu, dreptul 
familiei se bazează pe următoarele principii specifice: principiul ocrotirii 
căsătoriei şi familiei; principiul ocrotirii intereselor mamei şi copilului; prin- 
cipiul căsătoriei liber consimțite între soţi, principiul monogamiei, principiul 
protecţiei copilului etc. (pentru mai multe dezvoltări, a se vedea Florinița 
Ciorăscu, Andreea Drăghici, Lavinia Olah, Dreptul familiei şi acte de stare 
civilă, Editura Paralela 45, Piteşti, 2005). 

?! Nicolae Popa, Teoria generală a dreptului, pag. 114-125. 

teridinţele unor indivizi de a nega libertatea altora, garantează şi 
asigură în mod efectiv libertatea socială. 

3. Principiul responsabilității în conformitate cu care fie- 
care individ îşi asumă responsabilitatea acţiunilor sale sociale în 
deplină cunoştinţă a sistemului normativ şi a valorilor presta- 
bilite. 

4. Principiul echităţii şi justiției presupune deplina egali- 
tate între indivizii unei societăți. Atunci când drepturile unora 
dintre ei sunt încălcate, justiția este cea care trebuie să asigure, 
prin intermediul aplicării dreptului — echitatea. 

Principiile fundamentale care se regăsesc în sistemul de 
drept al fiecărui stat trebuie să fie în concordanță cu principiile 
dreptului internațional, în scopul promovării şi apărării aceloraşi 
valori sociale. 


5. IZVOARELE DREPTULUI 


Noţiunea de izvor de drept trebuie analizată sub două 
accepțiuni: izvor de drept în sens material şi izvor de drept în 
sens formal 

Prin izvor de drept în sens material se înțelege totalitatea 
condițiilor vieții materiale şi spirituale care determină adoptarea 
unei reglementări legale. 

Prin izvor de drept în sens formal se înțeleg formele, 
modalităţile exterioare pe care le îmbracă voinţa socială generală 
pentru a se impune ca model de urmat în cadrul relațiile sociale. 

Pornind de la cele două accepțiuni, putem defini izvorul de 
drept ca fiind forma specifică pe care o îmbracă voința socială 
generală pentru a impune ca obligatorii anumite reguli de con- 
duită în relațiile sociale. 

La clasificarea izvoarelor dreptului, în izvoare de drept în 
sens formal şi izvoare de drept în sens material, s-a avut în 
vedere criteriul raportului dintre conţinut şi formă. 
În funcţie de caracterul sursei normative, distingem între: 
izvoare directe (imediate) ale dreptului, adică forme de exprima- 
re nemijlocită din care derivă norma, cum ar fi actele normative, 
şi izvoare indirecte (mediate), care nu sunt cuprinse în actele 
normative, dar la care acestea din urmă fac trimitere, incluzân- 
du-le în mod indirect în conţinutul lor, cum ar fi: cutuma, 
regulile de convieţuire socială. 
În funcţie de suportul material, distingem între: izvoare 
scrise ( documente) şi izvoare nescrise (obiceiul, tradiții orale, 
etc.). 
Sistemul izvoarelor dreptului român este alcătuit din 
următoarele categorii: 
= acte normative emise de către organele de stat învestite cu 
competențe în acest domeniu (executive sau legislative). 
Actul normativ cuprinde norme general — obligatorii, a căror 
respectare se poate realiza la nevoie cu ajutorul forței coerci- 
tive a statului. Analizăm în acest caz legea — ca izvor de 
drept, bineînţeles în sensul larg al noţiunii, ca act cu putere 
obligatorie. Acest lucru nu presupune că celelalte acte nor- 
mative cu o forță juridică inferioară legii nu constituie 
izvoare de drept. 

= tratate, acorduri, convenţii internaționale la care România 
este parte — ca izvoare externe ale dreptului, şi care produc 
efecte juridice pe plan intern numai în măsura în care ele 
sunt supuse ratificării sau adoptării printr-un act normativ 
intern. 

= alte izvoare de drept, cum ar fi: contractul normativ, obiceiul 
Juridic (cutuma), regulile de conviețuire socială. 

Actele normative sunt izvoare ale dreptului, indiferent de 
organul statal de la care emană. Sistemul actelor normative este 

compus, în ordinea forței lor juridice, din legi, decrete, hotărâri 
şi ordonanțe ale guvernului; regulamente şi ordine ale miniştri- 
lor; acte ale organelor administrației publice locale (ordine ale 
prefectului, decizii ale primarului, hotărâri ale Consiliului local 
sau ale Consiliului Judeţean). 
Legea reprezintă actul normativ care emană de la puterea 
legislativă. Cea mai importantă lege care emană de la puterea 
legislativă este Constituţia, legea fundamentală a oricărui stat, 
care consacră şi reglementează cele mai generale valori din 
societate. Toate celelalte legi sunt subordonate Constituţiei şi 
trebuie să respecte şi să se afle în concordanță cu principiile 
consacrate de aceasta. 
Legea prezintă următoarele trăsături: 
= emană de la puterea legislativă, Parlamentul, unicul organ 
legislativ, format din două camere: Camera Deputaţilor şi 
Senatul; 

= prin intermediul legii sunt reglementate cele mai importante 
relații sociale, din diferite domenii de activitate, motiv 
pentru care ea reprezintă cel mai important izvor de drept; 

= legea se adoptă după o procedură specifică, care se deose- 
beşte de celelalte acte normative. Această procedură este 
alcătuită din următoarele etape: adoptarea legii (iniţiativa 
legislativă; avizarea proiectului legii; dezbaterea proiectului 
legii; votarea) şi a doua etapă — promulgarea legii de către 
Preşedintele României şi publicarea legii în Monitorul 
Oficial al României; 

= legea are forță juridică superioară celorlalte acte normative, 
supremaţia ei fiind depăşită doar de Constituţie. 

Decretele prezidenţiale au un caracter normativ, fiind 
emise de către Preşedintele României în cazurile special regle- 
mentate de lege (mobilizarea parțială sau generală a forțelor 
armate, agresiune armată îndreptată împotriva țării, starea de 
urgență, starea de asediu). Decretele se publică în Monitorul 

Oficial, nepublicarea lor atrăgând inexistența actului. Decretele 
prezidenţiale se contrasemnează de primul ministru. 

Hotărârile de Guvern sunt emise de Guvern, ca organ 
suprem al puterii executive. Ele sunt emise de asemenea cu 
respectarea dispoziţiilor legii fundamentale, fiind adoptate în 
cele mai diverse domenii, cum ar fi: organizarea administrativă 
centrală sau locală, structura anumitor ministere, modul de 
înfăptuire a unor activități economice, etc. 

Ordonanţele de Guvern au caracter normativ şi sunt emise 
de către Guvern în temeiul unei legi speciale de abilitare, în 
limitele şi în condiţiile prevăzute de aceasta. 

Ordinele şi instrucțiunile miniştrilor şi ale celorlalți condu- 
cători ai organelor centrale de specialitate se emit în temeiul 
unor prevederi exprese cuprinse în actele normative cu forță 
juridică superioară acestora, sau în lipsa unor asemenea preve- 
deri, sunt emise atunci când actul de la nivel superior reclamă 
adoptarea unui act subordonat, pentru punerea sa în executare. 

Actele normative ale organelor administrației publice loca- 
le cuprind: hotărârile consiliilor locale, ordinele prefecţilor şi 
dispozițiile primarului. Aceste acte normative sunt obligatorii în 
unitatea administrativ-teritorială în care funcționează aceste 
organisme, fiind emise în exercitarea atribuţiilor de interes local 
a autorităților respective, în temeiul şi în vederea executării 
legilor, decretelor, hotărârilor de Guvern, cu precizarea teme- 
iului legal care a stat la baza adoptării lor. 

Contractul”? normativ poate fi definit ca fiind acel act 
juridic care cuprinde reglementări cu caracter generic. 

Reprezintă un astfel de contract normativ, contractul 
colectiv de muncă?” prin care se stabilesc clauze cu privire la 


” În sensul art. 942 din Codul civil, prin contract se înțelege un acord între 
două sau mai multe persoane spre a constitui sau a stinge între dânşii un 
raport juridic. În acest sens, contractul nu poate fi izvor de drept. 

condiţiile de muncă, salarizare sau alte drepturi şi obligații care 
decurg din raporturile de muncă. Prin urmare, prin acest contract 
se stabilesc condiţiile generale care stau la baza procesului 
muncii şi în temeiul cărora sunt încheiate contractele individuale 
de muncă. 

De asemenea, în dreptul internațional public, contractul 
normativ îl regăsim îmbrăcând forma tratatului internațional 
care reprezintă mijlocul, modalitatea cea mai importantă de 
reglementare a raporturilor dintre state şi de colaborare între 
acestea. | 

Regulile de conviețuire socială sunt izvoare indirecte ale 
dreptului, dobândind această calitate numai. în măsura în care 
legea face trimitere expresă la ele. 

Obiceiul juridic sau cutuma reprezintă cel mai vechi izvor 
al dreptului, sintetizând experiența de viaţă a unei colectivități 
umane în lipsa unei organizări statale. Aceste reguli nescrise au 
constituit încă din perioada prestatală temelia organizării şi 
desfăşurării relațiilor sociale încă din acea perioadă. 

În dreptul contemporan, cutuma şi-a pierdut importanţa pe 
care acesta a cunoscut-o în diferite orânduiri sociale, deoarece 
obiceiul nu mai face față ritmului rapid al dezvoltării sociale 
care impune o anumită dinamică a activităţii normative. Astfel, 
pe plan intern cutuma reprezintă izvor de drept numai în măsura 
în care legea face trimitere la ea. Pe plan extern, cutuma repre- 
zintă însă un important izvor al dreptului internaţional public, 
mai ales în domeniul diplomaţiei. 


* Pentru mai multe informaţii, a se vedea Legea nr.130/1996 privind con- 
tractul colectiv de muncă, republicată în MO nr.184 din 19 mai 1998. 


„Nici caracterul naţional însă nu se 
întemeiază prin moravuri publice care 
iau ca principiu îndestularea apetiturilor, 
nici instituţiunile prin vorbe deşarte de 
egalitate şi libertate ”. 


M. Eminescu, Opera politică, II, 186 


CAPITOLUL II 
DESPRE DREPTUL CIVIL 


1. INTRODUCERE 


„Civil, ca simplu cuvânt defineşte cetatea? (civitas) care 
constituia într-o vreme principalul argument al vieții în comun 
ce necesita o permanentă concesie din partea membrilor socie- 
tăţii respective în scopul de a menține raporturi paşnice”. 

Cetatea cu necesitățile ei trebuie să se conducă după un 
drept simplu aplicabil cetăţenilor săi, care să prevadă reguli 
pentru orânduirea celor mai importante evenimente din viața 
individului: naşterea, atingerea unei anumite vârste, căsătoria, 
încheierea actelor de dobândire sau înstrăinare a unor bunuri cu 
efecte asupra patrimoniului, moartea. Astfel, dreptul civil tratea- 
ză aspectele legate intim de viața cetățeanului coordonându-i 


* Etimologic, „dreptul civil” provine din dreptul roman (jus civile), ca drept 
ce aparținea exclusiv membrilor unei cetăți, diferit de jus gentio invocat de 
pelerini. 

“5 Ovidiu Ungureanu, Drept civil. Introducere, Ediţia a VI a, Editura Rosetti, 
2002, p. 11. 

atitudinile în orice categorie de raporturi care îl induc pe acesta 
în viața socială. 

Într-o formulare lapidară, dreptul civil poate fi definit ca 
acea ramură de drept care conţine norme juridice ce reglemen- 
tează raporturile partrimoniale şi nepatrimoniale stabilite între 
persoane fizice şi persoane juridice. 

Trebuie făcută precizarea că nu toate aceste raporturi 
partrimoniale şi nepatrimoniale fac obiect de reglementare al 
dreptului civil, multe dintre acestea fiind tratate de alte ramuri 
ale sistemului de drept, precum: dreptul financiar, dreptul 
comercial; dreptul muncii, dreptul familiei, etc. 

Din multitudinea acestor raporturi, dreptul civil reglemen- 
tează raporturile patrimoniale civile în alcătuirea cărora intră: 
raporturile reale (adică acele raporturi care au în conţinutul lor 
drepturile reale — dreptul de proprietate şi celelalte drepturi reale 
principale) şi raporturile obligaţionale (cele care conțin dreptu- 
rile de creanță), precum şi raporturile nepatrimoniale, care la 
rândul lor sunt formate din: raporturi care privesc existenţa şi 
integritatea subiectelor de drept civil (dreptul la viață; dreptul 
persoanei asupra corpului său şi dreptul persoanei la respectarea 
corpului său; dreptul la demnitate; dreptul la onoare, dreptul de 
a nu fi supus pedepselor fizice, etc)”; raporturi de identificare a 
persoanelor (dreptul la nume; dreptul al prenume; dreptul la 
pseudonim; dreptul la cetățenie, dreptul la domiciliu, dreptul 
la denumire; dreptul la sediu, etc.) şi raporturi generate de 
creația intelectuală (dreptul autorului asupra operei sale). 

Care este locul pe care îl ocupă însă dreptul civil în siste- 
mul dreptului românesc? 

Locul, rolul şi importanţa dreptului civil în sistemul drep- 
tului este dată de caracteristica sa de a fi „drept comun”, adică 
de a oferi, norme de drept, în vederea reglementării raporturilor 


26.0); Ungureanu, Drept civil. Persoanele, Editura Rosetti, 2003, p. 45. 

pentru care celelalte ramuri de drept nu cuprind norme juridice 
proprii care să le reglementeze. 

Prin urmare, dreptul civil, ocupă o poziţie centrală în siste- 
mul dreptului românesc, contribuind la ocrotirea valorilor esen- 
tiale omului, atât partrimoniale cât şi nepatrimoniale?. 

Problematica dreptului civil este una foarte complexă. 
Acesta studiază instituţii precum: raportul juridic civil, actul 
Juridic civil, prescripția extinctivă, subiectele dreptului civil, 
drepturile reale principale, obligaţiile civile, contractele civile, 
succesiunile. 

Din această problematică vor fi abordate în prezentul capi- 
tol doar aspectele privitoare la raportul juridic civil şi la actul 
juridic civil, aspecte care stau la baza cercetării unor instituții 
specifice altor ramuri de drept. 


2. RAPORTUL JURIDIC CIVIL 


Relaţia socială care intră sub incidenţa normelor dreptului 
civil constituie un raport juridic civil. 

Ca specie a raporturilor juridice în general, raportul juridic 
civil se deosebeşte în principal prin poziţia de egalitate juridică a 
părților acestuia, ceea ce presupune, nesubordonarea unei părți 
față de cealaltă. 

Ca orice raport juridic, raportul juridic civil, prezintă urmă- 
toarele elemente constitutive care trebuie întrunite cumulativ: 


za Gheorghe Beleiu, Drept civil român, Editura Şansa SRL, Bucureşti, 1994, 
p. 29. 

2.1. Părţile sau subiectele raportului juridic civil care 
sunt persoane fizice sau juridice titulare de drepturi subiective 
civile sau de obligații civile. 

Există două categorii de părți ale raportului juridic civil: 
persoane fizice, ca subiecte individuale de drept civil şi persoane 
juridice ca subiecte colective de drept civil. 


2.1.1. Clasificare 


Într-o primă clasificare, distingem între: a) minorii sub 14 
ani care alături de persoanele puse sub interdicție judecătorească 
formează categoria persoanelor lipsite de capacitate de exercițiu; 
b) minorii între 14-18 ani care au capacitate restrânsă de exer- 
cițiu; c) majorii care au împlinit vârsta de 18 ani şi care dobân- 
desc astfel capacitate deplină de exercițiu. Acest prim criteriu 
de clasificare este important, deoarece delimitează capacitatea 
de exercițiu. ® 

O a doua clasificare deosebește între: a) persoane fizice cu 
cetățenie română; b) persoane fizice cu cetățenie străină, c) per- 
soane fizice fără cetățenie (apatrizi). 

Această clasificare prezintă importanță sub mai multe 
aspecte: în materia adopției internaționale; în ceea ce priveşte 
schimbarea numelui pe cale administrativă; în materie imobi- 
liară. 


?8 Capacitatea de exerciţiu este aptitudinea omului de a-şi exercita drepturile 
civile şi de a-şi îndeplini obligaţiile civile, prin încheierea de acte juridice 
civile (art. 5 alin. 3 Decretul nr. 31/1954). Capacitatea de exercițiu se consti- 
tuie ca element al capacităţii civile, alături de capacitatea de folosință definită 
ca aptitudinea generală şi abstractă a omului, de a avea drepturi şi obligații 
civile (art. 5 alin. 2). În acelaşi sens se discută şi de capacitatea civilă a per- 
soanelor juridice. Eugen Chelaru, Drept civil. Partea generală, Editura All 
Beck, 2003, p. 41. 

Pentru a fi în prezența unei persoane juridice trebuie întru- 
nite cumulativ următoarele condiţii: existenţa unei organizări 
proprii; existența unui patrimoniu distinct şi a unui scop deter- 
minat. 

Şi categoria persoanelor juridice este susceptibilă de mai 
multe clasificări.?? Astfel, în funcție de forma dreptului de pro- 
prietate care este supusă formării patrimoniului se distinge între: 
a) persoane juridice particulare sau private, b) persoane juridice 
cooperatiste şi obşteşti; c) persoane juridice mixte d) persoane 
juridice de stat. 

Această clasificare este importantă în ceea ce priveşte mo- 
dul de înfiinţare aplicabil, regimul bunurilor din patrimoniu, 
reorganizarea şi încetarea. 

În funcţie de regimul juridic aplicabil, distingem între: 
a) persoane juridice de drept public şi b) persoane juridice de 
drept privat. 

În raport de scopul urmărit la înființarea lor: a) persoane 
juridice cu scop patrimonial; b) persoane juridice cu scop nepa- 
trimonial. Această clasificare prezintă importanță mai ales sub 
aspect fiscal. 

După naționalitatea lor, distingem între: a) persoane juri- 
dice române şi b) persoane juridice străine. 

În funcţie de locul unde îşi au sediul: a) persoane juridice 
cu sediul în România; b) persoane juridice cu sediul în 
străinătate. 


2.1.2. În ce priveşte capacitatea de folosință a persoanelor 
fizice, aceasta se dobândeşte la naşterea persoanei şi se pierde la 
moartea acesteia. Capacitatea deplină de exercițiu a persoanei 
fizice se dobândeşte la vârsta de 18 ani, cu excepția persoanelor 


% E, Chelaru, A. Tabacu, Curs de drept civil. Partea generală, Editura 
Universităţii din Piteşti, op.cit. p. 33. 

care sunt puse sub interdicție judecătorească (alienaţii şi debilii 
mintali). 

Persoana juridică, dobândeşte capacitate de folosință 
diferit, după cum persoana juridică este supusă înregistrării sau 
nu. În primul caz, capacitatea de folosință se dobândește la data 
înregistrării, iar în al doilea caz se dobândeşte diferit, în funcţie 
de modul de înfiinţare aplicabil, după caz, de la data actului de 
dispoziţie care le înființează, de la data recunoaşterii actului de 
înfiinţare; de la data autorizării înființării, da le data îndeplinirii 
altei cerinţe pe care legea o prevede." 

Spre deosebire de persoana fizică, începutul capacității de 
exercițiu a persoanei juridice coincide cu cel al dobândirii capa- 
cității de folosință, după cum şi încetarea acestora este conco- 
mitentă. 


2.1.3. Determinarea, pluralitatea şi schimbarea subiectelor 
raportului juridic civil 


În cazul raporturilor civile care au în conţinutul lor un 
drept absolut este determinat numai subiectul activ al raportului 
juridic civil care este titularul dreptului absolut respectiv. In 
acest caz, subiectul pasiv nu este determinat. 

În cazul raporturilor civile care au în conţinutul lor un drept 
subiectiv relativ sunt determinate atât subiectul activ (creditorul), 
cât şi subiectul pasiv (debitorul). 

În cazul raporturilor juridice civile nepatrimoniale, subiec- 
tul pasiv este nedeterminat fiind constituit din pluralitatea celor- 
lalte subiecte de drept civil, cu excepția subiectului activ. 


* Cu privire la momentul dobândirii capacităţii de folosință pentru fiecare 
categorie de persoane juridice în parte, a se vedea G. Boroi, Drept civil. 
Partea generală. Persoanele, Editura All Beck, Bucureşti, 2001, p. 396. 

Pluralitate activă întâlnim în raporturile nepatrimoniale ce 
decurg din creaţia intelectuală prezentându-se sub forma coauto- 
ratului. 

În cazul raporturilor juridice civile reale, subiectul activ 
poate să fie o persoană (pluralitate exclusivă), ori poate fi alcă- 
tuit din mai multe persoane (pluralitate activă) iar subiectul 
pasiv este alcătuit din pluralitatea celorlalte subiecte de drept 
civil mai puţin titularul dreptului de proprietate. 

În cazul raporturilor juridice civile obligaţionale avem plu- 
ralitate activă atunci când există mai mulți creditori şi un singur 
debitor, pluralitate pasivă în care există mai mulți debitori şi un 
singur creditor, şi pluralitate mixtă când avem mai mulți credi- 
tori şi mai mulți debitori. 

Pluralitatea de subiecte în cazul raporturilor obligaționale 
poate îmbrăca trei forme: 
= obligații divizibile; 
= obligaţii solidare; 
= obligații indivizibile. 

În cazul raporturilor nepatrimoniale nu se pune problema 
schimbării subiectelor raportului juridic. 

În cazul raporturilor juridice partimoniale care au în conți- 
nut numai un drept real se poate schimba numai subiectul activ, 
cel pasiv fiind nedeterminat. 

În cazul raporturilor juridice patrimoniale care au în 
conținut numai un drept de creanță, poate interveni o schimbare 
atât a subiectului activ cât şi a subiectului pasiv cu excepția 
cazurilor în care obligația trebuie executată personal de către 
debitor. 


2.2. Conţinutul raportului juridic civil care este dat de 
totalitatea drepturilor subiective civile şi a obligațiilor civile pe 
care le au părțile. 

Totalitatea drepturilor subiective civile alcătuiesc latura 
activă a conținutului raportului juridic civil, iar obligațiile civile 
formează latura pasivă a acestuia. 


2.2.1. Dreptul subiectiv civil este posibilitatea recunoscută de 
legea civilă subiectului activ — persoană fizică sau juridică — în 
virtutea căreia acesta poate, în limitele dreptului şi moralei, să 
aibă o anumită conduită, să pretindă o conduită corespunzătoare — 
să dea, să facă ori să nu facă ceva — de la subiectul pasiv, şi să 
ceară concursul forței coercitive a statului, în caz de nevoie.” 

În ce priveşte clasificarea drepturilor subiective civile se 
rețin următoarele categorii: 

a) Drepturi subiective civile absolute (adică acele drepturi 
în temeiul cărora titularul lor poate avea o anumită conduită, 
fără a avea nevoie de concursul altei persoane pentru a şi-l exer- 
cita) şi drepturi subiective civile relative (adică acele drepturi în 
temeiul cărora titularul lor poate să pretindă subiectului pasiv o 
anumită conduită fără de care nu se poate realiza dreptul său).*? 

b) Drepturi subiective civile patrimoniale (al cărui conți- 
nut este evaluabil în bani) şi drepturi subiective civile nepatri- 
moniale (al cărui conținut nu este evaluabil în bani). 

c) Drepturi subiective civile principale (acele drepturi care 
au o existenţă de sine-stătătoare, soarta lor nedepinzând de un alt 
drept) şi drepturi subiective civile accesorii (acele drepturi a 


31 Gh. Beleiu, p. 74. 

* Este drept subiectiv absolut, spre exemplu: dreptul la nume; dreptul de 
proprietate, etc. Este drept subiectiv relativ dreptul de creanță. 

3 Sunt drepturi subiective civile patrimoniale: drepturile reale şi drepturile 
de creanţă. Sunt drepturi subiective civile patrimoniale spre exemplu: dreptul 
la viaţă; dreptul la demnitate; dreptul la propria imagine; dreptul la demnitate; 
dreptul la nume; dreptul la denumire, drepturile de autor, etc. 

căror existență depinde de existenţa altor drepturi subiective 
civile cu rol principal).5 
d) Drepturi subiective pure şi simple (acele drepturi care 

conferă maximă certitudine titularului său, deoarece nici existen- 
ta, nici exercitarea lui nu depinde de vreo împrejurare viitoare) şi 
drepturi subiective afectate de modalităţi (existența sau exerci- 
tarea lor depind de o împrejurare viitoare, certă sau incertă). 

Se bucură de ocrotire aceste drepturi subiective civile? 

Răspunsul se deduce din actele normative care conțin 
reglementări în acest sens. Astfel, recunoaşterea globală a aces- 
tor drepturi este realizată atât pentru persoanele fizice, cât şi 
pentru persoanele juridice prin Decretul nr.31/1954, potrivit 
căruia „drepturile civile ale persoanelor fizice sunt recunoscute 
în scopul de a satisface interesele personale, materiale şi cultu- 
rale, în acord cu interesul obştesc, potrivit legii şi regulilor de 
conviețuire”. De asemenea, drepturile civile ale persoanelor juri- 
dice „sunt recunoscute în scopul de a asigura creşterea neînce- 
tată a bunăstării materiale şi a nivelului cultural ale cetățenilor”. 

Alte acte normative conţin reglementări cu privire la recu- 
noaşterea acestor drepturi subiective civile, cum ar fi spre exem- 
plu: Constituţia României care consacră drepturi fundamentale 
ale cetăţeanului care sunt în acelaşi timp şi drepturi subiective 
civile; Codul civil; Convenţia internațională privind drepturile 
copilului.*$ 


ui Drepturile nepatrimoniale sunt drepturi principale. De asemenea sunt şi 
drepturi reale care au această calitate: dreptul de proprietate; dreptul de uz, 
dreptul de uzufruct, dreptul de abitaţie, dreptul de superficie, dreptul de servi- 
tute, etc. Drepturile reale accesorii sunt: dreptul de ipotecă, dreptul de gaj, 
privilegiile speciale şi dreptul de retenţie. 

%5 Gh. Beleiu, p. 78-79. 

% Legea nr. 18 din 27 septembrie 1990, publicată în MO nr. 314 din 13 iunie 
2001. 

Încălcarea unui drept subiectiv civil, atrage după sine 
necesitatea restabilirii acestuia. Principalul mod de ocrotire a 
drepturilor subiective civile îl reprezintă, de regulă procesul 
civil, care este reglementat prin Codul de procedură civilă, dar şi 
prin alte dispoziţii cuprinse în Decretul nr. 31/1954; Legea 
nr. 554/2003” privind contenciosul administrativ, etc. 

Atunci când drepturile subiective civile sunt exercitate cu 
rea-credință se pune problema abuzului de drept. Sancţionarea 
abuzului de drept constă în refuzul organului de jurisdicție de a 
admite cererea titularului acelui drept. 


2.2.2. Latura pasivă a conţinutului raportului juridic civil este 
alcătuită din obligațiile civile pe care le are subiectul pasiv. 

Obligaţia civilă este îndatorirea subiectului pasiv al rapor- 
tului juridic civil de a avea o anumită conduită, corespunzătoare 
dreptului subiectiv corelativ, care poate consta în a da, a face sau 
a nu face ceva, şi care în caz de nevoie, poate fi impusă prin 
forța coercitivă a statului. 

Ca şi drepturile subiective civile, şi obligaţiile civile sunt 
susceptibile de mai multe clasificări: 

a) Obligaţii de a da; obligații de a face; obligaţii de a nu 
face. 

b) Obligaţii pozitive (a da; a face) şi obligații negative (a 
nu face) 

c) Obligaţii de rezultat (obligaţie care constă în îndatorirea 
debitorului de a obține un rezultat determinat)?’ şi obligații de 
diligență (obligație care constă în îndatorirea debitorului de a 
depune orice stăruință pentru a obține un anumit rezultat).** 


* Publicată în M Of. nr. 1154/7.12.2004.. 
38 Obligația vânzătorului de a preda lucrul vândut. 
3? Obligația medicului de a-l vindeca pe pacient. 

d) Obligaţii civile obişnuite (care incumbă debitorului față 
de care s-a născut); obligaţii civile propter rem (sarcini reale 
care incumbă titularului unui drept real oarecare);" obligații 
scriptae in rem (creditorul nu poate obţine satisfacerea dreptului 
său decât dacă posesorul actual al lucrului va fi obligat să 
respecte acest drept, deşi nu a participat direct la formarea 
raportului de obligaţie).*! 

e) Obligaţii civile perfecte (a cărei executare este asigurată 
în caz de nevoie prin forţa coercitivă a statului) şi obligații civile 
imperfecte (a cărei executare nu se poate obţine pe cale silită, 
dar dacă a fost executată de debitor, nu se poate cere restituirea 
ei). 


2.3 Obiectul raportului juridic civil constă în conduita 
părților, adică în acțiunile sau inacțiunile la care sunt îndreptățite 
părțile raportului juridic sau la care sunt ținute să la respecte. 

În raporturile juridice civile patrimoniale, conduita părților 
se referă de cele mai multe ori la bunuri, ceea ce nu trebuie să 
conducă la concluzia că acestea pot fi incluse în structura 
raportului juridic civil, deoarece acesta are un caracter social, 
adică poate lua naştere numai între oameni.” Cu toate acestea 
bunurile sunt luate în considerare ca obiect derivat al raportului 
juridic civil. 


“0 Obligaţia legală referitoare la cultivarea terenurilor și la protecția solului, 
care incumbă tuturor deţinătorilor de terenuri agricole sau silvice. 

4l Obligaţia dobânditorului unui imobil închiriat de a respecta contractul de 
închiriere până la expirarea sa, contract care îi este opozabil, deşi are calitatea 
de tert. 

“2 N. Popa, Teoria generală a dreptului, Editura Actami, 1998, p.301. 

Bunul este valoarea economică ce este utilă pentru satis- 
facerea nevoilor materiale şi spirituale ale omului şi care este 
susceptibilă de apropiere sub forma drepturilor patrimoniale." 
Există mai multe categorii de bunuri: 
= Bunuri mobile şi bunuri imobile; 
= Bunuri care se află în circuitul civil (care pot forma obiectul 
actelor juridice)“ şi bunuri scoase din circuitul civil (care nu 
pot face obiectul actelor juridice)“; 

= Bunuri determinate individual (care se individualizează prin 
însuşiri proprii) şi bunuri determinate generic (care se indivi- 
dualizează prin însuşirile categoriei din care fac parte); 

= Bunuri fungibile (bunul care poate fi înlocuit cu altul, fără să 
afecteze valabilitatea plății) şi bunuri nefungibile (care nu 
poate fi înlocuit cu altul, debitorul fiind ţinut la predarea lui); 

= Bunuri consumptibile (care nu poate fi folosit fără ca prima 
lui întrebuințare să nu implice consumarea substanței) şi 
bunuri necomsumptibile (care poate fi folosit repetat fără ca 
prin aceasta să se consume substanţa); 

= Bunuri frugifere (care poate produce alte bunuri sau produse, 
numite fructe) şi bunuri nefrugifere (care nu poate produce 
alte produse, fără consumarea substanţei sale); 

= Bunuri divizibile (poate fi împărțit fără a-şi schimba destina- 
ţia economică) şi bunuri indivizibile (nu pot fi împărțit fără a 
nu-şi schimba destinaţia economică); 

= Bunuri corporale (care au o existență materială, fiind percep- 
tibile simţurilor omului) şi bunuri incorporale (valorile eco- 
nomice care au o existență ideală); 

= Bunuri sesizabile (care pot forma obiectul executării silite) şi 
bunuri insesizabile (care nu pot fi urmărite pentru plata unei 
datorii). 


“ Gh. Beleiu, p. 90. 
“ Orice bun, cu excepția celor prevăzute expres de lege. 
45 Spre exemplu bunurile care intră în domeniul public al statului. 

3. ACTUL JURIDIC CIVIL 


Manifestarea de voință a persoanelor fizice şi juridice 
făcută cu intenția de a da naştere, de a modifica sau stinge 
raporturi juridice civile constituie act juridic civil. 


3.1. Clasificare 


Actele juridice civile pot fi clasificate după mai multe 
criterii, după cum urmează: 

a) După numărul părților: acte juridice civile unilaterale 
(care necesită voinţa unei singure părți)"; bilaterale (care 
exprimă acordul de voință a două părţi)” şi multilaterale (care 
implică acordul de voință a trei sau mai multe persoane)‘. 

b) După scopul urmărit la încheierea lor: acte juridice 
civile cu titlu oneros (prin care fiecare parte urmăreşte un 
avantaj patrimonial), acte juridice civile cu titlu gratuit (prin 
care se urmăreşte a se procura altuia un avantaj material)”. 

c) După efectul lor: acte juridice civile constitutive (care 
dau naştere unor drepturi subiective civile ce nu au existat ante- 
rior)”; translative (care au ca efect trecerea unui drept subiectiv 
civil dintr-un patrimoniu în altul)! şi declarative (care au ca 
efect consolidarea unui drept subiectiv civil preexistent)’. 


“ Testamentul, promisiunea publică de recompensă. 

“7 Contractul de vânzare-cumpărare, contractul de donaţie, contractul de 
mandat, etc. 

48 Contractul de societate civilă. 

“ Donaţia, legatul, împrumutul fără dobândă etc. 

5 Gajul, ipoteca. 

5! Contractul de vânzare-cumpărare, donația, schimbul. 

52 Partajul. 

d) După importanţa lor: acte juridice civile de conservare 
(urmăresc să împiedice pierderea unui drept), de administrare 
(pun în valoare un bun); de dispoziţie (care au ca efect scoaterea 
unor bunuri din patrimoniul care le conţine sau grevarea unui 
bun cu o sarcină reală). 

e) După conţinutul lor: acte juridice patrimoniale şi acte 
juridice nepatrimoniale. 

f) După modul de încheiere: acte juridice civile conse- 
nsuale (care se încheie prin simpla manifestare de voință a păr- 
ților contractante), solemne (care pentru a fi valabile trebuie să 
îmbrace o anumită formă prevăzută de lege); reale (care necesită 
pe lângă manifestarea de voință şi remiterea efectivă a bunului). 

g) În funcţie de momentul producerii efectelor lor: acte 
juridice civile între vii (care produc efecte juridice indiferent de 
moartea autorilor lor) şi pentru cauză de moarte (îşi produc 
efecte juridice după moartea autorului lor). 

h) După rolul voinţei părților în stabilirea conţinutului lor: 
acte juridice subiective (conţinutul lor este stabilit prin voința 
autorilor lor) şi acte juridice condiţie (conţinutul lor este deter- 
minat de norme imperative). 

i) După legătura lor cu modalitățile (termen, condiție, sar- 
cină): acte juridice civile pure şi simple şi acte afectate de 
modalități. 

j) După raportul dintre ele: acte principale (care au exis- 
tență de sine-stătătoare, fără să depindă de existența altui act) şi 
acte accesorii (nu are o existență de sine-stătătoare, soarta sa 
depinde de existenţa altui act juridic, principal). 


55 Termenul este un eveniment, viitor şi sigur ca realizare, până la care este 
amânată fie începerea, fie încetarea exerciţiului drepturilor subiective şi 
executării obligaţiilor civile. Condiţia reprezintă un eveniment viitor şi nesi- 
gur ca realizare, de care depinde existenţa actului juridic civil. Sarcina este o 
obligaţie impusă de dispunător gratificantului, în actele juridice cu titlu 
gratuit (donaţii şi liberalităţi). 

k) În funcţie de modalitatea încheierii: acte juridice per- 
sonale (care se încheie numai personal şi nu prin reprezentant) şi 
acte juridice care pot fi încheiate şi prin reprezentare. 

1) După modul de reglementare: acte juridice numite (care 
au o denumire, fiind reglementate prin lege) şi acte juridice 
nenumite (nu au reglementare proprie în legea civilă). 

m) După modul de executare: acte juridice cu executare 
dintr-o dată şi cu executare succesivă. 

Pentru încheierea lor valabilă actele juridice civile trebuie 
să îndeplinească anumite condiţii esențiale” şi anume: capaci- 
tatea de a contracta; consimțământul valabil al părții care se 
obligă; un obiect determinat şi o cauză licită. În cazul anumitor 
acte juridice, legea cere de asemenea pentru încheierea lor 
valabilă îndeplinirea formei solemne. 


3.2. Capacitatea de a încheia actul juridic civil repre- 
zintă o condiţie de fond, care constă în aptitudinea subiectului de 
drept civil de a deveni titular de drepturi şi obligaţii civile prin 
încheierea actelor juridice de drept civil.” 

Potrivit art.948 Cod civil, „poate contracta orice persoană 
ce nu este declarată necapabilă prin lege”. Sunt persoane neca- 
pabile de a contracta: minorii; interzişii judecătoreşti precum şi 
toți cei cărora legea le-a interzis încheierea anumitor contracte. 


3.3. Consimţământul este tot o condiţie de fond a 
actului juridic civil care constă în exteriorizarea hotărârii de a 
încheia un act juridic. Pentru a fi valabil exprimat, consim- 
țământul trebuie să îndeplinească cumulativ patru condiții: 


54 Art. 948 Codul civil. 
55 E. Chelaru, A. Tabacu, p. 85. 

a) Consimţământul trebuie să provină de la o persoană cu 
discernământ, condiţie care presupune ca în momentul manifes- 
tării de voință a acestuia, subiectul de drept civil să aibă capa- 
citatea de a aprecia şi de a discerne în privința efectelor pe care 
le produce actul juridic respectiv. 

Persoanele care au împlinit vârsta de 18 ani sunt pre- 
zumate a avea discernământ, iar minorii sub 14 ani şi interzişii 
judecătoreşti sunt prezumaţi a nu avea discernământ. În privința 
minorilor între 14 şi 18 ani, se consideră că aceştia au un disc- 
ernământ în formare, aceştia putând să încheie personal anumite 
acte, în vreme ce alte acte juridice nu le pot încheia decât prin 
intermediul unui reprezentant legal. 

b) Consimţământul trebuie să fie exprimat cu intenţia de a 
produce efecte juridice, condiţie care decurge din esenţa actului 
juridic, ca manifestare de voință făcută cu intenţia de a produce 
efecte juridice. 

c) Consimțământul trebuie să fie exteriorizat, adică să fie 
exprimat într-o formă care să poată fi cunoscută de celelalte 
subiecte de drept. 

d) Consimțământul să nu fie alterat de vicii de con- 
simțământ. 

Potrivit art.953 Cod civil „consimţământul nu este valabil când 
este dat prin eroare, smuls prin violenţă sau surprins prin dol. 

Eroarea reprezintă falsa reprezentare a realității la înche- 
ierea actului juridic.’ Eroarea poate cădea fie asupra naturii 
actului ce se încheie, fie asupra identităţii obiectului, în ambele 
cazuri fiind în prezența erorii-obstacol, cea mai gravă formă a 
erorii. În cazul în care eroarea cade asupra calităţilor substanţiale 
ale obiectului actului sau asupra persoanei cocontractante, 
suntem în prezenţa erorii — viciu de consimțământ. 


5 Gh. Beleiu, op.cit., p. 135. 

Există posibilitatea ca eroarea să cadă asupra unor împre- 
jurări mai puţin importante la încheierea actului juridic, situaţie 
în care se identifică eroarea — indiferentă. 

În prima situaţie, sancţiunea care intervine este nulitatea 
absolută a actului juridic, în al doilea caz nulitatea relativă, iar 
eroarea indiferentă atrage numai o diminuare valorică a prestației. 

Dolul este acel viciu de consimțământ care constă în indu- 
cerea în eroare a unei persoane, prin mijloace viclene, pentru a o 
determina să încheie un anumit act juridic. 

Dolul poate să cadă asupra unor elemente determinante la 
încheierea actului juridic (dol principal), situație care atrage anu- 
larea actului respectiv, sau poate să cadă asupra unor împrejurări 
nedeterminante, situație care nu atrage nevalabilitatea actului. 

Violenţa este acel viciu de consimțământ care constă în 
amenințarea unei persoane cu un rău care îi produce o temere ce 
o determină să încheie un act juridic, pe care altfel nu l-ar fi 
încheiat.” 

Pentru a fi viciu de consimțământ, violenţa trebuie să înde- 
plinească două condiţii: să fie determinantă pentru încheierea 
actului juridic civil şi să fie injustă. 

Leziunea reprezintă acel viciu de consimțământ care 
constă în disproporția vădită de valoare între două prestații. 
Anularea actului juridic pentru leziune presupune existența 
cumulativă a următoarelor condiţii: leziunea să fie o consecință 
directă a actului respectiv; să existe în raport cu momentul 
încheierii actului juridic; disproporția de valoare între contra- 
prestații trebuie să fie vădită. 


57 Gh. Beleiu, p. 139. 

3.3. Obiectul actului juridic se referă la conduita păr- 
ților, adică la acţiunile sau inacțiunile la care părțile actului 
juridic civil sunt îndreptățite sau la care sunt ţinute. Obiectul 
derivat al actelor juridice civile îl constituie bunurile sau lucru- 
rile la care se referă conduita părților. 

Pentru a fi valabil, obiectul actului juridic civil trebuie să 
îndeplinească următoarele condiţii: să existe; să fie în circuitul 
civil; să fie determinat sau determinabil; să fie posibil; să fie licit 
şi moral. 


3.4. Cauza actului juridic civil se referă la scopul urmă- 
rit de părți prin încheierea actului civil respectiv. Alături de 
consimțământ, cauza constituie voinţa juridică. 

Pentru a fi valabilă, cauza actului juridic civil trebuie să 
îndeplinească următoarele condiții: să existe; să fie reală; să fie 
licită şi morală. 


3.5. Forma actului juridic 


Alături de condiţiile de fond ale actului juridic, în anumite 
situații, legea cere în mod expres ca acesta să îmbrace o anumită 
formă. 

Principala clasificare a condiţiilor de formă se face în 
funcţie de consecinţele juridice ale nerespectării lor, caz în care 
se face deosebire între: forma cerută pentru valabilitatea actului 
juridic civil (ad validitatem ori ad solemnitatem),s% nerespec- 
tarea acesteia atrăgând nulitatea actului; forma cerută pentru 
probarea actului juridic civil (ad probationem), nerespectarea 


* Sunt acte solemne: donația, ipoteca convenţională, testamentul, contractul 
de societate comercială. 


42 Elemente de drept. Note de curs 


acesteia neatrăgând nulitatea actului şi forma cerută pentru 
opozabilitatea față de terti,” nerespectarea acestei cerințe 
atrăgând sancţiunea inopozabilității actului respectiv față de 
terți. 


3.6. Nulitatea actului juridic civil 


În situația în care la încheierea actului juridic civil nu sunt 
respectate condițiile cerute de lege pentru valabilitatea sa, 
intervine sancţiunea nulității.® În cazul în care la încheierea 
actului civil este încălcată o normă care ocroteşte un interes 
obştesc intervine nulitatea absolută a actului respectiv. Sunt 
cauze de nulitate absolută: încălcarea regulilor privind capaci- 
tatea civilă a persoanelor; lipsa totală a consimțământului; 
nevalabilitatea obiectului actului juridic civil; lipsa cauzei 
actului juridic civil sau caracterul său ilicit ori imoral; nerespec- 
tarea formei ceută ad validitatem; lipsa autorizaţiei adminis- 
trative sau judiciare; încălcarea ordinii publice şi frauda legii. 

Nulitatea absolută poate fi invocată de către oricine are un 
interes, este imprescriptibilă (poate fi invocată oricând) şi nu 
poate fi acoperită prin confirmare. 

Dacă norma încălcată ocroteşte un interes particular, 
atunci nulitatea va fi relativă. Sunt cauze de nulitate relativă: 
viciile de consimțământ (eroarea, dolul; violenţa şi leziunea); 
lipsa discernământului în momentul încheierii actului juridic; 


5 Sunt aplicaţii ale acestei forme: publicitatea imobiliară, publicitatea consti- 
tuirii gajului etc. 

© În literatura de specialitate au fost formulate mai multe definiţii ale nuli- 
tăţii. În acest sens se poate vedea Tr. Ionașcu, Tratat de drept civil, vol. I; 
O. Căpăţină, Tratat de drept civil; Gh. Beleiu, Drept civil român. Introducere 
în dreptul civil. Subiectele dreptului civil etc. 

nerespectarea dreptului de preemţiune la înstrăinarea terenurilor 
din extravilan. 

Nulitatea relativă poate fi invocată numai de persoana al 
cărei interes a fost nesocotit la încheierea actului juridic; acțiu- 
nea în anulare este prescriptibilă şi poate fi confirmată expres 
sau tacit. 

Este parțială acea nulitate care desființează numai o parte 
din efectele actului juridic civil, celelalte efecte ale actului 
producându-se deoarece nu contravin legii. 

Este totală acea nulitate care desființează actul juridic în 
întregime.! 

Nulitatea poate fi de asemenea expresă când este prevă- 
zută printr-o dispoziție legală sau poate fi virtuală, atunci când 
nu rezultă expres din lege, dar se deduce din modul în care este 
reglementată o anumită condiţie de validitate a actului juridic. 

Sancţiunea nulității lipseşte actul juridic de efectele con- 
trarii normelor edictate pentru încheierea sa valabilă. 

Efectele nulității sunt guvernate de următoarele principii: 

a) Principiul retroactivităţii nulității care se exprimă prin 
regula conform căreia nulitatea nu produce efecte numai pentru 
viitor ci şi pentru trecut. Prin urmare, actul este desființat retro- 
activ, părțile fiind puse în situaţia anterioară încheierii actului 
respectiv. De la această regulă există şi excepții, când nulitatea 
produce efecte numai pentru viitor, adică acele situaţii în care 
restituirea folosirii bunului sau a întreținerii primite este imposi- 
bilă. 


SI De exemplu, nerespectarea formei ad validitatem conduce la nulitate totală 
a actului juridic. 

€ De exemplu, Legea nr. 31/1990 privind societățile comerciale cere forma 
autentică pentru contractul de societate, fără să prevadă în mod expres 
sancţiunea nerespectării acestei cerințe legale. 

b) Principiul repunerii în situația anterioară constă în obli- 
gatia părților de a se restitui tot ceea ce s-a executat în baza 
actului anulat. Restituirea se face în natură, iar dacă acest lucru 
nu mai este posibil ea se va realiza prin echivalent bănesc. 

c) Principiul anulării actului subsecvent ca urmare a 
anulării actului inițial este aplicabil în ceea ce priveşte efectele 
nulității actului juridic faţă de terți, ceea ce presupune că anu- 
larea actului iniţial atrage şi anularea actului subsecvent, datorită 
legăturii sale cu primul.® 


? Anularea autorizaţiei administrative, care precede actul civil, conduce la 
anularea actului civil pe care se întemeiase acea autorizație. 


“Trebuie omul să înveţe întâi carte şi apoi 
să calce a popă — trebuie mai întâi să fie 
nație industrială şi după aceea abia să ai 

legile şi instituţiile naţiilor industriale”. 
M. Eminescu, Opera politică, I, 132 


CAPITOLUL III 


DESPRE DREPTUL COMERCIAL 


1. INTRODUCERE. EVOLUȚIE. ROLUL 
ŞI AUTONOMIA DREPTULUI COMERCIAL 


1.1. Ramură de drept privat, dreptul comercial s-a 
desprins din dreptul civil pe parcursul evoluției acestuia, odată 
cu dezvoltarea circulației mărfurilor şi cu creşterea numărului de 
raporturi ce se stabileau în legătură cu acestea. 


1.2. Evoluție. Rolul şi autonomia dreptului comercial 


Comerțul s-a dezvoltat puternic în statele antice, grecii, 
egiptenii, fenicienii jucând un rol important în raport cu înflo- 
rirea schimbului de marfă în zona mediteraneană. 

Dacă la început, în epoca romană veche comerțulS* nu 
a deţinut o importanță deosebită“, astfel că nu existau nici 


6t Etimologic s-a constituit din „Cum” + „merx” sau cu marfă, operațiuni cu 
marfă. 

regulile juridice aferente acestuia, cu timpul în cadrul dreptului 
civil roman se dezvoltă instituții tipice exercitării comerțului, în 
special în materie maritimă. 

Evul mediu a adus vremuri destul de tulburi pentru exer- 
citarea comerțului, comercianții fiind siliți să se constituie în 
corporaţii pentru a-şi proteja drepturile greu încercate. Aşa au 
apărut statutele din Pisa, Roma, Verona, Bologna conținând 
reguli proprii activității comerciale, încetățenite în conştiinţa 
comercianților cu caracter de obligativitate. Faptul că târgurile 
medievale se organizau prin cuprinderea unor mari diversități de 
comercianți, veniți din zone îndepărtate, a favorizat schimbul de 
culturi în materie comercială, astfel că s-a ajuns la îmbogățirea 
şi îmbunătățirea regulilor de drept, precum şi la generalizarea 
acestora cu caracter de obligativitate, în special sub forma uzan- 
telor sau a dreptului consuetudinar. 

Această din urmă abordare a dreptului comercial a căzut în 
desuetudine odată cu dezvoltarea majoră a comerțului în perioa- 
da modernă. Dreptul scris se dovedea tot mai util față cu 
complexitatea raporturilor juridice constituite între comercianți 
de naționalități diferite, supuşi unui drept intern distinct. 

Vechile legiuiri cuprindeau dispoziţii relative la comerţ, 
însă acestora le lipsea o structură uniformă, bine închegată, care 
să corespundă nevoii tot mai concrete de tratare diferențiată a 
celor două categorii de relaţii juridice — civile şi comerciale. 
Pravila lui Vasile Lupu, Codul lui Andronache Donici (1814), 
Codul Caragea (1817) şi Codul Calimach (1818) nu consacrau 
norme destinate comerțului în mod special, ci făceau numai 
referiri la unele instituţii ale acestuia (iconomicosul falimenb)%5. 


65 Stanciu D. Cărpenaru, Drept comercial român, Editura All Beck, Bucu- 
reşti, 2001, p. 4. I.L.Georgescu, Drept comercial român, vol. I, Bucureşti, 
1946, p. 8. 

66 Stanciu D. Cărpenaru, op.cit., p. 6. 

Un pas esenţial spre dreptul comercial de astăzi a fost 
făcut odată cu adoptarea Codului comercial francez (1807), care 
a marcat desprinderea acestuia din dreptul civil sub influența 
ideilor revoluţiei franceze. 

Deşi legea franceză a fost preluată în toate statele impor- 
tante ale Europei, Italia a depus eforturi pentru adoptarea unei 
legi proprii în materie, bazate şi pe cunoştinţele tradiționale din 
vremea în care republicile sale reprezentaseră o mare putere în 
aceasta sferă. Codul comercial italian a fost adoptat la 1882, de 
unde a fost preluat şi în legislaţia noastră în anul 1887. 

Cu toate că la adoptarea codului comercial francez s-a 
realizat desprinderea dreptului comercial din dreptul civil ca 
ramură autonomă, italienii au revenit la unitatea dreptului privat 
prin adoptarea în anul 1942 a unui nou cod comercial, care 
reglementa ambele materii. 

România a păstrat însă concepția franceză dualistă asupra 
dreptului privat, astfel că la ora actuală cele două sfere de rapor- 
turi juridice, civile şi comerciale, sunt reglementate diferit“. 

Ceea ce este însă foarte important pentru analiza acestei 
materii este determinarea certă a unei delimitări între cele două 
sfere de relații juridice, deoarece aceasta nu este întotdeauna 
evidentă. 

Practic a delimita cele două domenii, ale dreptului civil de 
cel al dreptului comercial înseamnă a stabili care este obiectul 
dreptului comercial. 

Importanța acestei analize este dată de faptul că dreptul 
comercial se caracterizează prin reguli proprii, preponderent mai 
grave pentru cei care suferă aplicarea lor, deoarece de regulă 


© Concepţia dualistă este menţinută și în Germania, Codul civil şi cel comer- 
cial de la 1900 păstrând tratarea diferită a materiei, întemeindu-se însă spre 
deosebire de România, pe sistemul subiectiv pentru determinarea distincției 
între cele două categorii de raporturi juridice. 

aceştia sunt comercianții, care sunt trataţi ca profesionişti. Din 
caracterul profesional al acestei ramuri de drept decurge şi nece- 
sitatea instituirii unor norme mai oneroase pentru destinatarii 
săi, ceea ce poate atrage inechități prin aplicarea acestora unor 
subiecte de drept care nu-şi regăsesc calitatea de comerciant şi 
care nu sunt capabile să judece lucrurile aşa cum le este cerut de 
norma comercială. 

Astfel, autonomia dreptului comercial poate constitui un 
dezavantaj pentru aceia care nu-i cunosc capcanele, însă totodată 
regulile sale trebuie văzute ca un factor de progres deoarece 
obligă individul să depună diligențele maxime în conduita sa 
profesională şi în raporturile cu ceilalți participanţi la viaţa juri- 
dică a unei comunități. 

Prin urmare, vor trebui înlăturate acele argumente care vin 
în sprijinul ideii de unitate a dreptului privat, care consideră că 
nu se impune tratarea legislativă separată a celor două ramuri de 
drept, cel puţin datorită faptului că în complexitatea şi multi- 
tudinea relaţiilor ce se leagă zilnic între subiectele de drept este 
necesară o abordare calificată, prin raportare la toate aspectele şi 
valorile conferite de asemenea raporturi. Astfel, unitatea regle- 
mentării nu asigură în mod obligatoriu protecţia necomercian- 
tului, neprofesionist, dificultăţile de interpretare a normelor 
aplicabile în fiecare caz în parte nu sunt de nedepăşit de către 
specialişti, lipsa unor principii proprii ale dreptului comercial 
pare să fie numai o glumă derivată dintr-un tratament superficial 
al dreptului comercial“. 


S Pentru dezbateri contradictorii a se vedea St. D. Cărpenaru, op.cit., 
pl. 8-10. 

2. DEFINIŢIE, IZVOARE ŞI PRINCIPII 


2.1 Definiţia 


Dreptul comercial reprezintă ramura de drept compusă din 
normele juridice ce reglementează raporturile juridice izvorâte 
din fapte de comerț şi raporturi juridice la care participă persoa- 
nele care au calitatea de comerciant. 


2.2. Izvoarele dreptului comercial sunt în principal: 
Codul comercial român de la 1887, Constituţia (art. 134), legile 
stricto sensu (L. nr. 31/1990 privind societățile comerciale cu 
modificările ulterioare, L. nr. 26/1990 privind Registrul comer- 
tului, L. nr. 64/1995 privind procedura reorganizării judiciare şi 
a falimentului, L. nr. 58/1934 privind cambia şi biletul la ordin), 
legile Jato sensu (OG nr. 21/1992 privind protecția consuma- 
torilor cu modificările ulterioare, D. nr. 54/1990 privind desfăşu- 
rarea unor activități pe baza liberei iniţiative, HG nr. 201/1990 
pentru aplicarea Decretului nr. 54/1990 privind desfăşurarea unor 
activități economice pe baza liberei iniţiative, OUG nr. 76/2001, 
Regulamentul BNR nr. 8/1994 etc). 

Atunci când dreptul comercial nu cuprinde reguli necesare 
aplicabile unui raport juridic, dispozițiile sale se vor completa cu 
cele ale dreptului civil din care s-a desprins şi care constituie 
drept comun pentru dreptul comercial (art. 1 din Codul comer- 
cial)”. Aşadar dreptul civil reprezintă izvor subsidiar pentru 
dreptul comercial. 


© "În comerţ se aplică legea de față. Unde ea nu dispune se aplică codicele 
civil.” 

Doctrina şi practica judiciară reprezintă izvoare ale dreptu- 
lui comercial în aceeaşi măsură ca şi în cazul dreptului civil. 

În ceea ce priveşte uzurile comerciale însă este de observat 
că acestea ocupă un loc important în materie, deşi ele nu sunt 
enumerate de cod printre izvoarele normative în materie. Ele 
s-au impus deoarece sunt rezultatul aplicării repetate şi îndelun- 
gate a unei conduite considerate utilă de către comercianți, astfel 
că au intrat în conştiinţa lor cu caracter de obligativitate. 

Doctrina şi jurisprudenţa recunoaşte uzurile interpretative, 
convenționale”, rezultate din voința prezumată a părților şi 
menite să lămurească sensul acestei voințe”. 

Atunci când clauzele unui contract comercial sunt echi- 
voce, pentru determinarea sensului real al acestora se vor avea în 
vedere uzanțele locului încheierii contractului, fiind subînțelese 
şi acele drepturi şi obligații comerciale tipice acestei activități, 
chiar dacă ele lipsesc efectiv din cadrul contractului (art. 980 şi 
981 C.civ.).? 


2.3. Principii 


Dreptul comercial se întemeiază pe anumite principii 
care-i sunt proprii şi care nu-şi au sorgintea în dreptul comun ci 
derivă din autonomia şi trăsăturile specifice ale acestei ramuri de 
drept. 


79 Jon Turcu, Liviu Pop, Contractele comerciale, Formare şi executare, 
Introducere în teoria şi practica dreptului contractelor comerciale speciale, 
vol.I Formarea contractelor, Editura Lumina Lex, 1997, p. 20. 

d Dragoş Alexandru Sitaru, Dreptul comerțului internațional, vol. I, Editura 
Actami, Bucureşti, 1996, p. 127. 

72 Atunci când din contract lipseşte „clauza aur” sau o clauză privind repre- 
zentarea la semnarea convenției, dar partea interesată dovedeşte că potrivit 
obiceiului locului asemenea clauze se presupun convenite în contract, se vor 
avea în vedere contractele ca şi cum acestea ar cuprinde acele clauze. 

În comercial esenţiale sunt: aparenţa în drept ca limită a 
respectării autonomiei de voință şi menţinerea în limitele ordinii 
publice comerciale. Totodată în comerț banii trebuie să fie 
considerați frugiferi, intermedierea şi reprezentarea trebuie 
privite ca reguli, actele juridice sunt esențialmente oneroase. 

Datorită faptului ca dreptul comercial se întemeiază pe 
aparență, limitele ordini sale publice sunt mai extinse. Astfel, 
dacă la încheierea unui contract părțile s-au manifestat expres 
într-un anumit mod ele nu vor mai putea reveni, invocând auto- 
nomia voinței şi respectarea voinţei reale, pentru că terțul cocon- 
tractant trebuie protejat. Funcţionează cu alte cuvinte principiul 
error communis facit jus. Din aceleaşi considerente, dacă terţul 
de bună credință este protejat, nepermiţându-i-se contractantului 
său să schimbe sau să anuleze contractul pe motiv că nu a fost 
atent la încheierea lui, în aceeaşi măsură el va trebui să respecte 
reguli mai stricte instituite în vederea protecției consumatorului 
sau pentru asigurarea unor interese generale cum sunt posibili- 
tatea controlului judiciar de către instanțele judecătoreşti a evi- 
denţei societăților comerciale. Din acelaşi motiv şi sancțiunile în 
comercial sunt mai oneroase, destinatarul normei suportând un 
tratament mai grav urmare a încălcării dispozițiilor normative. 


3. OBIECTUL DREPTULUI COMERCIAL 


3.1. Regula 


Datorită faptului că dreptul comercial este diferit de drep- 
tul civil, datorită faptului că el cuprinde reglementări mai dure 
pentru destinatari, că reprezintă un drept de ramură aplicabil 
numai unei categorii restrânse de persoane, este necesar să se 

delimiteze obiectul său de reglementare, pentru a se evita 
concursul său cu dispozițiile dreptului său comun. 

În comerţ sunt instituite obligaţii profesionale pentru 
comercianți: efectuarea publicității prin Registrul Comerţului, 
ținerea contabilităţii şi a registrelor comerciale, exercitarea 
comerțului în limitele concurenței loiale şi cu respectarea drep- 
turilor consumatorului. Dacă asemenea reguli s-ar aplica orică- 
rui cetățean de rând acesta ar fi rapid dezavantajat şi ar cădea 
pradă unei legislații tipice, oneroase şi ticsită de sancțiuni grave. 
Tocmai în acest sens se impune delimitarea celor două sfere, 
pentru a şti ce ține de comerț şi ce ţine de activitatea obişnuită, 
unde se aplică legea comercială şi unde se aplică legea civilă. 

Dreptul comercial este aplicabil faptelor de comerț şi 
persoanelor care au calitatea de comerciant. Codul nostru 
comercial a consacrat un sistem mixt, care implică atât criteriul 
obiectiv, legat de operaţiunile cărora li se aplică legea comer- 
cială, cât şi criteriul subiectiv, ținând de aplicarea acestei legi 
acelora care întrunesc cerințele pentru a fi considerați comer- 
cianți. Cu alte cuvinte domeniul comerțului se întinde atât acolo 
unde este vorba despre fapte comerciale, care depăşesc limitele 
unor operațiuni obişnuite la îndemâna tuturor şi care satisfac 
nevoi personale ale indivizilor, cât şi asupra faptelor săvârşite de 
o persoană care are calitatea de comerciant. 

Deşi cele două criterii par a reprezenta fiecare reciproca 
celeilalte, în realitate nu este aşa. Nu orice persoană care săvâr- 
şeşte fapte de comerț este şi comerciant şi nu orice faptă a unui 
comerciant este faptă de comerţ. 

3.2. Criteriul obiectiv — Faptele de comerţ obiective 


3.2.1. Prezentare 


Sunt fapte de comerț obiective, prin natura lor, cele arătate 
enunţiativ la art. 3 C.com. şi în Decretul nr. 54/1990, precum şi 
cele determinate de către practica judiciară a se încadra în această 
categorie, precum: hotelăria, publicitatea, producția cinema. 
Doctrina” defineşte faptele de comerț ca fapte şi opera- 
țiuni economice prin care se realizează producerea de mărfuri, 
executarea de lucrări ori prestarea de servicii sau o interpunere 
în circulaţia mărfurilor, cu scopul de a obţine profit. 
„Conform art. 3 C.com. legea consideră ca fapte de comert: 
=  cumpărările de produse sau de mărfuri spre a se revinde, fie 
în natură, fie după ce se vor fi lucrat sau pus în lucru, ori 
numai spre a se închiria; asemenea sunt şi cumpărarea spre a 
se revinde de obligaţiuni ale statului sau alte titluri de credit, 
când vor fi fost cumpărate cu scop de revânzare sau de 
închiriere; 

= vânzările de producte, vânzările şi închirierile de mărfuri în 
natură sau lucrate şi vânzările de obligaţiuni ale statului sau 
alte titluri de credit circulând în comerţ, când vor fi fost 
cumpărate cu scop de revânzare sau de închiriere; 

= contractele de report asupra obligațiilor statului sau altor 
titluri de credit circulând în comerţ; 

=  cumpărările sau vânzările de părți sociale sau de acțiuni ale 
societăților comerciale; 

= orice întreprindere de furnituri; 

= întreprinderile de spectacole publice; 

= întreprinderile de comisioane, agenții şi oficiuri de afaceri; 


73 St. D. Cărpenaru, op.cit., p. 29. 

întreprinderile de construcții; 
întreprinderile de fabrici, de manufactură şi imprimerie; 
întreprinderile de editură, librărie şi obiecte de artă, când 
altul decât autorul sau artistul vinde; 
operaţiunile de bancă şi schimb; 
operaţiunile de mijlocire (samsărie) în afaceri comerciale; 
întreprinderile de transporturi de persoane sau de lucruri, pe 
apă sau pe uscat; 
cambiile şi ordinele de producte sau mărfuri; 
construcțiile, cumpărarea, vânzarea şi revânzarea de tot felul 
de vase pentru navigaţiunea interioară şi exterioară şi tot ce 
priveşte la echiparea, armarea şi aprovizionarea unui vas; 
expedițiunile maritime, închirierile de vase, împrumuturile 
maritime şi toate contractele privitoare la comerțul pe mare 
şi la navigaţie; 
asigurările terestre, chiar mutuale, în contra daunelor şi 
asupra vieții; 
asigurările, chiar mutuale, contra riscului navigaţiunii; 
depozitele pentru cauză de comerţ; 
depozitele în docuri şi antrepozite, precum şi toate operațiu- 
nile asupra recipiselor de depozit şi asupra scrisorilor de gaj, 
eliberate de ele.” 

Deşi Codul comercial nu face nici o referire la actele de 


comerț, totuşi literatura de specialitate interpretează această 
dispoziție a art. 3 ca şi cum între categoria actelor şi cea a fap- 
telor de comerţ nu trebuie realizată nici o distincție. 


Spre deosebire de dreptul civil” în care se arată cert că 


actul şi faptul juridic nu întrupează acelaşi concept, în dreptul 
comercial distincția nu-şi are rostul, atâta vreme cât anumite 
evenimente din viaţa individului nu sunt producătoare de 


Eugen Chelaru, Andreea Tabacu, Drept civil. Partea generală, Editura 
Universităţii din Piteşti, 2000. 

consecinţe juridice comerciale. Astfel, de exemplu naşterea şi 
moartea persoanei produce consecințe de drept civil, prin apari- 
ţia unui nou subiect de drept, respectiv prin deschiderea succe- 
siunii defunctului. 

Pe de altă parte unele manifestări de voinţă nu sunt inci- 
dente în sfera comercială unde se tratează numai cu persoane 
care întrunesc condiţiile pentru a fi considerate profesionişti. 
Astfel, subiectul de drept este prezumat că şi-a manifestat voința 
în scopul producerii consecinţelor juridice, pe care le cunoaşte, 
fiind exclusă pentru un profesionist greşeala. Dacă totuşi aceasta 
se produce sancţiunile sunt mult mai grave decât cele regle- 
mentate în sferă civilă. Bunăoară, răspunderea delictuală nu se 
angajează pentru nerespectarea unor dispoziții normative în 
materie comercială decât prin excepţie, starea normală de lucruri 
fiind aceea a respectării normelor juridice iar în caz de nevoie 
acționând sistemul sancționator comercial, mai grav decât cel 
civil, dată fiind şi gravitatea faptelor”. 

Aşadar, în dreptul comercial nu se realizează distincție 
între manifestările de voință săvârşite cu intenţia de a produce 
consecințe juridice şi cele săvârşite fără asemenea intenție. Şi 
aceasta cu atât mai mult cu cât calificarea unei manifestări de 
voință ca act sau fapt comercial nu ţine de intenţia producerii 
consecinţelor juridice. 

Dar a stabili dacă o anumită activitate este comercială sau 
pur civilă devine o operaţiune dificilă atâta vreme cât din enu- 
merarea exemplificativă a codului nu sunt conferite şi criteriile 
pentru determinarea unei activităţi ca fiind comercială. 


75 De exemplu răspunderea administratorilor societăților comerciale aduse în 
stare de faliment se antrenează deşi aceştia nu au calitatea de comerciant, 
dacă se poate stabili că starea societății comerciale este urmarea faptei lor 
delictuale, conform art. 124 din L. nr. 64/1995 modificată prin OUG 
nr. 38/2003. 

Ceea ce nu este enumerat în text est comercial sau civil? 
Ce natură au activitățile didactice, exercițiul profesiunilor libe- 
rale, jocurile de întrajutorare? 

Având în vedere natura lor distinctă de cea a activităţilor 
enumerate în art. 3 C.com., prin caracterul lor preponderent inte- 
lectual, activităţile didactice, de educaţie şi învățământ rămâ- 
nând tradiţional în sferă civilă. 

Asemenea se întâmplă şi cu profesiunile liberale avo- 
catură, arhitectură, activitatea medicală, deoarece autorii îşi pun 
în slujba celorlalți cunoştinţele de specialitate şi propria compe- 
tență, în schimbul unui onorariu iar nu a profitului. Această 
deosebire rezultă şi din faptul că asemenea activități nu se pot 
organiza la ora actuală prin intermediul unor societăți comer- 
ciale ci numai prin persoane juridice constituite conform legilor 
speciale sau de către persoane fizice autorizate”. 

Jocurile de întrajutorare nu se confundă cu jocurile de 
noroc” care se încadrează în activitatea comercială, aducătoare 
de profit. Această excludere se întemeiază pe faptul că jocurile 
de întrajutorare nu se bazează pe hazard şi pe realizarea de câşti- 
guri de către participanţii din prima parte a listei precum şi pe 
posibilitatea de determinare a momentului la care jocul se va 
bloca, datorită multiplicării participanţilor şi epuizării fondurilor 
de care se dispune. 


7 OG nr. 124/1998 privind organizarea societăților civile medicale; L. nr. 
51/1995 privind organizarea şi desfăşurarea profesiei de avocat. 

77 OUG nr. 69/1998 privind regimul de autorizare a activităţilor din domeniul 
jocurilor de noroc (Monitorul oficial nr. 515/30 decembrie 1998). 

3.2.2. Clasificare 


Faptele de comerț obiective, aşa cum sunt ele enumerate 
de cod se clasifică în: operațiuni de interpunere în schimb sau în 
circulaţie, întreprinderile şi actele şi operațiunile juridice conexe 
sau accesorii. 

Operațiunile de interpunere în schimb sau în circulație 
cuprind cumpărarea — vânzarea comercială şi operațiunile de 
bancă şi schimb, iar întreprinderile încadrează: întreprinderile de 
producție sau industriale (de construcţii, de fabrică şi manufac- 
tură) şi întreprinderile de prestări servicii (de furnituri, de 
spectacole publice, de comisioane, agenţii şi oficii de afaceri, de 
editură, imprimerie, librărie, obiecte de artă, de asigurare, de 
depozit în docuri şi antrepozite). 

Faptele de comerț conexe cuprind: contractele de report 
asupra titlurilor de credit, cumpărările sau vânzările de părți 
sociale sau acțiuni ale societăților comerciale, cambia sau ordi- 
nele de producte sau mărfuri, operațiunile cu privire la navigație, 
depozitele pentru cauză de comerţ, cecul şi contul curent, 
contractele de comision, mandat şi consignaţie, contractul de 
garanție reală mobiliară şi contractul de fidejusiune. 


Interpunerea în circulație 

al) Vânzarea cumpărarea”? este comercială dacă are ca 
obiect: producte, mărfuri, titluri de credit şi sunt întrunite trei 
condiții: la momentul cumpărării există intenția de revânzare sau 
închiriere, această intenție de revânzare trebuie să fie cunoscută 
cocontractantului, intenția de revânzare trebuie să privească în 
principal bunul cumpărat”. 


78 IL. Georgescu, Drept comercial român, Contractul de vânzare cumpărare, 
Editura Lumina Lex, 1995. 

7 Ion Turcu, Liviu Pop, Contractele comerciale, Formare şi executare, 
Introducere în teoria şi practica dreptului contractelor comerciale speciale, 
vol. I, Executarea contractelor, Editura Lumina Lex, 1997, p. 73 şi urm. 

Spre deosebire de cumpărarea civilă, care este făcută pentru 
satisfacerea nevoilor cumpărătorului, cumpărarea comercială 
este întotdeauna o operaţiune intermediară, care vizează obține- 
rea de profit. 

Atunci când bunul cumpărat este prelucrat, transformat cu 
consecința apariției altui bun trebuie distins între activitatea de 
producție şi activitatea de creaţie artistică. Astfel, atunci când un 
comerciant cumpără materiale şi le transformă vânzându-le mai 
departe activitatea sa este de regulă o faptă de comerţ. Dacă însă 
creația sa este o operă de artă valoarea materialelor cumpărate 
fiind depăşită cu mult de valoarea bunului rezultat, activitatea nu 
mai este comercială ci artistică, rămânând în sferă civilă, fără a 
suporta aplicarea dispozițiilor legii comerciale. 

La ora actuală tot mai multe activități par a se încadra în 
activitatea comercială. Bunăoară producția de muzică reprezintă 
un beneficiu important pe piața internă, însă nu se poate încadra 
ca noțiune în faptele de comerţ, deoarece artistul se foloseşte de 
cunoştinţele sale şi de talentul său artistic, speculând aceste 
valori care nu pot fi considerate produse, obiect al vânzării 
cumpărării comerciale. Dar dacă nu artistul este acela care vinde 
muzica această persoană săvârşeşte fapte de comerţ obiective. 

a2) Operațiunile de bancă şi schimb au ca obiect banii şi 
creditul, comercialitatea acestor operaţiuni fiind dată de interpu- 
nerea în schimb sau în circulaţies. 

Pentru definirea acestor operaţiuni este nevoie să se facă 
apel la L. nr. 58/1998 privind activitatea bancară, conform cu 
care principalele activităţi care se încadrează în aceste concepte 
sunt: acceptarea de depozite, emiterea de garanţii, tranzacții şi 
instrumente monetare negociabile şi valori mobiliare, operaţiuni 
de mandat, operaţiuni de schimb valutar etc. 


5 St.D. Cărpenaru, op.cit., p. 37. 

Întreprinderile de producţie 

Ca orice întreprindere şi cele de producție trebuie să se 
caracterizeze printr-o activitate organizată în vederea realizării 
de bunuri, fără a constitui un subiect de drept. Sensul actual al 
întreprinderii nu trebuie confundat cu cel pe care noțiunea îl 
deţinea anterior anului 1989, în conformitate cu L. nr. 5/ 197851. 

b1) Întreprinderile de construcţii au ca obiect ridicarea de 
edificii şi lucrări de transformare, adăugire, reparare, amenajare 
a bunurilor imobile. 

Caracterul comercial al acestor întreprinderi rezultă în 
primul rând din faptul că ea este enumerată printre faptele de 
comerţ obiective în art. 3 C.com.? iar pe de altă parte din aceea 
că cel care desfăşoară asemenea activitate interpune în circulație 
materiale sau se foloseşte de munca sa calificată pentru 
obţinerea de profit. 

b2) Întreprinderile de fabrici şi manufactură. 

Aceste întreprinderi se raportează la ideea de industrie, de 
realizare a unor produse, bunuri prin transformarea de materii 
prime şi materiale în produse noi. 

Dacă la început, odată cu apariţia reglementării comerciale 
se realiza o distincţie justificată între fabrică şi manufactură, 
determinată de felul muncii, pe de o parte ajutată de maşini şi 
utilaje, iar pe de altă parte pur manuală, la ora actuală această 
deosebire nu mai are valoare datorită dezvoltării şi tehnicizării 
întregii activități de producție. 


5! Orice întreprindere era subiect distinct de drept, având personalitate 
juridică. 

5 Datorită acestui fapt întreprinderea de construcţii este faptă de comerţ inde- 
pendent de dimensiunile activităţii desfăşurate şi indiferent dacă materialele 
sunt procurate de către client sau de către cel care efectuează lucrarea. 

Această categorie de întreprindere cuprinde orice produ- 
cere de bunuri“? cu excepția celor imobile, la care se raportează 
art. 3 pct. 8 C.com. care prezintă întreprinderile de construcții. 


Întreprinderile de prestări servicii 

c1) Întreprinderile de furnituri 

Întreprinderile de furnituri constau în activitatea de pre- 
dare sistematic, în mod organizat a unor produse sau prestarea 
unor servicii la anumite termene succesive, în schimbul unui 
preț anticipat stabilit. 

Furnitura comercială are ca obiect şi transmiterea drep- 
tului de proprietate (a da), dar şi prestarea unor servicii (a face). 
In consecință, pentru a fi în prezența unui contract de furnitură 
comercială nu este esențial obiectul prestației ci faptul că 
încheierea contractului este despărțită în timp de executarea sa, 
iar prețul se stabileşte înainte de efectuarea prestației. 

c2) Întreprinderile de spectacole publice 

Întreprinderea de spectacole publice are ca scop punerea la 
dispoziția publicului a unor „produse” de natură culturală, spor- 
tivă, ştiinţifică, în schimbul obţinerii de profit. 

Specific acestei întreprinderi este obiectul său de punere 
în valoare a talentului unor persoane în vederea speculării 
curiozității altora, toate acestea pe fondul obținerii de profit. 

Asemenea dobândesc comercialitate şi toate actele sau 
faptele juridice săvârşite în vederea realizării obiectului între- 
prinderii: publicitatea spectacolului, contractarea recuzitei, diver- 
se contracte de colaborare cu artişti adiacenți. 


5 Maşini electrice şi produse electronice, țesături, confecții, tricotaje, încălță- 
minte, bijuterii, obiecte de artizanat, mobilier — art. 1 din HG nr. 201/1990 ca 
norme la D. nr. 54/1990 privind desfăşurarea activității comerciale pe bază de 
liberă inițiativă. 

Dacă însă, cel care organizează spectacolul este însuşi 
artistul, fără a exista astfel o intermediere între artişti şi public, 
comercialitatea operaţiunii se pierdet?. 

c3) Întreprinderile de comision, agenţiile şi oficiile de 
afaceri 

Toate acestea se întemeiază pe ideea de intermediere în 
cadrul întreprinderii între comerciant şi consumator. Interme- 
dierea este specifică activității comerciale deoarece ea, indife- 
rent de obiectul pe care poartă, este aducătoare de profit. 

Dacă intermedierea se prezintă ca o operațiune singulară, 
fără organizarea unei întreprinderi, această operațiune rămâne în 
sferă civilă, lipsindu-i caracterul de repetabilitate. 

Întreprinderea de comision are la bază încheierea unor 
contracte de comision care reprezintă împuternicirea pe care 
comitentul o conferă comisionarului în vederea încheierii de 
acte de comerț în numele propriu al comisionarului şi pe seama 
comitentului. 

Agentiile şi oficiile de afaceri vizează mijlocirea în afa- 
ceri, procurarea clientelei, obținerea de informaţii în activități de 
turism, publicitate etc. 

c4) Întreprinderile de editură, imprimerie, librărie şi vân- 
zarea obiectelor de artă 

Aceste întreprinderi au ca obiect punerea în valoare a 
drepturilor de autor născute din opere ştiinţifice, literare, artis- 
tice, etc. Conform Legii nr.8/1996 privind drepturile de autor şi 
drepturile conexe, creaţia ştiinţifică, literară sau artistică naşte 
pe lângă paternitatea operei (drept personal nepatrimonial) şi 


% Doctrina este unanimă în a aprecia ca fiind comercială activitatea de pro- 
ducţie artistică săvârşită de autor în vederea prezentării spectacolului 
(închirierea sălii, angajarea personalului tehnic, efectuarea oricărei operațiuni 
prin care se riscă capital), I.N. Finţescu, Curs de drept comercial român, 
vol. I, Bucureşti, 1929, p. 52. 

drepturi patrimoniale de autor. Acestea din urmă constau în 
principal în posibilitatea de reproducere, multiplicare (întreprin- 
deri de imprimerie) şi difuzare (întreprindere de editură, librărie) 
a operei. Asemenea operațiuni sunt comerciale deoarece prin ele 
se intermediază între creator şi public. 

În cazul vânzării operelor de artă, în mod asemănător ele 
vor fi analizate ca fapte de comerț atunci când sunt săvârşite 
organizat şi ca acte juridice civile dacă sunt săvârşite izolat. 

c5) Întreprinderile de transport de persoane sau de lucruri 

Activitatea de transport presupune deplasarea materială a 
unei persoane sau a unui bun dintr-un loc în altul. 

Comerțul maritim beneficiază de o reglementare specială 
datorită importanței şi avântului acestei activități la momentul 
apariției Codului comercial. Esenţa acestei întreprinderi o repre- 
zintă contractul de transport şi contractul de expediție. 

Contractul de transport este acela prin care cărăuşul se 
obligă în schimbul unui preţ să transporte într-un anumit loc, 
anumite persoane sau bunuri. 

Contractul de expediţie este acela prin care expediționarul 
se obligă față de expeditor să încheie un contract de transport cu 
cărăuşul în numele său şi pe seama expeditorului. 

c6) Întreprinderile de asigurare 

Indiferent de riscul asigurat (asupra bunurilor, persoa- 
nelor), Codul comercial consideră asigurările ca fapte de comerţ 
obiective. Rolul asigurărilor este acela de a preîntâmpina pier- 
deri importante în patrimoniul persoanei sau de a acoperi 
pierderile produse de evenimente nefericite legate de viaţa, sănă- 
tatea, integritatea fizică a persoanei. 

Este cert că asigurările de lucruri sunt fapte de comerţ 
atunci când riscul asigurat poartă asupra unui element obiect al 
comerțului. Atunci când însă asigurările poartă asupra persoa- 
nelor sau asupra unor bunuri ce nu formează obiect al 

comerțului, contractul de asigurare este faptă de comerț numai 
pentru asigurător. 

c7) Depozitele în docuri şi antrepozite 

Caracterul special al acestor locuri de depozitare (destinate 
mărfurilor) atrage natura comercială a actelor de depozitare şi 
a tuturor operațiunilor realizate asupra recipiselor de depozit 
(înscrisuri de gaj şi warante). Dacă actul de depozit este săvârşit 
izolat, el poate constitui un fapt de comerț accesoriu sau unul 
subiectiv. 


Faptele de comerț conexe sau accesorii 

Asemenea acte sau fapte devin comerciale datorită 
faptului că ele se efectuează într-o strânsă legătură cu acte sau 
operaţiuni pe care legea le consideră fapte de comerţ. 

dl) Contractele de report asupra titlurilor de credit. Acest 
contract constă în cumpărarea pe bani gata a unor titluri de 
credit circulând în comerţ şi în revânzarea unor titluri de aceeaşi 
specie, simultană, cu termen şi pentru un preţ determinat către 
aceeaşi persoană. Reportul constă în două vânzări: una executată 
imediat, iar alta cu termen, pentru un preţ determinat. Dat fiind 
obiectul acestui contract, operațiunea dobândeşte comercialitate, 
titlurile de credit constituind elemente esențiale ale activității 
comerciale. 

d2) Cumpărările sau vânzările de părți sociale sau acțiuni 

Părțile sociale şi acțiunile reprezintă diviziuni ale capita- 
lului social ale societăților comerciale cu răspundere limitată 
respectiv ale societăţilor pe acțiuni şi în comandită pe acțiuni. 

Părțile sociale reprezintă drepturi de creanță aparținând 
asociaților, fără a constitui titluri de credits5. 


55 Capitalul social al societăţilor în nume colectiv şi în comandită simplă este 
împărțit în „părți de interes”. 

Acţiunile sunt reprezentate prin titlul de credit şi circulă în 
comerț de regulă fără îngrădire. 

Comercialitatea acestor cumpărări sau vânzări este dată de 
legătura ce se stabileşte între acestea şi contractul de societate ca 
faptă de comerţ. 

Deşi Codul nu o spune expres, în aceasta categorie s-ar 
încadra şi gajul asupra părților sociale şi acțiunilor. 

d3) Mijlocirea în afaceri (samseria) reprezintă intermedie- 
rea între două persoane în scopul înlesnirii încheierii unui anume 
act juridic asupra căruia părțile sunt interesate. Mijlocitorul nu 
reprezintă pe nici una din părți, ci doar le pune pe acestea față în 
față, cu alte cuvinte, mijlocitorul săvârşeşte simple acte mate- 
riale în schimbul cărora are dreptul la o remunerație. 

Comercialitatea acestor operațiuni se relevă numai atunci 
când mijlocirea vizează acte şi fapte de comerţ, chiar dacă aces- 
tea au un caracter izolat. 

d4) Cambia reprezintă titlul de credit care constă în înscri- 
sul prin care trăgătorul dă dispoziţie trasului să plătească o sumă 
de bani la scadenţă sau la ordinul terțului beneficiar. 

Biletul la ordin este înscrisul prin care emitentul se obligă 
să plătească o sumă de bani la scadenţă sau la ordinul benefi- 
ciarului. 

Cele două titluri de credit sunt fapte de comerț obiective 
care datorită caracterului lor abstract nu se raportează la relația 
juridică din care izvorăsc. 

d5) Operaţiuni privind navigația. În această categorie se 
încadrează construirea, cumpărarea, vânzarea vaselor şi orice act 
juridic în legătură cu aprovizionarea acestora. Caracterul comer- 
cial al acestor fapte juridice rezultă din natura operaţiunilor 
săvârşite, transportul maritim fiind prin importanța sa strâns 
legat de ideea de marfă şi de comerţ. 

d6) Depozitele pentru cauză de comerţ 

Spre deosebire de depozitele făcute în docuri şi antrepo- 
zite, care sunt fapte de comerț indiferent de obiectul depozitar, 
dacă sunt organizate sub forma întreprinderii, depozitele pentru 
cauză de comerț au caracter izolat sau se fac în alte locuri decât 
în docuri sau antrepozite. 

Comercialitatea lor rezidă în natura comercială a afacerii 
în cadrul căreia se efectuează depozitarea. 

d 7) Contul curent şi cec-ul 

Contul curent este contractul prin care părțile se înțeleg ca 
în loc să lichideze creanţele reciproce pe care le au una față de 
cealaltă, lichidarea să se facă la un termen stabilit prin compen- 
sarea creanţelor şi achitarea soldului de către partea debitoare. 
Comercialitatea contului curent se întemeiază pe faptul că, de 
regulă el este utilizat de către comercianți în cadrul activității de 
comerţ. Însă, principalul criteriu pentru determinarea caracte- 
rului comercial al contului curent este reprezentat de natura 
afacerii la care se referă (cauză comercială)5€. 

Cec-ul este înscrisul prin care trăgătorul dă ordin trasului 
(o bancă la care are disponibil) să plătească unei persoane o 
anumită sumă de bani la ordinul sau la prezentarea acesteia. 

Cec-ul este faptă de comerț obiectivă atunci când este tras 
pentru o cauză comercială. 

d8) Contractele de mandat, comision şi consignaţie 

Mandatul comercial este contractul prin care o parte 
numită mandatar se obligă față de altă persoană numită mandant 
să încheie acte juridice comerciale în numele şi pe seama celui 
din urmă. Pentru a fi comercial, mandatul trebuie să vizeze 


5 Contul curent este deci faptă de comerț obiectivă chiar atunci când este 
săvârşit de un necomerciant, dacă are cauză comercială. Cu atât mai mult 
contul curent este faptă de comerţ în toate cazurile în care este folosit de către 
un comerciant (criteriul subiectiv). 

încheierea de acte juridice care sunt comerciale pentru mandant 
(art. 374 C.com). 

Contractul de comision este contractul prin care o parte 
numită comisionar se obligă față de altă parte numită comitent 
să încheie acte juridice comerciale în numele său propriu şi pe 
seama comitentului, în schimbul unei remuneraţii (art. 405 
C.com). 

Contractul de consignaţie este contractul prin care o parte 
numită consignant încredințează altei părți numită consignatar 
anumite bunuri mobile pentru a le vinde în numele propriu al 
consignatarului şi pe seama consignantului””. 

Contractul de consignaţie este o specie a comisionului, 
astfel că el este act comercial dacă are ca obiect afaceri comer- 
ciale. 

Acest aspect este valabil pentru toate cele trei contracte 
expuse deoarece ele împrumută natura actului juridic cu care se 
află în conexiune. 

d9) Contractul de garanţie reală mobiliară şi fidejusiune 

Garanţia reală mobiliară este reglementată de Legea nr. 
99/1999 privind unele măsuri de accelerare a reformei econo- 
mice care consideră acest contract ca având natură comercială 
dacă garanţia se instituie pentru o afacere comercială. 

Contractul de fidejusiune este acela prin care o persoană 
numită fidejusor se obligă față de creditorul unei alte persoane 
să execute obligația acesteia din urma în cazul în care ea nu o va 
executa. 

Fiind fapte de comerț conexe, garanția reală imobiliară şi 
fidejusiunea. dobândesc comercialitate dacă garantează fapte de 
comerţ. 


5 Legea nr. 178/1934 privind contractul de consignaţie publicată în MO 
nr. 173 din 1934, modificată prin Legea nr. 34/1936, MO nr. 77 din 1936. 

Nu numai faptele juridice enumerate de art. 3 C.com şi 
cele determinate de doctrină câ fapte obiective sunt fapte 
de comerţ, ci şi cele săvârşite de persoane care au calitatea de 
comerciant. Conform art. 4 C.com „se socotesc ca fapte de comerț 
şi contractele şi obligaţiile unui comerciant dacă nu sunt de 
natură civila sau dacă contrariul nu rezultă din însuşi actul”. Cu 
alte cuvinte, spre deosebire de faptele de comerț obiective, a 
căror comercialitate rezultă din enumerarea legii întemeiată pe 
natura operațiunii respective, independent de persoana care le 
săvârşeşte, faptele de comerț subiective dobândesc comercia- 
litatea datorită faptului că cel ce le săvârşeşte este comerciant. În 
mare, ar rezulta că „toate faptele săvârşite de comerciant sunt 
comerciale”. 

Codul comercial a prevăzut însă în afara acestei prezumții 
de comercialitate şi două excepții constând în: natura civilă a 
obligaţiei şi necomercialitatea rezultată din însuşi actul săvârşit. 

Prezumția de comercialitate este o prezumție legală sui 
generis care nu poate fi combătută prin orice dovadă contrară, ci 
numai în modalităţile arătate de art. 4 Teza a Il-a. În primul 
rând, dacă o anumită obligaţie a comerciantului are natură pur 
civilă înlătură prezumția de comercialitate. Doctrina şi jurispru- 
denţa au fost nevoite să interpreteze art. 4 C. com care nu arată 
expres care sunt actele sau faptele considerate acte de natură 
civilă. Prin urmare, se încadrează aici actele relative la dreptul 
succesoral (manifestarea dreptului de opțiune succesorală), acte- 
le de dreptul familiei (adopția, recunoaşterea de paternitate) şi 
actele juridice civile privind bunuri imobile®®. 


5 Doctrina și jurisprudența au considerat concesiunea ca fiind un act de 
natură administrativă pentru autoritate şi în privinţa anumitor clauze pentru 
concesionar, excluzând astfel natura sa comercială. 

Prezumția de comercialitate este înlăturată şi atunci când 
necomercialitatea actului rezultă chiar din conținutul acesteia. 
Atunci când comerciantul încheie acte juridice străine de activi- 
tatea sa comercială este cert că actul nu trebuie inclus între 
faptele de comerț. Când comerciantul achiziționează bunuri 
pentru uzul său personal sau al familiei sale, neexistând intenţia 
de revânzare, actul juridic va fi civil. 

Cocontractantul comerciantului trebuie să cunoască și el la 
momentul încheierii caracterul necomercial al operațiunii, evi- 
dent, această intenţie trebuie să existe la momentul încheierii 
actului. Dacă ulterior comerciantul revinde bunul nu înseamnă 
că la momentul cumpărării contractul era comercial. 

„Din însuşi actul” trebuie înţeles act ca negotium (mani- 
festare de voinţă a comerciantului), iar nu act instrumentum cu 
atât mai mult cu cât dreptul civil român califică un act juridic 
după voinţa reală a părților iar nu după voinţa declarată. Astfel, 
necomercialitatea poate rezulta din împrejurările în care s-a 
făcut actul iar nu numai din clauzele prevăzute în acesta. 


3.4. Faptele de comerț unilaterale sau mixte 


Nu întotdeauna un act juridic este faptă de comerț pentru 
ambele părți contractante. Uneori, acelaşi act are relevanță 
comercială pentru o parte şi rămâne pur civil pentru cealaltă. De 
exemplu, atunci când o vânzare comercială (revânzare) se face 
către client pentru nevoile personale ale acestuia actul este 
comercial pentru vânzător şi civil pentru cumpărător. În aceeaşi 
manieră, cumpărarea este civilă pentru comerciantul care achizi- 
ționează bunul în scopuri personale. 

Aşadar, dacă actul este comercial pentru ambele părţi, el 
este faptă de comerţ bilaterală, iar atunci când este faptă de 

comerț numai pentru una din părți este faptă de comerţ 
unilaterală. 
Uneori, chiar legea arată că actul este comercial numai 
pentru una din părți: 
= conform art. 5 C.com nu este faptă de comerţ, vânzarea 
produselor pe care proprietarul sau cultivatorul le are de pe 
pământul său ori de pe pământul cultivat de acesta; 

= conform art. 6 C.com, asigurările de lucruri sau stabilimente 
care nu fac obiectul comerțului şi asigurările asupra vieţii 
sunt fapte de comerț numai pentru asigurător; 

= contul curent şi cecul sunt fapte de comerț numai dacă au o 
cauză comercială. 

Faptele de comerț unilaterale sau mixte se caracterizează 
printr-un regim juridic aparte în ceea ce priveşte legea aplica- 
bilă”, 

Dificultatea determinării legii aplicabile este atrasă nu 
numai de natura raportului juridic, ci şi de faptul că aceluiaşi 
raport nu i se pot aplica simultan două legi. 

Reglementarea română prevede în art. 56 C.com că dacă 
actul este comercial numai pentru una din părți, toți contractanţii 
sunt supuşi legii comerciale. Asemenea, atunci când se ridică 
problema competenţei jurisdicționale, conform art. 893 C.com, 
cauza se va judeca de jurisdicția comercială. Totodată, prescrip- 
ţia comercială se va aplica întregului act. 

De la aplicarea legii comerciale întregului raport juridic 
sunt prevăzute două excepții: 
= dispozițiile legii comerciale privind persoana comercianților, 

în acest sens, aplicarea legii comerciale raportului juridic 
mixt nu îl transformă pe necomerciant în comerciant. 


% În Franţa, în lipsa unui text expres, s-a determinat aplicarea regulilor civile 
persoanei pentru care actul este civil, şi regulile comerciale pentru persoana 
pentru care actul este comercial. 

= dispoziţii pe care însăşi legea comercială le exclude de la 
aplicare. În acest sens este art. 42 C.com conform cu care în 
obligaţiile comerciale codebitorii sunt ţinuţi solidar, afară de 
stipulațiune contrară. Această prevedere expresă contrară se 
regăseşte în alineatul final al articolului menţionat, conform 
cu care regula de mai sus nu se aplică la necomercianți 
pentru operaţiuni care în ceea ce îi priveşte nu sunt fapte de 
comerț. 


4. COMERCIANŢII 


4.1. Expunerea problemei 


Datorită faptului că participanţi la viața comercială sunt 
atât comercianții cât şi necomercianții, se impune determinarea 
conţinutului noţiunii de comerciant. Mai mult legea impune 
numai comerciantului anumite obligații profesionale şi instituie 
pentru actele sale prezumția de comercialitate, astfel că dacă nu 
se cunoaşte cine are această calitate nu se pot aplica corect nici 
reglementările adiacente. 

Nu numai faptul că comerciantul este supus unor obligaţii 
specifice atrage necesitatea definirii comerciantului ci şi faptul 
că numai comerciantul este supus impozitului pe profit, reorga- 
nizării judiciare şi falimentului şi unor reguli derogatorii de la 
dreptul comun în privinţa actelor juridice încheiate. 

Conform art. 7 C.com. „Sunt comercianți aceia care fac 
fapte de comerţ ca o profesiune obişnuită şi societățile comer- 
ciale”. 

După apariţia Codului comercial şi alte categorii de comer- 
cianți, în afara persoanelor fizice şi a societăților comerciale au 

dezvoltat sfera acestei categorii de subiecte de drept: regiile 
autonome, organizațiile cooperatiste etc. De asemenea în privin- 
ta statului s-a încercat o calificare ca subiect de drept comercial. 


4.2. Persoana fizică 


Persoana fizică dobândeşte calitatea de comerciant dacă 
săvârşeşte fapte de comerț obiective, în nume propriu şi ca o 
profesiune obişnuită. 

Capacitatea nu este o condiție a dobândirii calității de 
comerciant ci ea vizează numai încheierea de acte juridice 
comerciale, or legea cere ca persoana să săvârşească fapte de 
comerț. Prin urmare, minorii şi persoanele puse sub interdicție 
nu pot dobândi calitatea de comerciant (excepție art. 13 C.com. 
privind continuarea comerțului în numele minorului). 

Legea mai cere şi existența unei autorizații administrative 
pentru demararea comerțului de către persoana care devine 
comerciant. În consecință, pentru anumite persoane sunt prevă- 
zute incompatibilități”, interdicții” sau este reglementată 


” Incompatibilitatea este starea în care se află o persoană căreia legea îi inter- 
zice expres calitatea de comerciant, de regulă pentru asigurarea demnității şi 
prestigiului funcţiei sau profesiei în cauză. Judecătorii, procurorii şi funcțio- 
narii publici, ofiţerii, diplomaţii, precum şi cei ce exercită profesii liberale 
sunt consideraţi incompatibili cu calitatea de comerciant. Pentru detalii pri- 
vind funcţionarii publici, a se vedea Doina Popescu, Andreea Drăghici, 
Deontologia funcţionarului public, Editura Paralela 45, Piteşti, 2005, p. 36-42. 
7 Conform HG 1323/1990, în aplicarea art.218 din Legea nr. 31/1990 privind 
societățile comerciale, activitățile care nu pot face obiectul unei societăți 
comerciale (pentru care sunt stabilite interdicții) sunt: activități care potrivit 
legii penale constituie infracțiuni sau sunt contrare unor alte dispoziţii legale 
cu caracter imperativ, fabricarea sau comercializarea de droguri sau narcotice 
în alt scop decât de medicament, imprimarea cărților cu caracter militar. 

sancţiunea decăderii”. 

Aşadar pentru dobândirea calității de comerciant persoana 
trebuie să săvârşească fapte de comerţ obiective, arătate la art. 3 
C.com, efectiv, şi ca o profesiune obişnuită, adică prin repetarea 
constantă a acelei activități, astfel încât să se desprindă imaginea 
exercitării unei profesiuni”. 

Pentru împlinirea conținutului noțiunii de profesiune obiş- 
nuită se au în vedere două laturi ale sale anume: un aspect de 
fapt (repetarea sistematică a faptelor de comerț respective) şi un 
element intențional (animus sau voința de a desfăşura acea 
activitate pentru dobândirea unei anumite condiții sociale)”?. 

Faptele de comerţ trebuie săvârşite în nume propriu, fără 
concursul voluntar al altei persoane şi pe risc propriu. Aceasta 
nu înseamnă că persoana trebuie să-şi exercite singură comerțul, 
ci că ea trebuie să-şi angajeze față de terți propriul patrimoniu şi 
să răspundă față de aceştia. Cu alte cuvinte nu trebuie înțeles că 
un comerciant persoană fizică nu se poate ajuta în activitatea sa 
de alte persoane. Dimpotrivă, numele comerciantului este folosit 
şi de către angajaţii sau reprezentanţii săi care îi exercită comer- 
tul şi care nu dobândesc ei înşişi calitatea de comerciant. 


” Decăderea reprezintă sancţiunea care intervine în cazul încălcării unor 
dispoziţii legale imperative şi care constă în interzicerea dobândirii sau conti- 
nuării calităţii de comerciant. Decăderea se pronunță de regulă de către 
instanța penală prin hotărârea de condamnare a comerciantului pentru fapte 
penale care îl fac nedemn de a exercita această profesie 

33 Casaţie IV decizia nr. 1826/1936 Pandectele române, III, p. 10: „Profesiu- 
nea constă în exercitarea actelor în aşa mod încât să formeze o ocupaţiune 
perseverentă, să fie un exerciţiu aşa de des şi consecutiv, încât să constituie 
oarecum o specială condiţie de existenţă şi de viață socială. Profesiunea este 
starea unei persoane care face din repetarea unor acte ocupaţiunea vieții sale 
Şi de la care ea cere resursele existenţei sale sociale”. 

% St.D. Cărpenaru, op.cit., p. 69. 

Asemenea persoane sunt: prepuşii“5, comişii pentru negoţ, comi- 
şii călători pentru negoţ. 

Dovada calității de comerciant a persoanei fizice este o 
chestiune de fapt, impunându-se a se proba săvârşirea efectivă a 
faptelor de comerţ în nume propriu şi ca o profesiune obişnuită. 

Chestiunea calităţii de comerciant se ridică în cazul 
persoanelor care săvârşesc fapte de comerţ însă la un nivel redus 
ca volum cum sunt micii comercianţi, ori care desfăşoară profe- 
siuni liberale, sau la persoanele care au calitatea de agricultori. 
Dacă în privinţa ultimilor doctrina este unanimă în a-i considera 
ca necomercianți, primele două categorii au primit diverse 
calificări în literatura de specialitate. 

Astfel, meseriaşii — persoanele care pe baza cunoştinţelor 
dobândite prin şcolarizare sau practică execută anumite prestații 
prin prelucrarea şi transformarea obiectelor muncii sau prin 
prestarea unor servicii, nu sunt considerați comercianți dacă 
lucrează cu materialul clientului şi dimpotrivă devin comercianţi 
atunci când îşi procură materialele pe care le transformă în 
vederea prestării unui serviciu către un client. Cu alte cuvinte, 
dacă meseriaşul desfăşoară activitatea respectivă ca o profesiune 
obişnuită, el devine comerciant, chiar dacă în conformitate cu 
Legea nr. 26/1990 privind registrul comerțului, el este scutit de 
obligaţia înmatriculării în registrul comerțului. 

Persoanele care exercită profesii liberale rămân în mod 
tradiţional în sferă civilă în ceea ce priveşte exercițiul respecti- 
vei profesii. Chiar dacă aceste persoane achiziționează anumite 


% Art. 392 C.com. „Prepus este acela care este însărcinat cu comerțul patro- 
nului său fie în locul unde acesta îl exercită fie în alt loc. 

Art. 404 C.com. „Comişii pentru negoţ sunt prepuşii pentru vânzarea în 
detaliu a mărfurilor”. 

Art. 402 C.com. „Comerciantul însărcinează pe comişii călători pentru 
negoț să trateze sau să facă operaţiuni de ale comerțului său.” 
% N. Finţescu, op.cit., p. 78. 


74 Elemente de drept. Note de curs 


bunuri pentru a le folosi în activitatea lor prin transmitere către 
client, asemenea operațiuni nu devin comerciale, ci rămân 
numai accesorii față de exercițiu propriu zis al profesiei”. 

De asemenea, în mod tradițional, agricultorii nu sunt 
considerați comercianți deoarece vânzarea produselor pe care 
proprietarul sau cultivatorul le are de pe pământul său, ori pe 
care le-a cultivat nu sunt considerate fapte de comerţ. 

Calitatea de comerciant a persoanei fizice se pierde sime- 
tric față de dobândirea ei, prin încetarea efectivă a săvârşirii 
faptelor de comerţ şi prin pierderea intenţiei de a continua acti- 
vitatea comercială. 


4.3. Societăţile comerciale 


Spre deosebire de persoana fizică care „dobândeşte” cali- 
tatea de comerciant, persoana juridică societate comercială “ se 
naşte comerciant”. Legea însăşi enumeră printre comercianți 
persoana juridică, societate comercială, fără să ceară alte condiţii 
în afară de naşterea sa valabilă. 

Dovada calităţii de comerciant a societății comerciale este 
copia certificată de pe înregistrarea în Registrul Comerţului, 
deoarece odată înmatriculată în acest registru, societatea comer- 
cială devine subiect de drept, dobândind capacitate comercială. 

Atunci când statul săvârşeşte anumite fapte de comerţ, 
raporturile juridice care se nasc sunt supuse legii g comerciale, 
fără ca statul să dobândească calitatea de comerciant? 


”7 Dentistul care cumpără materiale sau notarul care achiziționează mape în 
vederea încredinţării actelor întocmite pentru client. 

% S.D. Cărpenaru, p. 73. 

” Raționamentul se aplică mutatis mutandis şi în cazul unităţilor adminis- 
trativ-teritoriale. 


Despre dreptul comercial 75 


Regiile autonome şi organizațiile cooperatiste au calitatea 
de comerciant, în acest sens existând argumente de text (art. 1 
din Legea nr. 26/1990). 

Nu au calitatea de comerciant asociaţiile şi fundaţiile 
constituite conform OG nr. 26/2000, însă acestea au conform 
legii posibilitatea de a înființa societăţi comerciale în sprijinul 
activității desfăşurate. 

Calitatea de comerciant a societății comerciale încetează 
odată cu încetarea persoanei juridice prin dizolvare şi lichidare. 


4.4. Obligaţiile profesionale ale comercianților 


Indiferent că este vorba de persoană fizică sau juridică, 
comerciantul are obligația de a îndeplini formalitățile de publi- 
citate în Registrul Comerţului atunci când legea o cere, de a ține 
anumite registre comerciale, de a desfăşura comerțul în limitele 
unei concurențe licite şi de a respecta dispoziţiile relative la 
protecția consumatorului. 


4.4.1 Publicitatea prin Registrul Comerţului, reglementată de 
Legea nr. 26/1990 asigură opozabilitatea înscrierilor față de terți, 
constituie o sursă de informaţie asupra bonităţii comerciantului 
respectiv şi în acelaşi timp, o bază de date privind comerciantul, 
care poate determina atragerea clientelei. Înregistrarea în Regis- 
trul Comerţului comportă două aspecte: înmatricularea în registrul 
comerțului la momentul dobândirii calității de comerciant, 
respectiv înscrierea în registru a unor mențiuni privind actele şi 
faptele comerciale. 

Înmatricularea!% priveşte autorizarea funcţionării comer- 
cianților în urma obținerii avizelor, autorizaţiilor şi acordurilor 


100 A se vedea OUG nr. 76/2001 privind simplificarea procedurii de înregis- 
trare şi autorizare a funcționării comercianților. 

necesare, prin încheierea judecătorului delegat şi eliberarea ulte- 
rioară a certificatului de înregistrare a comerciantului care 
cuprinde şi codul unic de înregistrare. 

Conform art. 21 din Legea nr. 26/1990, înscrierea urmă- 
toarelor menţiuni în Registrul Comerțului este obligatorie: actele 
care au ca obiect fondul de comerţ, acte care fac sa înceteze 
firma comerciantului sau care aduc modificări înmatriculărilor 
anterioare, modificări privind numele, cetăţenia, data şi locul 
naşterii reprezentantului, drepturile de proprietate industrială ori 
drepturile asupra firmei, emblemei şi altor semne distinctive, 
hotărârea de divorţ şi cea de partaj a bunurilor comune, hotă- 
rârea de punere sub interdicție a comerciantului, deschiderea 
procedurii de reorganizare judiciară sau faliment, hotărârea de 
condamnare pentru fapte penale ce îl fac nedemn cu exercițiul 
profesiei, etc. 


4.4.2. Ţinerea contabilităţii 


Orice comerciant este obligat să ţină registrele contabile şi 
să-şi conducă contabilitatea după anumite principii. Sunt obliga- 
torii: registrul jurnal, registrul inventar, iar pentru comercianții 
cu volum mare de activitate şi registrul cartea mare. 

Contabilitatea trebuie ținută în partidă dublă, întocmirea şi 
depunerea situaţiei financiare anuale fiind obligatorie. Contabili- 
tatea se ţine în limba română şi în moneda națională. Înregistră- 
rile în contabilitate se fac cronologic şi sistematic, potrivit 
planurilor de conturi şi normelor emise în condiţiile legii. Orice 
operațiune patrimonială se consemnează în momentul efectuării 
sale într-un document justificativ. Înregistrarea bunurilor mobile 
şi imobile se face la valoarea de achiziție, de producție sau la 
prețul pieţei după caz, iar creanțele şi datoriile se înregistrează la 
valoarea nominală. Inventarierea generală a patrimoniului este 
obligatorie la începutul activității, cel puţin o dată pe an şi în 
cazul fuziunii ori încetării activităţii. 

4.4.3. Concurența licită 


Un element esenţial al economiei de piață îl constituie 
competiția deschisă şi liberă între agenţii economici. Concurența 
reprezintă confruntarea între agenţii economici în vederea 
câştigării şi conservării clientelei pentru rentabilizarea propriei 
activități. 

Concurența pe piață trebuie să fie licită, anume fiecare 
agent economic are îndatorirea de a se comporta cu bună cre- 
dință, fără încălcarea drepturilor şi libertăţilor celorlalți agenți 
economici, şi cu respectarea legii şi a bunelor moravuri. 

Concurența este apărată de lege în România sub două 
forme: pe de o parte nu sunt permise înțelegerile şi practicile 
anticoncurențiale, monopoliste care pun în pericol existența 
concurenței (Legea nr. 21/1996 asupra concurenței) iar pe de 
altă parte se sancţionează utilizarea unor mijloace ilicite pentru 
atragerea clientelei (Legea nr. 11/1991 privind combaterea 
concurenţei neloiale). 

În noţiunea de practici anticoncurenţiale se încadrează 
înțelegerile între agenţii economici, precum şi orice decizii de 
asociere sau practici concertate între aceştia, care au ca obiect 
sau pot avea ca efect restrângerea, împiedicarea sau denaturarea 


: ; 4 Š -101 
concurenţei pe piața românească sau pe o parte a acesteia . 


19 De exemplu: fixarea concertată, în mod direct sau indirect, a prețurilor de 
vânzare sau de cumpărare a tarifelor, rabaturilor, adaosurilor precum şi orică- 
ror alte condiții comerciale inechitabile, limitarea sau controlul producției, 
distribuţiei, dezvoltării tehnologice sau investiților; împărțirea pieţelor de 
desfacere sau a surselor de aprovizionare pe criteriul teritorial; aplicarea în 
privinţa partenerilor comerciali a unor condiţii inegale la prestații echivalen- 
te, provocând în acest fel unora dintre ei, un dezavantaj în poziția concuren- 
țială; condiţionarea încheierii unor contracte de acceptarea de către parteneri 
a unor clauze stipulând prestații suplimentare care, nici prin natura lor şi nici 
conform uzanțelor comerciale nu au legătură cu obiectul acestor contracte; 
participarea la licitaţii cu oferte trucate, eliminarea de pe piaţă a altor 

Concentrările economice reprezintă actele juridice prin 
care fie se operează transferul proprietăţii sau al folosinţei 
asupra totalității ori a unei părți a bunurilor, drepturilor şi 
obligaţiilor unui agent economic, fie are ca obiect sau ca efect să 
permită unui agent economic ori unei grupări de agenţi econo- 
mici de a exercita, direct sau indirect, o influență determinantă 
asupra unui alt agent economic sau mai multor alți agenți 
economici. 


Constituie concurență neloială orice act sau fapt contrar 
uzanțelor cinstite în activitatea comercială sau industrială (art. 2 


Legea nr. 11/1991). Legea prezintă faptele care constituie mani- 


Gs i : , A 103 
festări ale concurenței neloaiale: confuzia”, denigrarea'%, 


A : > .105 k : 
dezorganizarea!% şi acapararea clientelei ° prin oferirea unor 
avantaje. 


concurenți, limitarea accesului pe piaţă şi a libertăţii exercitării concurenței 
de către alți agenți economici etc. 

102 Confuzia reprezintă orice act sau fapt prin care un comerciant foloseşte o 
firmă, o emblemă, o desemnare specială sau ambalaje de natură a produce 
confuzie cu cele folosite legitim de alt comerciant 

1% Denigrarea consta în comunicarea sau răspândirea de către un comerciant 
de afirmații mincinoase în legătură cu un concurent sau cu mărfurile acestuia, 
afirmaţii de natură să dăuneze bunului mers al activităţii comerciantului lezat. 
104 Dezorganizarea constă în destabilizarea activităţii comerciantului rival 
prin oferirea serviciilor de către salariatul exclusiv al unui comerciant către 
un concurent sau acceptarea unei asemenea oferte ori dezvăluirea de către sala- 
riatul unui comerciant a unor date secrete privind activitatea acestuia către un 
concurent sau oferirea ori promiterea de daruri ori alte avantaje salariatului 
unui comerciant sau reprezentanţilor acestuia pentru ca prin purtarea neloa- 
ială să poată afla procedeele sale industriale. 

1% Acapararea clientelei constă în încheierea unor contracte prin care un 
comerciant asigură predarea unei mărfi sau executarea unei prestații în mod 
avantajos cu condiția aducerii de către client a altor cumpărători cu care 
comerciantul ar urma să încheie contracte asemănătoare. 

5. FONDUL DE COMERŢ 


Deşi reglementarea română nu conţine o definiție a 
fondului de comerţ, unele norme (art. 21 din Legea nr. 26/1990) 
conţin referiri la această instituție, aspect ce a facilitat formu- 
larea unei definiții în literatura de specialitate. 

Fondul de comerț reprezintă ansamblul de bunuri mobile 
şi imobile, corporale şi incorporale, pe care un comerciant le 
afectează desfăşurării unei activități comerciale în vederea atra- 
gerii clientelei şi a obținerii de profit. 

Doctrina'% comercială a calificat fondul de comerţ ca un 
drept de proprietate incorporală, asemănător drepturilor de crea- 
ție intelectuală datorită faptului că majoritatea bunurilor 
componente ale fondului de comerţ sunt mobile incorporale. 
Consecința acestui fapt este aceea că fondul de comerţ este tratat 
ca un bun unitar distinct de elementele componente, ca atare el 
va avea un regim juridic distinct de cel al elementelor sale 
componente putând fi vândut, locat, depus garanţie sau adus ca 
aport într-o societate comercială. 

Elementele incorporale ale fondului de comerț sunt: 
firma", emblema!%, clientela!%, vadul comercial!!0, drepturile 
de proprietate industrială!!! şi drepturile de autor! !?. 


1% S D. Cărpenaru, op.cit., 113-115. Pentru o sinteză a literaturii de specia- 
litate în acest sens: teoria personificării, teoria universalităţii de drept, teoria 
universalităţii de fapt; teoria patrimoniului de afectațiune; teoria proprietății 
incorporale. i 

107 Firma este un element de individualizare a comerciantului în cadrul activi- 
tății comerciale şi constă în denumirea sau numele sub care comerciantul este 
înmatriculat în Registrul Comerţului şi sub care semnează. 

9% Emblema este semnul sau denumirea ce diferenţiază un comerciant de 
altul de acelaşi gen. 

10 Clientela este definită ca totalitatea persoanelor care apelează în mod 
obișnuit la mărfurile sau serviciile aceluiaşi comerciant. 

Dat fiind caracterul facultativ al emblemei, ea poate lipsi 
din fondul de comerţ, astfel că şi comerciantul va fi lipsit de un 


supliment de identificare. Oricum emblema poate fi folosită de 


i ro A e ua Siesta z113 
comerciant cu condiția să fie însoțită în mod vizibil de firmă ~. 


Elementele corporale ale fondului de comert sunt pe de o 
parte bunurile imobile de care se serveşte comerciantul în activi- 
tatea sa (imobile prin natura lor sau prin destinație) iar pe de altă 
parte bunuri mobile ca: materii prime sau mărfuri folosite în 
activitatea comercială. 


110 Vadul comercial este aptitudinea fondului de comerț de a atrage clientela 
în funcție de amplasarea localului, nivelul prețurilor, calitatea mărfurilor şi a 
produselor, comportamentul prepuşilor comerciantului față de clientelă, 
reclamă, modă. 

UI Drepturile de proprietate industrială include creaţii noi, invenţii know- 
hoaw-ul, desenele şi modelele industriale şi semnele noi: mărcile şi indica- 
tiile geografice. 

2 Drepturile de autor sunt pe de o parte paternitatea operei, iar pe de altă 
parte drepturile patrimoniale rezultate din creaţia ştiinţifică, literară şi artis- 
tică. Numai drepturile patrimoniale de autor fac parte din fondul de comerț. 
13 Firma este „SC Groupe Renault“, iar emblema este reprezentată de un 
romb. 


„Numai realitatea muncii, făcută în 
condițiunile cerute de economia politică, 
cu plusul ei neapărat de producțiune peste 
consumaţiune, rezistă la toate crizele 

și la toate zguduirile şi numai 

pe realitatea acestei munci se poate 

baza orice institut serios”. 


M. Eminescu, Timpul, 1880, 30 aprilie 


CAPITOLUL IV 
DESPRE DREPTUL MUNCII 


1. PREZENTARE GENERALĂ 


Relațiile individuale şi colective de muncă ce iau naştere 
între angajatori şi salariați sunt reglementate de dreptul muncii, 
ca ramură a sistemului dreptului. 

Prin ce se distinge dreptul muncii de celelalte ramuri ale 
sistemului de drept? 

Ca şi celelalte ramuri ale dreptului, şi dreptul muncii este 
constituit dintr-un ansamblu de norme juridice, având însă un 
obiect propriu de reglementare, şi anume: totalitatea relaţiilor 
care se nasc între salariat şi angajator, cu privire la încheierea, 
executarea, modificarea sau încetarea contractului individual de 
muncă sau a contractului colectiv de muncă. 

Trebuie făcută în acelaşi timp distincția între dreptul 
muncii şi dreptul securității sociale, având în vedere faptul că 
până nu demult, cele două ramuri de drept, astăzi autonome 

fiecare, alcătuiau o singură ramură, cunoscută sub titulatura: 
dreptul muncii şi securităţii sociale. Autonomia dreptului securi- 
tății sociale s-a impus ca fiind necesară ca urmare a evoluției 
social-economice care a determinat necesitatea reglementării 
distincte a unor noi relaţii sociale a căror sferă o reprezintă 
protecția populaţiei afectate de anumite riscuri. 

În literatura de specialitate dreptul securităţii sociale este 
definit ca fiind acea ramură de drept public alcătuită din ansam- 
blul normelor juridice care reglementează relațiile de asigurări 
sociale şi cele de asistență socială.!!* 

Deoarece, din cuprinsul art.2 al Codului muncii!’ rezultă 
că în toate cazurile, izvorul raportului juridic de muncă este 
contractul individual de muncă, se deduce că dreptul muncii a 
rămas în continuare dreptul contractelor individuale şi colective 
de muncă. 

Acest lucru nu trebuie să conducă la concluzia că obiectul 
de cercetare al dreptului muncii se reduce la studierea contrac- 
tului individual de muncă. Dreptul muncii studiază şi alte pro- 
bleme, cum ar fi: formarea profesională; protecția muncii; 
jurisdicţia muncii; dreptul colectiv al muncii, cu problematica 
specifică: sindicatele, patronatul, conflictele de muncă, greva. 

Din această problematică complexă, va fi studiată numai 
problematica specifică contractului individual de muncă, o 
componentă fundamentală a obiectului dreptului muncii, regle- 
mentată exhausiv de dispoziţiile noului Cod al muncii. 

Prin intrarea în vigoare a Legii nr.53/2003 s-a urmărit: 
reglementarea contractului individual de muncă în conformitate 


114 Sanda Ghimpu, Alexandru Țiclea, Constantin Tufan, Dreptul securității 
sociale, Editura All Beck, 1998, p. 8. 

115 Legea nr. 53/2003 din 24 ianuarie 2003, publicată în M.O. nr. 72 din 5 
februarie 2003, care abrogă Legea nr. 10/1972, publicată în B. Of. nr. 140 din 
1 decembrie 1972, cu modificările ulterioare. 

cu cerințele economiei de piață, motiv pentru care prin actuala 
lege cadru sunt reglementate nu mai puţin de cinci forme ale 
contractului individual de muncă!!6, spre deosebire de fostul 
Cod al muncii în care erau reglementate doar două forme (con- 
tractul individual de muncă pe perioadă determinată şi contrac- 
tul individual de muncă pe perioadă nedeterminată), precum 
şi alinierea normelor în materie la cerințele Uniunii Europene şi 


ale Organizaţiei Internaţionale a Muncii. 


2. DEFINIŢIA ŞI FORMELE CONTRACTULUI 
INDIVIDUAL DE MUNCA 


2.1. Definiţia contractului de muncă 


Pentru o bună desfăşurare a raporturilor de muncă este 
necesar ca drepturile şi obligaţiile salariaţilor şi ale angajatorilor, 
precum şi condițiile de muncă să fie cuprinse într-o convenţie 
încheiată între cele două părți, convenție care în eventualitatea 
unui litigiu să constituie un mijloc de probă. 

Ce denumire şi ce forme poate îmbrăca această convenție? 

Aşa cum s-a precizat anterior, izvorul raporturilor juridice 
de muncă îl constituie contractul individual de muncă. 

Art.10 din Codul muncii defineşte!!” contractul individual 
de muncă ca fiind contractul în temeiul căruia o persoană fizică 


116 La care se mai adaugă contractul de ucenicie, ca și contract de muncă de 
tip particular, aşa cum este definit de Codul muncii. 

1U În literatura de specialitate, contractul individual de muncă este definit ca 
fiind convenţia încheiată în scris prin care o persoană (salariatul) se obligă 
să presteze o anumită muncă pe o perioadă nedeterminată sau determinată de 
timp pentru un patron (angajator), care, la rândul său, se obligă să plătească 

denumită salariat, se obligă să presteze munca pentru şi sub 
autoritatea unui angajator, persoană fizică sau juridică, în 
schimbul unei remuneraţii denumite salariu. 

Din definiția legală, rezultă că părțile contractului indivi- 
dual de muncă sunt pe de o parte salariatul, întotdeauna o per- 
soană fizică, iar pe de altă parte angajatorul (persoană fizică sau 
juridică), în favoarea căruia se prestează munca, şi care poate, 
potrivit legii, să angajeze forță de muncă pe bază de contract 
individual de muncă. 

Între cele două părţi ale raportului juridic de muncă există 
o relație de subordonare juridică, justificată de necesitatea 
respectării de către salariat a normelor de disciplină a muncii 
stabilite de către angajator, în scopul eficientizării activităţii. 


2.2. Formele contractului de muncă 


Noul Cod al muncii reglementează următoarele categorii 
de contracte individuale de muncă: 

a) Contractul de muncă pe perioadă nedeterminată (art. 12 
alin. 1), care reprezintă regula în această materie, fiind încheiat 
ca şi celelalte forme cu respectarea cerințelor legale; 

b) Contractul individual de muncă pe perioadă determina- 
tă, ca excepție de la regula anterioară, încheiat în următoarele 
cazuri: 
= înlocuirea unui salariat în cazul suspendării contractului său 

de muncă, cu excepția situației în care acel salariat participă 
la grevă; 
= creşterea temporară a activității angajatorului; 


salariul şi să asigure condiţiile necesare desfăşurării activităţii. (Sanda Ghimpu, 
A. Ţiclea, Dreptul muncii, Editura All Beck, 2000, p. 124) A se vedea în acest 
sens şi I. Traian Ştefănescu, Dreptul muncii, Editura Lumina Lex, 2000, p. 102. 

= desfăşurarea unor activități cu caracter sezonier: 

= în situația în care este încheiat în temeiul unor dispoziții 
legale emise cu scopul de a favoriza temporar anumite cate- 
gorii de persoane fără loc de muncă; 

= angajarea unei persoane aflate în căutarea unui loc de 
muncă, care în termen de 5 ani de la data angajării îndepli- 
neşte condiţiile de pensionare pentru limită de vârstă; 

= ocuparea unei funcții eligibile în cadrul organizațiilor sindi- 
cale, patronale sau al organizațiilor neguvernamentale, pe 
perioada mandatului; 

= angajarea pensionarilor care, în condiţiile legii pot cumula 
cu salariul; 

= în alte cazuri prevăzute expres de legi speciale ori pentru 
desfăşurarea unor lucrări, proiecte, programe, în condiţiile 
stabilite prin contractul colectiv de muncă încheiat la nivel 
național şi/sau la nivel de ramură. 

Contractul individual de muncă pe perioadă determinată se 
poate încheia numai pe o perioadă de maxim 24 luni (art. 82 
alin. 1), în formă scrisă, cu precizarea duratei pentru care se 
încheie. De regulă, durata respectivă se stabileşte prin indicarea 
unei date exacte la care încetează contractul ori prin încheierea 
acestuia pentru executarea unei lucrări determinate. Prin excep- 
ție se poate stabili şi un termen incert, spre exemplu la data 
încetării motivelor care au determinat suspendarea contractului 
de muncă al unui salariat încadrat pe bază de contract individual 
de muncă pe perioadă nedeterminată!!€. 

Pe toată durata suspendării, aceasta produce efectele spe- 
cifice: neprestarea muncii de către salariat şi neplata salariului 
de către angajator. 


118 De exemplu, la data le care titularul postului, îşi încetează concediul 
pentru îngrijirea copilului sau concediul medical. 

Încheierea contractului individual de muncă pe perioadă 
determinată în cazul creşterii temporare a activității angajato- 
rului şi în cazul încheierii sale în temeiul unor dispoziții legale 
emise cu scopul de a favoriza temporar anumite categorii de 
persoane fără loc de muncă!!’, sunt două reglementări pozitive 
justificate de noile cerinţe ale economiei de piață. 
La expirarea contractului individual de muncă pe perioadă 
determinată, pe locul de muncă respectiv va fi angajat un salariat 
cu contractului individual de muncă pe perioadă nedeterminată 
dacă nu devine incidentă una din următoarele situaţii prevăzute 
de art. 84 alin. 2 din lege: 
= în cazul în care contractul individual de muncă pe durată 
determinată este încheiat pentru a înlocui temporar un sala- 
riat absent, dacă intervine o nouă cauză de suspendare a 
contractului acestuia; 

= în cazul în care un nou contract individual de muncă pe 
durată determinată este încheiat în vederea executării unor 
lucrări urgente, cu caracter excepțional; 

= în cazul în care încheierea unui nou contract individual de 
muncă pe durată determinată se impune în cazuri prevăzute 
expres de legi speciale; 

= în cazul în care contractul individual de muncă pe durată 
determinată a încetat din iniţiativa salariatului sau din iniția- 
tiva angajatorului pentru o abatere gravă sau abateri repetate 
ale salariatului. 

Cu toate acestea, faptul că salariatul continuă să presteze 
muncă şi după expirarea contractului pe perioadă determinată de 
timp, nu trebuie să ducă la concluzia că contractul inițial s-a 
transformat într-unul pe perioadă nedeterminată de timp, atâta 


119 Această situaţie se referă în mod special ala acele persoane care au rămas 
fără loc de muncă ca urmare a concedierilor colective. 


Despre dreptul muncii 87 


vreme cât primul a fost încheiat pe o perioadă de timp mai mică 
de 24 luni, aşa cum prevede legea!”. 

Angajatorii au obligația de a-i informa pe salariaţii înca- 
drați pe durată determinată despre locurile de muncă vacante sau 
care vor deveni vacante, această obligație decurgând din obliga- 
tia generală de informare a salariaților care revine potrivit noului 
Cod al muncii angajatorului. 

c) Munca prestată prin agent de muncă temporară!”! 

O specie a contractului de muncă pe perioadă determinată 
îl constituie contractul de muncă încheiat în scris, pe perioada 
unei misiuni între un salariat calificat sau necalificat şi un agent 
de muncă temporară (societate comercială). 

Agentul de muncă temporară are rolul de a pune la dispo- 
ziția unui utilizator (persoană fizică sau juridică) salariatul cu 
care a încheiat un contract de muncă, pentru îndeplinirea unor 
sarcini precise pe durata unei misiuni. 

În cazul prestării muncii prin agent temporar de muncă, 
facem distincţia între următoarele două contracte: 


120 : sa . 
A se vedea pentru mai multe comentarii în acest sens, lon Traian 


Ştefănescu, Dreptul muncii, vol. 1, Editura Lumina Lex, Bucureşti, 2004, 
p. 590. 

121 Această instituţie își găseşte reglementare şi în legislaţiile diferitelor ţări 
europene, ca de exemplu în Marea Britanie, unde o găsim sub denumirea de 
agenţie de închiriere, această țară aflându-se în topul țărilor care utilizează 
personal închiriat. În alte țări, spre exemplu: Grecia și Italia, angajările prin 
agenţia de închiriere a personalului sunt interzise. 

Fiind o instituţie nouă în sfera forței de muncă din România, la înfiin- 
tarea ei ar trebui să se țină cont de calculul realist al costurilor, nu doar în 
ceea ce priveşte onorariul agenţiei, ci şi la cheltuielile de pregătire, de perfec- 
ționare, de punere la dispoziţia salariaților a echipamentelor de protecție 
necesare şi de asigurare a condiţiilor corespunzătoare de lucru a salariaţilor. 
De asemenea, având în vedere noutatea acestei instituţii se impune o bună 
cunoaştere a legislaţiei comunitare în domeniu. 

= contractul individual de muncă încheiat între agentul temporar 
de muncă şi salariat, denumit contract de muncă temporară; 

a contractul de punere la dispoziţie încheiat între agentul de 
muncă temporară şi utilizator (contract comercial). 
Prin urmare în cazul prestării muncii prin agent temporar 
de muncă deosebim următoarele raporturi juridice: 
= un raport juridic de muncă, care se naşte între agentul 
temporar de muncă şi salariat, având ca izvor contractul 
individual de muncă de muncă; 

= un raport juridic comercial, care se naşte între agentul 
temporar de muncă şi utilizator având ca izvor contractul de 
punere la dispoziţie; 

= între salariat şi utilizator nu se naşte un raport juridic con- 
tractual, deşi între cele două părți există o legătură juridică, 
având în vedere că salariatul temporar are acces la toate 
serviciile şi facilitățile acordate de utilizator salariaților săi. 
Având în vedere că între aceste două părți nu există încheiat 
un contract, în cazul în care pe perioada misiunii, salariatul 
temporar îl prejudiciază pe utilizator, acesta din urmă nu se 
poate îndrepta direct împotriva salariatului, ci are deschisă 
doar calea acțiunii în despăgubiri împotriva agentului de 
muncă temporară, care la rândul său poate regresa împotriva 
salariatului, conform art.270 din Codul muncii. 

Între două misiuni, deşi salariatul temporar nu prestează 
muncă, acesta va fi remunerat de către agentul temporar de 
muncă. 

La încetarea misiunii, salariatul temporar poate încheia un 
contract individual de muncă cu utilizatorul, asigurându-i-se 
astfel stabilitate în muncă. Potrivit Codului muncii, orice clauză 
inserată în contractul de dispoziţie, prin care se interzice utiliza- 
torului angajarea salariatului temporar este lovită de nulitate, 
această dispoziţie legală fiind reglementată de lege în favoarea 
celui care prestează munca. 

Dacă utilizatorul continuă să se folosească de munca sala- 
riatului după expirarea contractului de punere la dispoziţie sau 
fără ca acesta să fie prelungit, atunci se prezumă că între salariat 
şi utilizator a intervenit un contractul individual de muncă pe 
perioadă nedeterminată. 

d) Contractul individual de muncă cu timp parţial? 

Această formă a contractului individual de muncă şi-a 
găsit consacrare legală prin actualul Cod al muncii, fiind justi- 
ficată de necesitatea atenuării fenomenului şomajului. 

Contractul individual de muncă cu timp parțial poate să 
vizeze atât contracte de muncă pe durată determinată cât şi con- 
tracte de muncă pe perioadă nedeterminată, cu condiţia ca pro- 
gramul de lucru al salariatului să nu fie mai mic de 2 ore pe 
zil? 

Ca şi în cazul contractului individual de muncă pe perioa- 
dă determinată, angajatorului îi revine obligația de asigura 
accesul salariatului încadrat în muncă în baza unui contract de 
muncă cu timp parțial la locurile de muncă cu fracțiuni de normă 
la toate nivelurile, inclusiv în funcții de conducere. 

În cuprinsul contractului individual de muncă cu timp par- 
tial trebuie să se regăsească clauze cu privire la durata muncii; 
repartizarea timpului de lucru; condițiile în care se poate modifi- 
ca programul de lucru; interdicția de a efectua ore suplimentare. 

Proportional cu timpul efectiv lucrat, se vor acorda urmă- 
toarele drepturi: 
= drepturile salariale; 

a concediul de odihnă; 


122 Denumit uzual contract part-time. 

123 În doctrina juridică a fost exprimat punctul de vedere în conformitate cu 
care, un contract care ar avea mai puţin de 2 ore pe zi nu constituie contract 
individual de muncă, Revista română de drept nr. 7/1979. 

= stagiul de cotizare la sistemul public de asigurări sociale, în 
conformitate cu Legea nr.19/2000 privind sistemul public de 
pensii şi alte drepturi de asigurări sociale. 

e) Contractul individual cu muncă la domiciliu 

Contractul individual cu muncă la domiciliu este un con- 
tract de muncă pe durată determinată sau nedeterminată, cu 
program de lucru normal sau parţial, care prezintă specificul că 
munca se desfăşoară la domiciliul salariatului. 

În conţinutul său acest contract de muncă trebuie să cuprin- 
dă în mod imperativ următoarele clauze: precizarea expresă că 
salariatul lucrează la domiciliu; condiţiile în care se poate modi- 
fica programul de lucru; interdicţia de a efectua ore suplimen- 
tare, cu excepția cazurilor de forță majoră sau pentru alte lucrări 
urgente destinate prevenirii producerii de accidente ori înlătu- 
rării consecințelor acestora. 

Salariatul cu muncă la domiciliu se bucură de toate drep- 
turile aplicabile salariaţilor care lucrează la sediul angajatorului 
şi este ținut de toate obligaţiile care le revin acestora. 

Dată fiind particularitatea acestui contract de muncă, el dă 
naştere la obligaţii specifice în sarcina angajatorului: obligația 
de a transporta la domiciliul salariatului materiile prime nece- 
sare obţinerii produselor finite, precum şi obligaţia de a trans- 
porta de la domiciliul salariatului la sediul clienților produsul 
muncii salariatului. 

De menţionat este faptul că deşi locul muncii este la domi- 
ciliul salariatului, acest lucrul nu îl privează pe angajator de 
dreptul său de a controla dacă salariatul respectă obligațiile 
ce decurg din contractul încheiat în cadrul programului stabilit 
de către părțile contractante. 

f) Contractul de ucenicie la locul de muncă 

Contractul de ucenicie la locul de muncă este definit de 
Codul muncii ca fiind un contract individual de muncă de tip 
particular, în temeiul căruia: angajatorul persoană juridică sau 

persoană fizică se obligă ca, în afara plăţii salariului, să asigure 
salariatului şi formarea profesională într-o anumită meserie, iar 
ucenicul să urmeze cursurile de formare profesională şi să 
muncească în subordinea angajatorului respectiv (art.205 din 
Codul muncii). 

Tragem astfel următoarea concluzie: contractul de uceni- 
cie la locul de muncă este un contract individual de muncă de tip 
particular, şi ca o consecință a acestui fapt, ucenicul are calitatea 
de salariat primind salariu, fiindu-i aplicabile toate dispoziţiile 
incidente salariaților, în măsura în care ele nu sunt contrare 
statutului său. 


3. TRĂSĂTURILE CONTRACTULUI 
INDIVIDUAL DE MUNCĂ 


Având în vedere natura raportului juridic care ia naştere în 
temeiul lui, părțile şi conduita acestora, se pot distinge următoa- 
rele trăsături caracteristice ale acestuia: 
= contractul individual de muncă este un act juridic repre- 
zentând o manifestare de voinţă între două persoane făcută 
cu scopul de a da naştere la drepturi şi obligaţii specifice 
raportului juridic de muncă; 

= contractul individual de muncă este un act juridic bilateral, 
ceea ce presupune că el nu poate avea decât două părți: sala- 
riatul (persoană fizică) şi angajatorul (persoană fizică sau 
persoană juridică); 

= contractul individual de muncă este un contract sinalagmatic 
deoarece dă naştere la drepturi şi obligații reciproce între 
părți, cauza obligaţiei uneia dintre ele o constituie executarea 
obligaţiei celeilalte; 

contractul individual de muncă este un contract oneros şi 
comutativ deoarece fiecare din părțile acestuia urmăreşte să 
obțină un avantaj material, obligațiile părților fiind cunos- 
cute la încheierea contractului; 

contractul individual de muncă este un contract consensual, 
deoarece se încheie prin simplul acord de voinţă al părților, 
manifestarea de voinţă a părţilor, neînsoţită de nici o altă 
formă, fiind suficientă pentru încheierea valabilă a contrac- 
tului. Această regulă este limitată doar de dispozițiile Codul 
muncii care prevăd încheierea contractului de muncă în 
formă scrisă, ceea ce nu transformă acest contract într-unul 
solemn; 

contractul individual de muncă este un contract intuitu 
personae, fiind încheiat în considerarea aptitudinilor şi 
pregătirii salariatului, acest caracter vizând şi cealaltă parte a 
contractului, respectiv angajatorul, deoarece salariatul urmă- 
reşte să încheie contractul cu un anumit angajator care 
prezintă specificul urmărit de către salariat. Această trăsătură 
subzistă şi în cazul muncii prestate prin agent temporar de 
muncă, chiar dacă contractul de punere la dispoziție este 
încheiat de către agentul temporar cu utilizatorul. Această 
afirmaţie se întemeiază pe faptul că salariatul temporar 
prezintă o anumită pregătire profesională care poate fi pusă 
în practică numai în cadrul unui angajator cu un anumit 
profil de activitate; 

contractul individual de muncă este un contract este un 
contract cu executare succesivă, deoarece obligațiile părților 
sunt executate succesiv, nu dintr-o dată; 

contractul individual de muncă implică obligația de a face 
(de a presta munca şi de a plăti salariul), obligaţie ce trebuie 
executată în natură. 

4. ÎNCHEIEREA ŞI CONŢINUTUL | 
CONTRACTULUI INDIVIDUAL DE MUNCĂ 


4.1. Încheierea contractului de muncă 


Pentru încheierea valabilă a contractului individual de 
muncă trebuie avute în vedere în mod obligatoriu două categorii 
de condiţii: condiții comune, care se regăsesc şi în cazul celor- 
lalte contracte, şi condiţii speciale. 


4.1.1. Condiţii comune 


Din prima categorie fac parte următoarele condiții: capa- 
citatea părților contractante, consimțământul, obiectul şi cauza. 

În categoria condiţiilor speciale pot fi incluse următoarele 
condiţii: starea de sănătate, atestată prin certificat medical, con- 
diții de vechime în muncă, condiţii de studii, atestate sau avize 
pentru exercitarea profesiei, etc. | 

Capacitatea juridică!” în “dreptul muncii prezintă 
specificul că ea începe la vârsta legală prevăzută pentru a 
încheia un contract de muncă, atât în privinţa dreptului la 
muncă, cât şi în privinţa exercitării acestui drept. 

Potrivit art.13 din Codul muncii, persoana fizică dobândeşte 
capacitatea de muncă la împlinirea vârstei de 16 ani, această 
dispoziţie legală reprezentând regula în această materie. Prin 
excepție, contractul individual de muncă poate fi încheiat şi la 
împlinirea vârstei de 15 ani, însă numai cu acordul părinţilor sau 
al reprezentanților legali, şi numai în situația în care munca ce 
face obiectul contractului respectiv nu periclitează sănătatea, 


124 Capacitatea juridică reprezintă aptitudinea unei persoane de a deveni 
titular de drepturi şi obligaţii şi de a le exercita, Ovidiu Ungureanu, Drept 
civil. Persoanele, Editura Rosetti, p. 22. 

dezvoltarea (fizică şi morală) şi pregătirea profesională a mino- 
rului. 

Nu au capacitatea de a încheia un contract individual de 
muncă următoarele categorii de persoane: 
= minorii sub 15 ani; 
= persoanele puse sub interdicție judecătorească. 

Încadrarea în muncă, în locuri de muncă grele, vătă- 
mătoare sau periculoase se poate face numai după împlinirea 
vârstei de 18 ani. Aceste locuri de muncă urmează să fie stabilite 
prin hotărâre de Guvern. 

În ce priveşte capacitatea angajatorului, persoană juridică, 
Codul muncii prevede că acesta dobândeşte capacitatea de a 
încheia un contract de muncă la momentul dobândirii personali- 
tății juridice. Persoana fizică se bucură de acest drept, în calitate 
de angajator la momentul dobândirii capacității de exercițiu. 

Fiind vorba, aşa cum am arătat anterior, de un contract 
consensual, acesta se încheie prin consimțământul părților. 

Contractul individual de muncă, având un caracter consen- 
sual, se consideră încheiat la data realizării acordului de voință 
al părților, chiar dacă executarea efectivă a contractului are loc 
la o dată ulterioară. 

Pentru a fi valabil, consimțământul trebuie să îndepli- 
nească următoarele condiţii: să provină de la o persoană cu 
discernământ juridic; să fie exprimat cu intenția de a produce 
efecte juridice; să fie exteriorizat;, să nu fie afectat de vreun viciu 
de consimțământ (eroare, dol, violență, leziune). 

Obiectul contractului individual de muncă reprezintă o altă 
condiţie obligatorie la încheierea sa. Acesta este format din două 
elemente inseparabile: prestarea muncii de către salariat şi remu- 
nerarea muncii de către angajator. 

Cauza contractului individual de muncă constă în scopul 
urmărit de cele două părți contractante la încheierea lui (presta- 
rea muncii de către salariat şi obținerea de profit de pe urma 

muncii acestuia reprezintă scopul urmărit de angajator, iar plata 
salariului acordat de angajator reprezintă scopul urmărit de 
salariat). 

Împreună cu consimțământul, cauza formează voinţa 
juridică. 


4.1.2. Condiţii speciale 


Din categoria condiţiilor speciale enumerate limitativ ante- 
rior, vom analiza doar condiția examenului medical, condiţie 
specială la încheierea contractului individual de muncă. 

Astfel, la încheierea contractului de muncă, noul Cod al 
muncii, prevede obligativitatea examenului medical, enumerând 
spre deosebire de vechea reglementare cadru în art. 28!” situa- 
tiile în care acesta este obligatoriu. 

Directiva Consiliului 89/391/CEE în art.14 prevede introdu- 
cerea de măsuri, în conformitate cu legislația şi practica naționa- 
lă, pentru a asigura lucrătorilor controlul medical corespunzător 


125 a) la reînceperea activității după o întrerupere mai mare de 6 luni, pentru 
locurile de muncă având expunere la factori nocivi profesionali şi de un an, în 
celelalte situaţii; b) în cazul detaşării sau trecerii în alt loc de muncă sau 
în altă activitate; c) la începerea misiunii, în cazul salariaţilor încadrați cu 
contract de muncă temporară; d) în cazul ucenicilor, practicanților, elevilor şi 
studenţilor, în situaţia în care urmează să fie instruiți pe meserii şi profesiuni, 
precum şi în situaţia schimbării meseriei pe parcursul instruirii; e) periodic, în 
cazul celor care lucrează în condiţii de expunere la factori nocivi profesionali, 
potrivit reglementărilor Ministerului Sănătăţii şi Familiei; f) periodic, în cazul 
celor care desfăşoară activități cu risc de transmitere a unor boli şi care 
lucrează în sectorul alimentar, zootehnic, la instalaţiile de aprovizionare cu 
apă potabilă, în colectivităţi de copii, în unităţi sanitare, potrivit reglemen- 
tărilor Ministerului Sănătății şi Familiei; g) periodic, în cazul celor care 
lucrează în unități fără factori de risc, prin examene medicale diferenţiate în 
funcţie de vârstă, sex şi stare de sănătate, potrivit reglementărilor din contrac- 
tele colective de muncă. 

situaţiilor de risc al securităţii şi sănătății cu care se confruntă la 
locul de muncă. 

O astfel de condiție necesară la încheierea contactului 
individual de muncă are ca scop protejarea şi securitatea fizică şi 
psihică a salariatului. 

Lipsa unei astfel de condiţii speciale la încheierea contrac- 
tului individual de muncă atrage nulitatea absolută acestuia, care 
poate fi însă remediată ca urmare a prezentării ulterioare de către 
salariat a certificatului medical din care să rezulte că este apt de 
a presta munca ce face obiectul contractului respectiv. 

De asemenea, tot în scopul protecţiei salariaţilor Codul 
muncii interzice testele de graviditate la angajare. 

În privinţa formei contractului individual de muncă, regula 
prevăzută în art.16 alin.l din Codul muncii este că acesta se 
încheie în formă scrisă, în limba română. 

Obligaţia de încheiere a contractului individual de muncă 
în formă scrisă revine angajatorului. În cazul în care contractul 
individual de muncă nu a fost încheiat în formă scrisă, dovada 
prevederilor contractuale se face cu orice mijloc de probă, ca o 
consecință a caracterului protector al legislației muncii relativ la 
salariat. 

Dacă contactul individual de muncă nu a fost încheiat în 
formă scrisă, se prezumă că a fost încheiat pe o perioadă 
nedeterminată (art. 16 alin. 2 Codul muncii). 

Noul Cod al muncii reglementează ca obligatorie la înche- 
ierea contractului de muncă obligația de informare, obligație ce 
revine angajatorului. 

În temeiul acestei obligaţii, angajatorului îi revine îndato- 
rirea de a informa persoana care solicită, ori după caz salariatul 
cu privire la clauzele generale pe care intenționează să le înscrie 
în contract sau să le modifice (art. 17 alin. 1). Orice modificare a 
unuia dintre elementele care alcătuiesc conținutul contractului 
individual de muncă, în timpul executării acestuia impune 

încheierea unui act adițional la contract, într-un termen de 15 
zile de la data încunoştințării în scris a salariatului, afară de 
cazul în care o asemenea modificare rezultă ca posibilă din lege 
sau din contractul colectiv de muncă aplicabil. 

Aceste prevederi legale sunt armonizate cu acquis-ul 
comunitar în domeniu, şi în mod special cu prevederile Directi- 
vei Consiliului 91/533/CEE privind obligația angajatorului de 
a-şi informa salariaţii asupra condiţiilor aplicabile contractului 
sau raportului de muncă. 

Această dispoziţie legală este de asemenea în concordanță 
şi cu reglementările Cartei sociale europene, 26 care prevede la 
art.2 că “în vederea asigurării exercitării efective a dreptului de 
muncă echitabile, părțile se angajează: să asigure ca lucrătorii 
să fie informați în scris, cât mai curând posibil şi în nici un caz 
mai târziu de două luni după angajare, despre aspectele esențiale 
ale contractului de muncă şi să asigure ca lucrătorii care desfă- 
şoară o muncă de noapte să beneficieze de măsuri care țin seama 
de natura acestei munci.” A 

Care este însă rostul legiferării acestei obligaţii a angaja- 
torului, atât în legislația națională, cât şi în cea comunitară? 
Întrebarea solicită un răspuns simplu: asigurarea şi îmbunătăți- 
rea protecţiei salariaților față de eventualele încălcări ale dreptu- 
rilor lor. 


4.2. Conţinutul contractului individual de muncă 
Orice contract individual de muncă este alcătuit dintr-o 
parte legală care se referă la drepturi şi obligații cuprinse în 


diferite acte normative, şi o parte convenţională lăsată la liberul 
acord de voință al părților. 


126 Ratificată de România prin Legea nr. 74 din 3 mai 1999 (revizuită). 

Un contract individual de muncă trebuie să cuprindă obli- 
gatoriu următoarele clauze: a) identitatea părților, b) locul de 
muncă sau, în lipsa unui loc de muncă fix, posibilitatea ca sala- 
riatul să fie încadrat în diverse locuri; c) sediul sau, după caz, 
domiciliul angajatorului; d) atribuţiile postului; e) riscurile speci- 
fice postului; f) data de la care contractul urmează să-si producă 
efectele; g) în cazul unui contract de muncă pe durată deter- 
minată sau a unui contract de muncă temporară, durata acestora; 
h) durata concediului de odihnă la care salariatul are dreptul; 
1) condiţiile de acordare a preavizului de către părțile contrac- 
tante şi durata acestuia; j) salariul de bază, alte elemente consti- 
tutive ale veniturilor salariale, precum şi periodicitatea plății 
salariului la care salariatul are dreptul; k) durata normală a mun- 
cii, exprimată în ore/zi şi ore/săptămână;, 1) indicarea contrac- 
tului colectiv de muncă ce reglementează condiţiile de muncă 
ale salariatului; m) durata perioadei de probă. Aceste clauze sunt 
clauze generale la încheierea contractului de muncă. 

În afara clauzelor amintite anterior, prin actualul Cod al 
muncii sunt reglementate şi alte clauze care pot face parte din 
conținutul contractului individual de muncă. Aceste clauze sunt 
legiferate pentru prima dată în noua reglementare, ca urmare a 
dezvoltării relațiilor economice. Astfel, sunt prevăzute următoa- 
rele clauze: 
= clauza cu privire la formarea profesională; 
= clauza de neconcurență; 

a clauza de mobilitate; 
= clauza de confidențialitate. 

Deoarece nu rareori se întâmplă ca angajaţii să intre în 
competiție directă cu instituția din care fac parte (prin prestarea 
unei munci asemănătoare în folosul unei terțe persoane care se 
află în relații de concurență cu angajatorul sau în interes 
propriu), producând astfel prejudicii importante angajatorului, 

prin noul cod este reglementată clauza de neconcurență,!” în 
conformitate cu care salariatului îi revine obligația de a nu 
presta o activitate care se află în concurenţă cu cea prestată la 
angajator. Salariatul care este ţinut la respectarea acestei clauze 
este susținut material de către angajator căruia îi revine obligația 
de a-i plăti salariatului o indemnizaţie lunară. 

Pentru ca această clauză să producă efecte juridice este 
obligatoriu ca angajatorul să întocmească o listă cu privire la 
activitățile pe care salariatului îi este interzis să le presteze de la 
data încetării contractului, cuantumul indemnizaţiei de neconcu- 
rență lunare, perioada pentru care îşi produce efectele clauza, 
tertii în favoarea cărora se interzice prestarea activității, precum 
şi aria geografică unde salariatul poate fi în reală concurență cu 
angajatorul. 

Această clauză produce efecte juridice după încetarea 
contractului individual de muncă, dar pe o perioadă de maxi- 
mum 2 ani, acceptându-se potrivit prevederilor legale şi anumite 
limitări ale acesteia, în acelaşi timp, inspectoratul teritorial de 
muncă putând diminua efectele clauzei. 

Aceste limitări au un caracter rezonabil, dat fiind faptul că 
legea protejează dreptul la muncă al foştilor angajaţi. 

Cea de a doua clauză reglementată prin actualul Cod al 
muncii este clauza de confidenţialitate prin care părțile convin, 
ca pe durata contractului individual de muncă şi după încetarea 
acestuia, să nu transmită date şi informaţii de care au luat 
cunoştinţă în timpul executării contractului, în condițiile stabilite 
în regulamentele interne, contractele colective de muncă sau 
contractele individuale de muncă. 

Nerespectarea acestei clauze de către oricare dintre părți 
atrage obligarea celui în culpă la plata de daune-interese. 


127 În alte țări această clauză este cunoscută sub denumirea de „clauză de 
limitare a activităţii”. 

Mergând pe ideea că munca în sine contează, nu locul în 
care este efectuată, Codul muncii reglementează o a treia 
clauză care ar putea să se regăsească în contractul individual de 
muncă, şi anume clauza de mobilitate. 

Această clauză se referă de fapt la dreptul patronului de a 
solicita salariatului să lucreze în alt loc decât în cel în care a fost 
inițial angajat. Prin urmare, angajatorul care pretinde salariaților 
săi o mobilitate sporită trebuie să precizeze acest lucru în 
contractul individual de muncă. Considerăm că dacă în contrac- 
tul individual de muncă nu este cuprinsă o asemenea clauză, 
salariatul nu poate fi concediat pe motivul că refuză să accepte o 
schimbare în acest sens, chiar dacă se prezumă că la încheierea 
contractului individual de muncă, salariatul şi-a dat consimță- 
mântul prealabil şi general cu privire la orice modificare a 
contractului său de muncă. 

Salariatul ținut de o astfel de clauză contractuală va fi 
stimulat de către angajator cu prestații în bani sau în natură. 

Clauzele contractului individual de muncă nu pot conține 
prevederi contrare sau drepturi sub nivelul minim stabilit prin 
acte normative sau contracte colective de muncă. 


5. MODIFICAREA CONTRACTULUI 
INDIVIDUAL DE MUNCA 


Modificarea contractului individual de muncă se poate 
face numai cu acordul părților contractante pentru a nu se aduce 
nici o atingere drepturilor salariaţilor care sunt ocrotite prin 
dispoziţiile legale. 


128 E, Adkin, G. Jones, P. Leighton, Resurse umane. Ghid propus de The Eco- 
nomist Books, op.cit., p. 140. 

Prin excepție, modificarea unilaterală a contractului indi- 
vidual de muncă este posibilă în condițiile prevăzute de lege şi 
doar dacă se referă la unul din următoarele elemente: durata; 
locul muncii; felul muncii, condițiile de muncă, salariul, timpul 
de muncă şi timpul de odihnă. 

Cu toate acestea, orice modificare a unuia dintre elemen- 
tele care alcătuiesc conţinutul contractului individual de muncă, 
în timpul executării acestuia impune încheierea unui act 
adițional la contract, într-un termen de 15 zile de la data încu- 
noştințării în scris a salariatului, afară de cazul în care o aseme- 
nea modificare rezultă ca posibilă din lege sau din contractul 
colectiv de muncă aplicabil. 

Actualul Cod al muncii reglementează numai instituţia 
detaşării şi cea a delegării, fără a mai analiza instituţia transfe- 
rului reglementată anterior, pentru ca aceste norme să nu mai 
antreneze nici un efect negativ asupra salariatului care demisio- 
nează şi se angajează la un alt angajator”. 

Delegarea reprezintă o modalitate de modificare a con- 
tractului individual de muncă ce constă în executarea temporară 
de către salariat din dispoziția angajatorului, a unor sarcini 
corespunzătoare atribuțiilor de serviciu în afara locului său de 
muncă. 

Delegarea poate fi dispusă pentru o perioadă de cel mult 
60 de zile şi se poate prelungi, numai cu acordul salariatului, cu 
cel mult 60 de zile. 

Salariatul delegat are dreptul la plata cheltuielilor de 
transport şi cazare, precum şi la o indemnizație de delegare, în 
condiţiile prevăzute de lege sau de contractul colectiv de muncă 
aplicabil; îşi păstrează funcția şi toate celelalte drepturi stipulate 


129 S, Beligrădeanu, I.T. Ştefănescu, Câteva considerații privind noul cod al 


muncii, Dreptul nr. 4/2003. 

în contract. Sancţiunile disciplinare vor fi aplicate numai de 
către angajatorul care a dispus delegarea. 

Detaşarea este actul prin care se dispune schimbarea 
temporară a locului de muncă, din dispoziția angajatorului, la un 
alt angajator, în scopul executării unor lucrări în interesul 
acestuia. În mod excepţional, prin detaşare se poate modifica și 
felul muncii, numai cu consimțământului scris al salariatului. 

Detaşarea poate fi dispusă pe o perioadă de cel mult un an. 

Exceptional, perioada detaşării poate fi prelungită pentru 
motive obiective ce impun prezenţa salariatului la angajatorul la 
care s-a dispus detaşarea, cu acordul ambelor părți, din 6 în 6 
luni. De asemenea, salariatul poate refuza detaşarea pentru moti- 
ve temeinice, cum ar fi: starea de sănătate, situaţii familiare 
deosebite, etc. 

Pe durata detaşării, salariatul beneficiază de toate dreptu- 
rile sale, având privilegiul de a-i fi incidente drepturile cele mai 
favorabile, respectiv, fie drepturile de la angajatorul care a 
dispus detaşarea, fie cele de la angajatorul la care a fost detaşat. 

Dacă angajatorul la care s-a dispus detaşarea nu-şi îndepli- 
neşte integral şi la timp toate obligaţiile față de salariatul detaşat, 
acestea vor fi îndeplinite de angajatorul care a dispus detaşarea. 

În cazul în care există divergență între cei doi angajatori 
sau nici unul dintre ei nu-şi îndeplineşte obligaţiile, salariatul 
detaşat are dreptul de a reveni la locul său de muncă de la anga- 
jatorul care l-a detaşat şi de a se îndrepta împotriva oricăruia 
dintre cei doi angajatori şi a cere executarea silită a obligațiilor 
neîndeplinite 

Printr-o analiză comparativă între cele două modalități de 
modificare a contractului individual de muncă rezultă că: ambe- 
le sunt obligatorii pentru salariat în virtutea consimțământului 
prealabil pe care acesta şi l-a dat la încheierea contractului de 
muncă şi în ambele situaţii salariatul primeşte indemnizaţii. 

Diferenţa rezidă în faptul că în primul caz contractul de 
muncă încheiat între salariat şi angajatorul inițial subzistă, 
salariul fiind plătit de acesta, iar în cel de al doilea caz contractul 
este cedat temporar angajatorului la care salariatul a fost detaşat, 
acesta fiind cel care va şi plăti salariul. Prin urmare, pe toată 
durata detaşării are loc suspendarea contractului individual de 
muncă, cu efectele specifice acestei instituţii juridice. 


6. SUSPENDAREA CONTRACTULUI 
INDIVIDUAL DE MUNCA 


Suspendarea contractului individual de muncă îşi găseşte 
reglementare de sine-stătătoare în actualul Cod al muncii. 
Care este deosebirea între instituția suspendării şi cea a 
încetării contractului individual de muncă? 
Cele două instituţii distincte se deosebesc prin efectele pe 
care le produce fiecare dintre ele. 
Sintetizând, efectele suspendării contractului individual de 
muncă sunt următoarele: 
= suspendarea prestațiilor principale: prestarea muncii de către 
salariat şi plata salariului de către angajator pe o perioadă 
temporară de timp; 
= alte drepturi şi obligaţii ale părţilor pot să subziste numai în 
măsura în care acest lucru este prevăzut prin lege, contractul 
colectiv de muncă, contractul individual de muncă sau 
regulamentul intern; 
= în cazul în care suspendarea s-a produs din motive imputa- 
bile salariatului, acesta nu va putea beneficia de nici un drept 
care ar decurge din calitatea sa de salariat. 

Prin urmare, suspendarea contractului individual de muncă 
constă în întreruperea temporară a producerii principalelor 
efecte ale contractului individual de muncă, şi anume: prestarea 
muncii de către salariat şi plata salariului de către angajator, în 
vreme ce prin concedierea angajatului, contractul încetează defi- 
nitiv să mai producă efecte juridice, salariatul pierzându-şi 
definitiv drepturile ce decurg din contractul de muncă. 

Deosebim, potrivit dispozițiilor legale, următoarele forme 
de suspendare: suspendarea de drept, suspendarea din inițiativa 
angajatorului, suspendarea din iniţiativa salariatului şi suspen- 
darea prin acordul părților. 

Contractul individual de muncă se suspendă de drept în 
următoarele situații (art.50 Codul muncii): 

a concediu de maternitate; 

= concediu pentru incapacitate temporară de muncă; 

a carantină; 

= efectuarea serviciului militar obligatoriu!?®; 

= exercitarea unei funcții în cadrul unei autorități executive, 
legislative ori judecătoreşti, pe toată durata mandatului; 

= îndeplinirea unei funcții de conducere salarizate în sindicat; 

= forța majoră; 

= în cazul în care salariatul este arestat preventiv, în condițiile 
Codului de procedură penală; 

=a înalte cazuri expres prevăzute de lege. 

Contractul individual de muncă poate fi suspendat din ini- 
țiativa salariatului, în următoarele situații (art.51 Codul muncii): 
= concediu pentru creşterea copilului în vârstă de până la 2 ani 

sau, în cazul copilului cu handicap, până la împlinirea vârstei 
de 3 ani; 


130 Dispoziţie care se impune a fi modificată, având în vedere noile schimbări 
în materie. 

= concediu pentru îngrijirea copilului bolnav în vârstă de până 
la 7 ani, sau în cazul copilului cu handicap, pentru afecțiuni 
intercurente, până la împlinirea vârstei de 18 ani; 

= concediu paternal; 

= concediu pentru formare profesională; 

= exercitarea unor funcții elective în cadrul organismelor pro- 
fesionale constituite la nivel central sau local, pe toată durata 
mandatului; 

= participarea la grevă; 

=" absențe nemotivate. 
Contractul individual de muncă poate fi suspendat din 
inițiativa angajatorului, în următoarele situații (art.52 Codul 
muncii): ` 
= pe durata cercetării disciplinare prealabile, în condiţiile legii; 
= ca sancțiune disciplinară; 
= în cazul în care angajatorul a făcut plângere penală împotriva 
salariatului sau acesta a fost trimis în judecată pentru fapte 
penale incompatibile cu funcția deţinută, până la rămânerea 
definitivă a hotărârii judecătorești; 

= în cazul întreruperii temporare a activității, fără încetarea 
raportului de muncă, în special pentru motive economice, 
tehnologice, structurale sau similare; 

= pe durata detaşării; 

Pe durata întreruperii temporare a activității angajatorului, 
salariaţii beneficiază de o indemnizaţie, plătită din fondul de 
salarii, ce nu poate fi mai mică de 75% din salariul de bază 
corespunzător locului de muncă ocupat. 

Pe durata întreruperii temporare a activității, salariaţii se 
vor afla la dispoziția angajatorului, acesta având oricând posibi- 
litatea să dispună reînceperea activităţii. 

Contractul individual de muncă poate fi suspendat, prin 
acordul părților, în cazul concediilor fără plată pentru studii sau 
pentru interese personale. 

Aşa cum s-a precizat, efectele suspendării sunt: între- 
ruperea temporară a desfăşurării activității de către salariat şi 
neplata salariului de către angajator. În funcție de modalitatea 
prin care operează suspendarea (de drept, prin acordul părților, 
din iniţiativa uneia dintre părți) drepturile salariatului diferă 
după cum urmează: 

a în ce priveşte drepturile băneşti, salariatul poate primi după 
caz: salariu (în cazul detaşării), indemnizație (indemnizaţie 
de maternitate, pentru creşterea copilului, de carantină), bursă 
(cum este cazul bursei la doctorat la forma cu frecvență); 

= în ce priveşte vechimea în muncă, salariatul poate beneficia 
de vechime (de exemplu în cazul efectuării stagiului militar, 
în caz de concediu de maternitate, concediu pentru îngrijirea 
sau creşterea copilului) sau nu va beneficia de vechime (ca 
în cazul concediilor fără plată sau absenţelor nemotivate). 


7. ÎNCETAREA CONTRACTULUI 
INDIVIDUAL DE MUNCĂ"! 


Încetarea contractului individual de muncă are la bază 
principiul legalităţii, în conformitate cu care cazurile în care 
poate interveni; procedura şi controlul acestuia sunt reglemen- 
tate exclusiv prin lege. 

Art. 55 din Codul muncii clasifică astfel modalitățile de 
încetare a contractului individual de muncă: 

a de drept; 
a caurmarea acordului părților, la data convenită de acestea; 


BI Pentru mai multe dezvoltări, a se vedea M. Ţichindelean, Încetarea con- 
tractului individual de muncă, Editura Lumina Lex, 1997. 

ca urmare a voinţei unilaterale a uneia dintre părți, în cazu- 
rile şi condiţiile limitativ prevăzute de lege. 

7.1. Incetarea de drept a contractului 


individual de muncă 


Contractul individual de muncă încetează de drept în 


următoarele cazuri: 


la data decesului salariatului sau angajatorului persoana 
fizică; 

la data rămânerii irevocabile a hotărârii judecătoreşti de 
declarare a morţii sau a punerii sub interdicție a salariatului 
sau a angajatorului persoană fizică, dacă aceasta antrenează 
lichidarea afacerii; 

ca urmare a dizolvării angajatorului persoană juridică, de la 
data la care persoana juridică îşi încetează existența; 

la data comunicării deciziei de pensionare pentru limită de 
vârstă sau invaliditate a salariatului; 

ca urmare a constatării nulității absolute a contractului, de la 
data la care nulitatea a fost constatată prin hotărâre judecăto- 
rească definitivă; 

ca urmare a admiterii cererii de reintegrare în funcția ocu- 
pată de salariat a unei persoane nelegal concediate, de la data 
rămânerii definitive a hotărârii judecătoreşti de reintegrare; 
ca urmare a condamnării penale cu executarea pedepsei la 
locul de muncă, de la data emiterii mandatului de executare; 
de la data retragerii, de către autorităţile sau organismele 
competente, a avizelor, autorizaţiilor sau atestărilor necesare 
pentru exercitarea profesiei; 

ca urmare a interzicerii exercitării unei profesii sau a unei 
funcţii, ca măsură de siguranță sau pedeapsă complimentară, 

de la data rămânerii definitive a hotărârii judecătoreşti prin 
care s-a dispus interdicția; 

= la data expirării termenului contractului individual de muncă 
încheiat pe durată determinată; 

= retragerea acordului părinţilor sau a reprezentanților legali, 
în cazul salariaţilor cu vârsta cuprinsă între 15 şi 16 ani. 

Existenţa oricăreia dintre situațiile enumerate anterior nu 
presupune că încetarea contractului individual de muncă ope- 
rează automat. Este necesară emiterea unei dispoziții de către 
angajator prin care să se constate producerea uneia dintre 
cauzele de încetare de drept a contractului individual de muncă 
în anumite situații, cum ar fi: decesul salariatului sau al angaja- 
torului — persoană fizică; rămânerea definitivă a unei hotărâri 
judecătoreşti de declarare a morții sau a punerii sub interdicție a 
salariatului sau a angajatorului — persoană fizică. 

Încetarea de drept a contractului individual de muncă 
produce efecte juridice de la data comunicării în scris a 
dispoziției de constatare salariatului. 

În ce priveşte a doua modalitate de încetare a contractului 
individual de muncă, consimțământul ambelor părți contractante 
trebuie să fie serios şi explicit şi să excludă orice echivoc. 

Încetarea contractului individual de muncă din iniţiativa 
angajatorului (concedierea) este reglementată fie pentru motive 
care țin de persoana salariatului, fie pentru motive care nu țin de 
persoana salariatului. 


7.2. Concedierea pentru motive care ţin de persoana 
salariatului intervine în următoarele situaţii: 


= în cazul în care salariatul a săvârşit o abatere gravă sau 
abateri repetate de la regulile de disciplina muncii sau de la 
cele stabilite prin contractul individual de muncă, contractul 

colectiv de muncă ua sau regulamentul intern, ca 
sancțiune disciplinară 

= în cazul în care salariatul este arestat preventiv pentru o 
perioadă mai mare de 60 de zile, în condițiile Codului de 
procedură penală'*%; 

= în cazul în care, prin decizia organelor competente de exper- 
tiză medicală, se constată inaptitudinea fizică şi/sau psihică a 
salariatului, fapt ce nu permite acestuia să-şi îndeplinească 
atribuţiile corespunzătoare locului de muncă ocupat!*%; 

= în cazul în care salariatul nu corespunde profesional locului 
de muncă în care este încadrat. 

În aceste cazuri, angajatorul are obligaţia să emită decizia 
de concediere în termen de 30 de zile calendaristice de la data 
constatării cauzei concedierii. 

Decizia se emite în scris şi trebuie obligatoriu să fie moti- 
vată în fapt şi în drept, şi să cuprindă termenul în care poate fi 
contestată şi instanța la care poate fi contestată. 

În cazul concedierii salariatului pentru săvârşirea unor 
abateri disciplinare, angajatorul trebuie să respecte procedura 
cercetării disciplinare prealabile. 


132 Deşi Codul muncii nu defineşte noţiunea de abatere gravă, prin această 
noţiune se înțelege acea faptă a salariatului care se aduce o tulburare gravă a 
activităţii din cadrul instituţiei respective. 

133 Fapta pentru care este arestat salariatul poate avea sau nu legătură cu 
obligaţiile de serviciu. În acest caz concedierea salariatului are un caracter 
facultativ, angajatorul putând să o dispună sau nu. 

134 Codul muncii reglementează separat concedierea pentru motive medicale, 
fără să o mai includă, aşa cum făcea Legea nr. 10/1972 în categoria necores- 
punderii profesionale. 

7.3. Concedierea pentru motive care nu fin de 


persoana salariatului reprezintă încetarea contractului 
individual de muncă determinată de desfiinţarea locului de 
muncă ocupat de salariat ca urmare a dificultăţilor econo- 
mice, a transformărilor tehnologice sau a reorganizării acti- 
vității. 

Cele trei temeiuri de desființare a locului de muncă 
(dificultăţile economice, transformările tehnologice sau a 
reorganizarea activităţii) nu constituie condiții cumulative, 
existența oricăreia dintre ele fiind suficientă pentru ca 
angajatorul să dispună concedierea. °” Desființarea locului de 
muncă trebuie să fie efectivă!“ şi să aibă o cauză reală şi 
serioasă. 

Concedierea pentru motive care nu ţin de persoana 
salariatului poate fi individuală sau colectivă (concedierea într-o 
perioadă de 30 de zile calendaristice a unui număr de salariați, 
prevăzut de lege). 

Salariații concediați pentru motive care nu ţin de persoana 
lor beneficiază de măsuri active de combatere a şomajului şi pot 
beneficia de compensaţii în condițiile prevăzute de lege şi de 
contractul colectiv de muncă aplicabil. În scopul protecţiei 
drepturilor salariaților, prin Codul muncii au fost reglementate 
mai multe obligaţii în sarcina angajatorului. 

Astfel, concedierea salariaților nu poate fi dispusă: pe 
durata incapacității temporare de muncă, stabilită prin certificat 
medical, conform legii; pe durata concediului pentru carantină; 
pe durata în care femeia salariată este gravidă, în măsura în care 
angajatorul a luat cunoştinţă de acest fapt anterior emiterii 


135 on Traian Ștefănescu, Șerban Beligrădeanu, Prezentare de ansamblu şi 
observaţii critice asupra noului Cod al muncii, Revista Dreptul nr. 4/2003. 

135 Prin caracterul efectiv al desființării locului de muncă se înțelege supri- 
marea totală a acestuia din statul de funcțiuni şi personal. 

deciziei de concediere; pe durata concediului de maternitate; pe 
durata concediului pentru creşterea copilului în vârstă de până la 
2 ani sau, în cazul copilului cu handicap, până la împlinirea 
vârstei de 3 ani; pe durata concediului pentru îngrijirea copilului 
bolnav în vârstă de până la 7 ani sau, în cazul copilului cu handi- 
cap, pentru afecţiuni intercurente, până la împlinirea vârstei de 
18 ani; pe durata îndeplinirii serviciului militar, pe durata 
exercitării unei funcții eligibile într-un organism sindical, cu 
excepţia situaţiei în care concedierea este dispusă pentru o aba- 
tere disciplinară gravă sau pentru abateri disciplinare repetate, 
săvârşite de către acel salariat, pe durata efectuării concediului 
de odihnă. 

De asemenea angajatorului îi revine obligaţia de a-i pro- 
pune salariatului alte locuri de muncă vacante, iar dacă acestea 
nu există, să solicite sprijinul agenţiei teritoriale de ocupare a 
forței de muncă în vederea redistribuirii salariatului, corespun- 
zător pregătirii profesionale. 

Încetarea contractului individual de muncă din inițiativa 
salariatului, poartă denumirea de demisie. Prin demisie se 
înţelege actul unilateral de voință a salariatului care, printr-o 
notificare scrisă, comunică angajatorului încetarea contractul 
individual de muncă, după împlinirea unui termen de preaviz. 

Refuzul angajatorului de a înregistra demisia dă dreptul 
salariatului de a face dovada acesteia prin orice mijloace de 
probă. Salariatul are dreptul de a nu motiva demisia. Termenul 
de preaviz este cel convenit de părți în contractul individual de 
muncă sau, după caz, cel prevăzut în contractele colective de 
muncă aplicabile şi nu poate fi mai mare de 15 zile pentru sala- 
riații cu funcții de execuţie, respectiv de 30 de zile calendaristice 
pentru salariaţii care ocupă funcții de conducere. Pe durata 
preavizului, contractul individual de muncă continuă să îşi 
producă toate efectele. În situaţia în care, în perioada de preaviz 

contractul individual de muncă este suspendat, termenul de 
preaviz va fi suspendat corespunzător. 

Contractul individual de muncă încetează la data expirării 
termenului de preaviz sau la data renunțării totale sau parțiale de 
către angajator la termenul respectiv. Salariatul poate demisiona 
fără preaviz dacă angajatorul nu-şi îndeplineşte obligațiile asu- 
mate prin contract individual de muncă. 


„Banii înseamnă fericirea umană, pe plan 
abstract: aşadar, cel care nu mai e în stare 
să se bucure de fericirea umană concretă, se 
3 


dedică cu desăvârşire banului”. 
A. Schopenhauer, Relația noastră cu noi înşine 


CAPITOLUL V 
DESPRE DREPTUL FINANCIAR 


1. INTRODUCERE 


În scopul întreţinerii şi desfășurării activităţii organelor 
statale, şi de asemenea, pentru satisfacerea nevoilor publice 
(sănătate, învățământ, cultură etc.), statul are nevoie de resurse 
financiare, motiv pentru care sunt necesare operaţiuni şi acte de 
constituire şi întrebuințare a fondurilor băneşti. 

Modul de colectare şi gestionare a fondurilor băneşti ale 
statului şi a celorlalte colectivități publice, precum şi activitatea 
de control financiar constituie obiect de reglementare pentru 
dreptul financiar. 


2. NOŢIUNEA DE BUGET ŞI SISTEM BUGETAR 


În cadrul operaţiunilor şi instrumentelor specifice de 
constituire şi repartizare a acestor fonduri băneşti, un loc 
deosebit de important îl ocupă actul de stabilire a veniturilor şi 

cheltuielilor anuale ale statului, şi anume, legea de adoptare a 
bugetului de stat. 

Importanța bugetului?” de stat rezidă în aceea că aceasta 
este un act de corelare a cuantumurilor veniturilor şi cheltuielilor 
anuale, făcându-se astfel posibilă o bună apreciere a sumelor 
băneşti necesare pentru satisfacerea nevoilor publice. 

Cum obține însă statul aceste resurse materiale necesare 
îndeplinirii funcțiilor sale? 

În primul rând trebuie menţionat că majoritatea veniturilor 
publice sunt obținute prin efortul întregii colectivități umane sau 
a unei părți din aceasta, luând astfel naştere raporturi juridice 
fiscale, în temeiul cărora atât statul, cât şi contribuabilii (per- 
soane fizice sau persoane juridice) au drepturi şi obligații 
reciproce. 

Modalitatea concretă de obţinere a veniturilor publice se 
manifestă prin perceperea impozitelor şi taxelor (creanţe fiscale 
principale) şi a altor surse de venit, anume, majorări de întâr- 


ziere, denumite creanţe fiscale accesorii %8. 


137 Din punct de vedere istoric, noțiunea de buget a apărut pentru prima dată 
în Anglia, de unde a fost preluată de către francezi la începutul secolului al 
XIX-lea (L. Trotabas, Finances publiques, Ed. Dalloz. Paris, 1964, p. 21). În 
țara noastră primele acte prin care erau prevăzute veniturile şi cheltuielile 
statului datează din timpul lui Constantin Brâncoveanu (Condica de venituri 
şi cheltuieli) şi N. Mavrocordat (Sămile visteriei). Noţiunea de buget, este 
folosită pentru prima dată în Regulamentele organice (1831), pentru ca 
ulterior, după unirea Principatelor Române, legea de contabilitate publică, să 
utilizeze termenul de „buget general al statului”, format din totalitatea 
veniturilor şi cheltuielilor necesare pentru îndeplinirea funcţiilor statului, care 
trebuie autorizate printr-o lege anuală de finanțe. 

5 Denumite astfel prin art. 21 alin. 2 din O.G. nr. 92/2003 privind Codul de 
procedură fiscală. Acest act normativ abrogă OG nr. 61/2002 privind colec- 
tarea creanţelor bugetare, publicată în MO nr. 644 din 30 august 2002, care 
abrogă la rândul său OG nr.11/1996 privind executarea creanţelor bugetare, 

În al doilea rând, trebuie precizat faptul că, în condiţiile în 
care aceste resurse financiare nu sunt suficiente pentru satisfa- 
cerea nevoilor publice, statul poate obține alte resurse din 
majorarea impozitelor şi taxelor, precum şi din contractarea de 
împrumuturi externe sau interne. 

Potrivit dispoziţiilor constituționale, impozitele şi taxele şi 
orice alte venituri ale bugetului de stat şi ale bugetului 
asigurărilor sociale de stat se stabilesc numai prin lege (art.138 
din Constituţia României). 

Tot din dispozițiile constituționale rezultă că în România 
suntem în prezența unui sistem bugetar format din trei structuri: 
bugetul de stat, bugetele locale şi bugetul asigurărilor sociale de 
stat. 

Fiecare dintre aceste bugete cuprinde o parte de venituri şi 
o parte de cheltuieli, diferențiindu-se însă prin procedura de 
adoptare, dar şi prin natura veniturilor care se fac sursă la acestea. 

Astfel, în cazul bugetelor locale, impozitele şi taxele se 
stabilesc de către consiliile locale sau judeţene, în limitele şi în 
condiţiile legii, ca expresie a autonomiei locale. 

Această autonomie, din punct de vedere financiar înseam- 
nă prin urmare, dreptul fiecărei unități administrativ-teritoriale 
de a avea un buget propriu, aprobat de organul propriu de con- 
ducere, păstrându-se însă între aceste bugete şi bugetul de stat 
relații atât în ceea ce privesc părțile de venituri, cât şi cele de 
cheltuieli. 

Importanța constituirii bugetelor locale cu existență de 
sine-stătătoare constă în faptul că la nivelul colectivităților 
locale este mult mai uşor să fie identificate nevoile sociale, 
ținându-se cont de specificitatea colectivităţii respective. Astfel, 
fiecare unitate administrativ-teritorială se distinge prin aspecte 


publicată în MO nr. 23 din 31 ianuarie şi aprobată prin Legea nr.108/1996, cu 
modificările şi completările ulterioare. 

specifice derivate din poziţia geografică, trecutul istoric sau 
cultural, etc., motiv pentru care la nivelul fiecărei colectivităţi 
locale, în condiţiile legii, pot fi reglementate taxe specifice!"”. 
Nu este mai puţin adevărat că la nivelul tuturor unităților 
administrativ-teritoriale există taxe şi impozite comune, 
reglementate prin legea cadru,!“ care intră în bugetul acestora, 
indiferent de specificitatea colectivităţi respective.!*! 

Adoptarea bugetului local trebuie să fie susținută de tran- 
sparenţa activităţii autorităților administrative şi de respectarea 
procedurii legale. Înainte de adoptarea sa, proiectul bugetului 
local trebuie publicat astfel încât fiecare membru al colectivității 
locale care consideră că banul public al trebui să satisfacă alte 
priorități decât cele identificate de autoritățile locale, să poată 
formula contestaţii, în termen de 15 zile, vis ă vis de bugetul 
local. 

Bugetul asigurărilor sociale de stat este parte componentă 
a sistemului bugetar, având de asemenea o existență de sine — 
stătătoare, fiind constituit în principal în scopul protecţiei în 
materie socială. Sursele de venituri la bugetul asigurărilor socia- 
le de stat sunt obţinute din contribuția populaţiei active (apte de 
muncă), care îşi asumă sarcina întreținerii celor inapți de muncă. 
Aceste venituri sunt canalizate spre asigurarea materială a 


13? Putem exemplifica în acest sens, taxa pentru șederea în stațiune, percepută 
în staţiunile balneoclimaterice sau în stațiunile de pe litoralul românesc; taxa 
percepută pentru vizitarea anuală a festivalului „Simfoniei lalelelor”, organi- 
zată în „oraşul lalelelor”, sursă la bugetul oraşului Piteşti, taxe pentru 
vizitarea caselor memoriale, a muzeelor, etc. 

14 O.U.G. nr. 45/2003 privind finanţele publice locale, publicată în 
Monitorul Oficial nr. 431 din 19 iunie 2003 care abrogă Legea nr. 189/1998 
privind finanţele publice locale, publicată în M.O. nr. 404 din 22 octombrie 
1998 

141 De exemplu: taxa pentru eliberarea de licenţe și autorizaţii de funcţionare; 
taxe judiciare de timbru; impozitul pe clădiri, taxa pentru afişaj şi reclamă 
etc. 

persoanelor pentru anumite evenimente, denumite riscuri socia- 
le, cum ar fi: maternitatea, boala, accidentul de muncă, invali- 
ditatea, bătrânețea, şomajul. 

Necorelarea veniturilor şi cheltuielilor bugetului asigură- 
rilor sociale de stat poate avea consecința apariției unor deze- 
chilibre cu repercusiuni negative asupra economiei. De aceea, în 
ciuda scopurilor umanitare şi de protecție a drepturilor omului, 
s-a susținut necesitatea diminuării cheltuielilor publice destinate 
asigurărilor sociale, deoarece în caz contrar s-ar ajunge la o 
majorare a impozitelor necesare pentru finanțarea securității 
sociale care ar diminua veniturile populaţiei şi ar determina 
revendicări privind mărirea salariilor, fenomen care ar agrava 
inflația şi aceasta la rândul ei ar agrava şomajul", 

De menționat este că autonomia bugetului asigurărilor 
sociale se stat a determinat ca sarcinile de elaborare a acestuia să 
revină Ministerului Muncii şi Securității Sociale. 

Din prezentarea părților componente ale sistemului buge- 
tar român, dincolo de trăsăturile determinante ale fiecăreia dintre 
ele, bugetul poate fi definit ca actul prin care se autorizează şi se 
stabilesc veniturile şi cheltuielile anuale necesare satisfacerii 
nevoilor publice!*?. 


142 În acest sens, Sanda Ghimpu, Alexandu Țiclea, Constantin Tufan, Dreptul 
securității sociale, Editura All Beck, Bucureşti, 1998, p. 54-61. 

183 În doctrina franceză, Paul Leroy în Traité de science financières, Paris, 
1888 defineşte bugetul ca un act de prevedere a veniturilor pe o perioadă 
determinată, un tablou evaluativ şi comparativ al veniturilor şi implicit al 
cheltuielilor de efectuat. 

3. CUPRINSUL BUGETULUI DE STAT 


Bugetul de stat este alcătuit din două părți: o parte de 
venituri bugetare şi o parte de cheltuieli bugetare. Pentru evi- 
denţa contabilă este obligatoriu ca în cuprinsul bugetului de stat 
să opereze clasificația bugetară, adică gruparea veniturilor şi 
cheltuielilor bugetare într-o ordine obligatorie şi după criterii 
unitare. !* 

Prin venit bugetar se înțelege o sumă de bani care se varsă 
la buget de către o persoană fizică sau juridică, în conformitate 
cu dispoziţiile legale.’ 

Cheltuiala bugetară presupune utilizarea unei sume de 
bani exclusiv de la bugetul statului, în scopul satisfacerii unei 
nevoi publice. 

Care este distincţia între cheltuiala bugetară şi cea publică? 

Este de la sine înțeles că atât cheltuiala bugetară, cât şi cea 
publică sunt generate de o nevoie publică. Cu toate acestea, 
noțiunea de cheltuială publică are o sferă mult mai largă decât 
cea bugetară, ea putând fi finanțată şi din alte surse financiare 
decât cele bugetare (donaţii, contribuţii băneşti ale membrilor 
unor colectivități umane, etc.). 

În doctrina franceză,“ cheltuielile publice sunt caracteri- 
zate prin trei elemente definitorii, şi anume: 1. întrebuințarea 


144 Art. 2 pct. 9 din Legea nr. 500/2002 privind finanţele publice, publicată în 
MO nr. 597 din 13 august 2002, intrată în vigoare la 1 ianuarie 2003. 
Prezenta lege abrogă Legea nr. 72/1996 privind finanţele publice, publicată în 
MO nr. 152 din 17 iulie 1996. 

145 Petică Roman Doina, Dreptul finanțelor publice, Editura Casa de Presă şi 
Editură Tribuna, Sibiu, 2003, p. 38. 

146 G. Jeze, Cours de finances publiques, M Giard, Paris, 1929, p. 43; 
L. Trotabas, Précis de science et législation financières, Dalloz, Paris, 1929, 
p. 10-11. 

unei sume de bani 2. de către o persoană juridică — stat, insti- 
tuție, comună, etc. 3. în vederea satisfacerii unei trebuințe publi- 
ce, deci în scop de utilitate publică. 
A. Partea de venituri a bugetului de stat cuprinde: venituri 
fiscale; venituri nefiscale, precum şi venituri din capital. Dintre 
veniturile fiscale, cea mai importantă categorie o reprezintă 
impozitele şi taxele, cuantumul cel mai mare în ponderea lor 
fiind deţinut de către impozitul pe profit şi impozitul pe salariu. 
În ceea ce priveşte impozitele indirecte, cea mai importantă 
sursă de venit bugetar rezultă din colectarea taxei pe valoare 
adăugată. 
Veniturile nefiscale cuprinse în bugetul de stat se referă 
la cele realizate ca dividende pentru capitalul social al statului la 
societățile comerciale; plățile făcute către bugetul statului din 
profitul net de regiile autonome; veniturile de la instituțiile 
publice şi alte venituri. 
Veniturile din capital cuprind veniturile rezultate din valo- 
rificarea unor bunuri ale instituţiilor publice sau din valorifi- 
carea stocurilor rezervelor de stat. 
B. Partea de cheltuieli a bugetului de stat este alcătuită din 
mai multe grupe de cheltuieli, clasificate în funcţie de destinația 
lor, astfel: 
= cheltuieli bugetare destinate unor acțiuni social-culturale 
vizând învățământul de stat; asistență socială; sănătate publi- 
că; cultură; artă; activitățile sportive şi de tineret; 

= cheltuieli bugetare destinate apărării naționale; 

=a cheltuieli bugetare destinate ordinii publice; autorităților 
publice legislative, judecătoreşti şi executive; 

= cheltuieli bugetare destinate domeniului economic şi cerce- 
tării ştiinţifice de interes economic; 

= datoria publică şi fondurile băneşti de rezervă (pentru finan- 
tarea unor cheltuieli urgente sau neprevăzute apărute în tim- 
pul exerciţiului bugetar) şi intervenție (pentru finanțarea 


120 Elemente de drept. Note de curs 


unor acțiuni urgente în vederea înlăturării efectelor unor cala- 
mități naturale şi sprijinirii unor persoane fizice sinistrate). 

Cheltuielile bugetare ca şi veniturile bugetare sunt guver- 

nate de principiul specializării bugetare în conformitate cu care 

ele se înscriu şi se aprobă în buget pe surse de proveniență şi, 

respectiv, pe categorii de cheltuieli, grupate după natura lor 
economică şi destinaţia acestora, potrivit clasificației bugetare. 


4. IMPOZITELE ŞI TAXELE — SURSE 
DE VENITURI BUGETARE 


Veniturile statului sunt formate din totalitatea resurselor 
financiare instituite prin lege şi preluate de la contribuabili. 
Majoritatea veniturilor la bugetul de stat sunt obținute din 
impozite şi taxe, fiecare în parte caracterizate prin trăsături 
determinante. 

Aşa cum am precizat anterior, atât impozitele, cât şi taxele 
au ca izvor exclusiv legea, numai Parlamentul putând adopta 
acte normative prin care să stabilească obligaţii fiscale în sarcina 
populației, tocmai pentru a se evita arbitralul şi abuzul organului 
fiscal. 

Între cele două categorii de venituri publice există însă o 
deosebire esențială. Astfel, în vreme ce în cazul impozitului, 
contribuabilul nu beneficiază de o contraprestație din partea 
organelor statale, în cazul taxei, contribuabilul este îndreptățit la 


o prestație din partea acestora, în schimbul plății sale". 


147 De exemplu taxa de timbru datorată pentru acțiunile introduse la instanțele 
judecătoreşti. 

Această trăsătură definitorie a taxei, comportă însă discuţii 
în situaţia în care cuantumul taxei plătite nu este proporțional cu 
valoarea serviciului prestat de către organele statului, caz în care 
se poate discuta despre o taxă care cumulează şi un element de 
impozit. 

De asemenea, sunt reglementate prin acte normative şi 
taxe în schimbul cărora persoanele fizice sau juridice nu benefi- 
ciază de nici o prestație, situaţie în care diferența dintre acestea 
şi impozite devine din ce în ce mai greu de sesizat!%%. 

Referitor la această trăsătură care face distincție între 
impozite şi taxe, în literatura de specialitate, s-a susținut însă, că 
şi în cazul impozitelor se poate vorbi de o contraprestaţie a statu- 
lui, în virtutea faptului că impozitul are ca suport juridic şi moral 
participarea contribuabilului la avantajele generale şi particulare 
derivând din societate, economia națională şi activitatea 
statului!" 

În virtutea aceleiaşi idei se vorbeşte de asemenea despre 
reversibilitatea impozitelor exprimată prin condițiile economice, 
sociale şi culturale oferite de către stat, fără nici o deosebire 
tuturor celor care au contribuit prin impozite la colectarea 
fondurilor băneşti necesare statului pentru îndeplinirea funcțiu- 
nilor sale!%. 

Ce interese deservesc însă impozitele? 

Răspunsul este dat de Constituţia României care regle- 
mentează ca îndatorire fundamentală a cetățenilor statului 


148 Spre exemplu: taxele asupra mijloacelor de transport deţinute de persoa- 
nele fizice şi juridice; impozitul pe clădiri de la persoane fizice şi juridice, 
reglementate prin Legea nr. 273/2006 privind finanțele publice locale, publi- 
cată în Monitorul Oficial nr. 618/18 iulie 2006, rectificată în Monitorul 
Oficial nr. 672/20 iulie 2006. 

1% Dorin Clocotici, Gh. Gheorghiu, Evaziunea fiscală, Editura lumina Lex, 
1996, p. 5 

150 loan Gliga, Drept financiar, Editura Humanitas, 1998, p. 140. 

„obligaţia de a contribui prin impozite şi prin taxe la cheltuielile 
publice”. 

Rezultă deci că aceste fonduri sunt folosite de către stat 
pentru satisfacerea unor interese generale. 

Având în vedere că plata impozitelor reprezintă o îndato- 
rire fundamentală a cetățenilor statului, plata lor nu este benevolă, 
ci obligatorie, motiv pentru care neîndeplinirea acestei obligații 
atrage forța coercitivă a statului manifestată prin mijloace speci- 
fice prevăzute de lege. 

Rezultă, deci că impozitul este o plată obligatorie efectua- 
tă de către persoanele fizice şi juridice către stat, fie la nivel 
central, fie la nivel local, fără contraprestaţie, în condiţiile legii 
ŞI în scopul satisfacerii intereselor generale. 

Cert este că impozitul, ca şi taxa este o instituție de drept 
public, fără de care nu se poate concepe existenţa statului şi nici 
cea a unităților administrativ-teritoriale. 

În ce priveşte clasificarea impozitelor!*! se pot distinge 
mai multe criterii, dintre care amintim: 

1. În funcţie de categoria de persoane care contribuie la 
plata acestora: 
= impozite plătite de persoane fizice (de exemplu: impozitul 

pe clădiri; taxa asupra mijloacelor de transport); 
= impozite plătite de persoane juridice (impozitul pe profit). 

2. Din punct de vedere al obiectului asupra căruia se 
percepe impozitul: 
= impozite pe venituri (impozitul pe salarii, impozitul pe profi- 

tul obținut de persoanele juridice); 
= impozite pe avere (impozite percepute asupra valorii bunu- 
rilor mobile şi imobile ale contribuabililor); 


151 Pentru mai multe criterii de clasificare a se vedea, Luigi Popescu, Daniela 
Iancu, Andreea Drăghici, Lavinia Olah, Finanțe publice. Fiscalitate. Drept 
financiar şi fiscal, Editura Sitech, Craiova, 2004, p. 112-118. 

= impozitele pe fapte de consum (accizele). 

3. În raport cu modalitatea în care sunt percepute: 

= impozite directe care sunt stabilite şi se plătesc în cadrul 
unui raport direct între contribuabil şi organul fiscal care le 
percepe (impozitele pe clădirile deținute de persoanele fizice 
sau juridice; impozitul pe salarii; impozitul pe profit, etc.). 
Având în vedere că aceste impozite sunt evidenţiate pentru 
fiecare contribuabil în parte, ele poartă şi denumirea de 
impozite cu debit; 

= impozite indirecte care se percep în momentul vânzării unor 
bunuri sau prestării unor servicii, fără a exista un raport 
direct între plătitorul lor şi organul fiscal (taxa pe valoarea 
adăugată, accizele). Aceste impozite sunt cuprinse în prețu- 
rile de vânzare ale produselor şi serviciilor respective, supor- 
tatorii acestora nefiind plătitorii lor, ci cumpărătorii bunurilor 
respective sau beneficiarul serviciilor respective. Având în 
vedere că impozitele indirecte nu sunt sesizate clar de contri- 
buabil, ele nefiind evidenţiate, se mai numesc și impozite 
fără debit. 

Prin urmare, impozitele indirecte sunt plătite şi suportate 
de către contribuabil, în vreme ce impozitele indirecte sunt 
suportate de o altă persoană decât plătitorul lor, motiv pentru 
care în literatura de specialitate s-a exprimat ideea că impozitele 
directe sunt „democratice”, iar impozitele directe sunt „antide- 
mocratice”. 1% Prin urmare, s-ar putea acredita ideea că în cazul 
impozitelor indirecte, organele fiscale demonstrează o lipsă a 
transparenţei activității lor. 

Cu toate acestea, în statele moderne impozitele indirecte 
reprezintă una dintre cele mai importante surse de venituri buge- 
tare şi datorită importantelor avantaje pe care le prezintă: nu 


152 E. Allix, Traité élémentaire de science des finances et de législation 
financière francaise, A. Rousseau, Paris, 1921, p. 387. 


124 Elemente de drept. Note de curs 


presupun cheltuieli administrative de evidență; se plătesc în 
etape iar contribuabilul se raportează la ele numai dacă doreşte 
acest lucru, evident cu excepția produselor de strictă necesitate. 
Având în vedere că sunt situaţii în care capacitatea contributivă 
nu reflectă puterea de cumpărare a contribuabilului, impozitele 
indirecte se conturează ca fiind mai puțin juste decât cele directe 
care sunt calculate ţinându-se seama de calitățile şi puterea 
contributivă a acestuia. 

Obligația persoanelor fizice şi juridice de a plăti impozite, 
în condiţiile legii, se constată şi se individualizează prin inter- 
mediul unui act administrativ fiscal! emis de organul compe- 
tent în aplicarea legislației privind stabilirea, modificarea sau 
stingerea drepturilor şi obligaţiilor fiscale (art. 41 din Codul de 
procedură fiscală). Un astfel de act administrativ fiscal este titlul 
de creanță prin care se realizează colectarea creanţelor bugetare. 
Odată stabilită întinderea obligaţiei fiscale, care va fi diferită de 
la un subiect plătitor la altul, executarea sa se va face în condi- 
tiile şi cu respectarea termenelor prevăzute de actul normativ ce 
reglementează venitul bugetar în cauză, iar în lipsa unei astfel de 
prevederi legale, data scadenței este stabilită de Ministerul 
Finanţelor Publice. 


153 Potrivit art. 43 din Codul de procedură fiscală, actul administrativ fiscal 
trebuie să cuprindă următoarele elemente: a) denumirea organului fiscal emi- 
tent; b) data la care a fost emis şi data de la care îşi produce efectele; 
c) obiectul actului administrativ fiscal; d) motivele de fapt; e) temeiul de 
drept; f) numele şi semnătura persoanelor împuternicite potrivit legii; 
g) ştampila organului emitent; h) posibilitatea de a fi contestat, termenul de 
depunere a contestaţiei şi organul de soluţionare competent; i) menţiuni 
privind audierea contribuabilului. 

Actele administrative fiscale pot fi contestate!** ce către 
orice persoană care se consideră lezată în drepturile sale, ca 
urmare a emiterii actului respectiv de către un organ fiscal, în 
termen de 30 de zile de la data comunicării acestuia, sub 
sancţiunea decăderii. Organul competent să soluţioneze contes- 
taţia formulată se determină în funcţie de cuantumul sumei care 
formează obiectul actului respectiv. Procedura de soluționare a 
contestației împotriva unui act administrativ fiscal cuprinde 
două etape: una administrativă şi alta judiciară. 


5. STINGEREA CREANŢELOR FISCALE 


În dreptul comun, orice raport juridic obligaţional, indife- 
rent de izvorul său, dă dreptul creditorului de a pretinde debito- 
rului să dea, să facă sau să nu facă ceva!55. Debitorul are de 
executat o obligaţie pozitivă sau negativă, în funcție de obiectul 
obligaţiei. În cazul raportului juridic fiscal preponderentă este 
obligaţia de a da, adică de a plăti impozite şi taxe. 

Creanţele fiscale (principale şi accesorii) se sting prin 
modalități speciale reglementate în prezent de Codul de proce- 
dură fiscală. Conform acestui act normativ, stingerea creanţelor 
bugetare se poate realiza prin: 
= plata efectuată de către debitor; 


154 Potrivit art.176 din Codul de procedură fiscală contestaţia se formulează 
în scris şi va cuprinde: a) datele de identificare a contestatorului; b) obiectul 
contestaţiei, c) motivele de fapt şi de drept, d) dovezile pe care se întemeiază; 
e) semnătura contestatorului sau a împutemicitului acestuia, precum şi ştam- 
pila în cazul persoanelor juridice. 

C. Stătescu, C. Bârsan, Tratat de drept civil. Teoria generală a obligați- 
ilor, Editura Academiei R.S.R., Bucureşti, 1981, p. 308. 

= compensarea creanţelor bugetare; 
= executarea silită a creanţelor bugetare; 
= alte modalități prevăzute de lege: insolvabilitatea; deschi- 
derea procedurii de organizare judiciară şi faliment, anulare. 
Din enumerarea acestor modalităţi de stingere a creanţelor 
fiscale rezultă că în funcţie de conduita adoptată de debitorul 
obligaţiei fiscale, organele fiscale, în calitate de creditor pot 
aplica fie măsuri de încasare a acestor creanţe, fără a se naşte un 
raport de coerciţie între cele două părți (atunci când debitorul îşi 
execută obligaţia fiscală de bună-voie), fie măsuri de executare 
silită (atunci când debitorul nu execută aceste obligaţii de bună- 
voie). 


5.1. Plata reprezintă o modalitate voluntară de stingere 
a creanţelor fiscale prin care debitorul acestora îşi execută de 
bună-voie obligația fiscală, la termenele şi prin modalitățile 
prevăzute de lege. 

Ordinea de stingere a obligaţiilor fiscale este reglementată 
de lege. Astfel, plata acestora se efectuează în următoarea ordi- 
ne: obligaţii fiscale cu termene de plată în anul curent; obligaţii 
fiscale datorate şi neachitate de la data de 31 decembrie a anului 
precedent, în ordinea vechimii, până la stingerea integrală a 
acestora; dobânzi, penalităţi de întârziere aferente obligaţiilor 
fiscale prevăzute anterior şi obligaţii fiscale cu termene de plată 
viitoare, la solicitarea debitorului!’ J 


5.2. Compensarea reprezintă de asemenea o modalitate 
de stingere a creanţelor fiscale care intervine în situația în care 


155 Codul fiscal prevede ordinea de stingere a creanţelor fiscale în art. 111 
alin 2. 

ambele părți ale raportului juridic fiscal dobândesc reciproc atât 
calitatea de creditor, cât şi pe cea de debitor al aceluiaşi buget. 


5.3. Executarea silită a obligaţiilor fiscale intervine în 
situaţia în care debitorul nu plăteşte de bună voie obligaţiile 
fiscale datorate. Obiectul executării silite îl constituie bunurile şi 
veniturile debitorului, valorificarea acestora efectuându-se numai 
în limita acoperirii creanţelor datorate, şi numai după evaluarea 
acestora de către organe şi persoane de specialitate. Executarea 
silită a obligațiilor fiscale începe prin comunicarea unei somaţii 
de plată, măsurile de executare silită fiind luate de către organele 
fiscale numai după trecerea unui termen de 15 zile de la data 
comunicării somaţiei, dacă debitorul nu a acoperit în acest ter- 
men obligaţia de plată. 

Trebuie remarcat că, executarea silită nu reprezintă o for- 
mă a răspunderii juridice, o sancţiune, ci o modalitate de execu- 
tare a creanţelor fiscale." 

Executarea silită a obligațiilor fiscale se realizează numai 
în temeiul unui titlu executoriu. 

Modalităţile de executarea silită prevăzute de lege sunt: 
= executarea silită prin poprire; 

a executarea silită a bunurilor mobile; 
a executarea silită a bunurilor imobile; 
= executarea silită a fructelor neculese şi a recoltelor prinse în 
rădăcini; 
= executarea silită a unui ansamblu de bunuri. 
5.3.1. Poprirea reprezintă o modalitate de executare silită 


valută, titluri de valoare sau alte bunuri mobile necorporale) 


157 Emil Bălan, Drept financiar, Editura All Beck, 2003, p. 193. 

aparținând debitorului, în scopul stingerii obligațiilor fiscale 
datorate şi neachitate la termenele prevăzute de lege. Poprirea se 
te de terțele persoane debitorului. 

Pornind de la aceste afirmaţii rezultă că poprirea dă naşte- 
re mai multor raporturi juridice. Un prim raport juridic se naşte 
între debitorul obligaţiei fiscale (persoane fizice şi persoane 
juridice) şi creditorul acesteia (organele fiscale), caz în care 
discutăm despre un raport juridic fiscal, în cadrul căruia ambele 
părți au atât drepturi cât şi obligaţii. Un alt raport juridic se naşte 
între debitorul fiscal şi terțul poprit. În acest caz, în funcţie de 
natura juridică a obligaţiei, poate lua naştere, după caz, fie un 
raport juridic de dreptul muncii (al cărui izvor îl constituie 
contractul individual de muncă), fie un raport de drept civil (al 
cărui izvor îl constituie un contract civil, de exemplu — contrac- 
tul de vânzare-cumpărare), de drept bancar sau de dreptul 
asigurărilor. 

Un ultim raport juridic se naşte între terțul poprit şi orga- 
nele statale, în temeiul căruia terțul poprit este obligat să rețină 
sumele de bani aparținând debitorului şi să le restituie pentru 
acoperirea creanţelor fiscale. 


5.3.2. Executarea silită a bunurilor mobile reprezintă o 
modalitate de executare silită prin care organele fiscale îşi 
recuperează creanțele fiscale prin valorificarea bunurilor mobile 
aparținând debitorului fiscal. Astfel, Codul de procedură fiscală 
prevede că sunt supuse executării silite orice bunuri mobile ale 
debitorului, cu excepţiile prevăzute de lege" $ 


158 Potrivit art. 147 alin. 2, în cazul debitorului persoană fizică nu pot fi 
supuse executării silite, fiind necesare vieții şi muncii debitorului, precum şi 
familiei sale: a) bunurile mobile de orice fel care servesc la continuarea 
studiilor şi la formarea profesională, precum şi cele strict necesare exercitării 

Ca măsură asiguratorie organele fiscale instituie sechestrul 
bunurilor mobile aparținând debitorului, chiar dacă acestea se 
află la terțele persoane. Valorificarea bunurilor mobile se reali- 
zează prin următoarele modalități prevăzute de lege: 
= înțelegerea părților; 
= vânzarea în regim de consignaţie a bunurilor mobile; 

a vânzare directă; 

= vânzare la licitație; 

= alte modalități admise de lege, inclusiv valorificarea bunu- 
rilor prin case de licitaţii, agenţii imobiliare sau societăți de 


brokeraj, după caz" 2 


5.3.3. Executarea silită a bunurilor imobile/% repre- 


zintă o modalitate de executare silită prin care organele fiscale 
îşi recuperează creanțele fiscale prin valorificarea bunurilor 
imobile aparținând debitorului fiscal. Sechestrul aplicat asupra 
bunurilor imobile constituie ipotecă legală’'®". 


profesiei sau altei ocupații cu caracter permanent, inclusiv cele necesare 
desfăşurării activității agricole, cum sunt uneltele; semințele; îngrăşămintele; 
furajele şi animalele de producţie şi de lucru; b) bunurile strict necesare uzu- 
lui personal sau casnic al debitorului şi familiei sale, precum şi obiectele de 
cult religios, dacă nu sunt mai multe de acelaşi fel; c) alimentele necesare 
debitorului şi familiei sale pe timp de două luni, iar dacă debitorul se ocupă 
exclusiv cu agricultura, alimentele strict necesare până la noua recoltă; 
d) combustibilul necesar debitorului şi familiei sale pentru încălzit şi pentru 
prepararea hranei, socotit pentru trei luni de iarnă; e) obiectele necesare per- 
declarate neurmăribile prin alte dispoziţii legale. 

159 Această modalitate de valorificare a bunurilor este pentru prima dată 
reglementată expres de Codul de procedură fiscală. 

1% Nu este supus executării silite, în cazul debitorului persoană fizică, spaţiul 
minim locuit de debitor şi familia sa, stabilit în conformitate cu normele 
legale în vigoare. 

6! Ipoteca reprezintă convenţia accesorie, prin care debitorul sau un tert 
afectează un bun imobil garantării creanței. Bunul imobil rămâne în posesia 

5.3.4. Executarea silită a fructelor neculese şi a recol- 
telor prinse în rădăcini care aparțin debitorului, se efectuează 
potrivit dispozițiilor legale referitoare la bunurile imobile. 
Executarea silită a fructelor şi a recoltelor culese se realizează 


potrivit dispoziţiilor legale referitoare la bunurile mobile. 


5.3.5. Executarea silită a unui ansamblu de bunuri 
(mobile şi/sau imobile) se realizează numai în situația în care 
organele de executare silită consideră că acestea pot fi vândute 
în condiții mai avantajoase. 

Legea reglementează şi alte modalități de stingere a 
creanţelor fiscale, cum ar fi: insolvabilitatea; deschiderea proce- 
durii de organizare judiciară şi faliment; anulare. 


5.4. Insolvabilitatea reprezintă o modalitate specială de 
stingere a obligaţiilor fiscale care constă în scoaterea din 


evidență a acestora atunci când debitorul se află într-una dintre 


situaţiile de insolvabilitatea prevăzute de lege'®. 


5.5. Anularea reprezintă o modalitate specială de stin- 
gere a obligaţiilor fiscale izvorâte din acte juridice cu caracter 
general sau din dispoziții individuale. 


debitorului sau terțului proprietar, iar cel în favoarea căruia s-a constituit ipo- 
teca dobândeşte un drept de urmărire şi un drept de preferință asupra nemiş- 
cătorului ipotecat (art. 1746 alin. 1 Cod Civil). A se vedea în acest sens, 
D. Văduva, A. Tabacu, Drept civil. Teoria generală a obligațiilor, Editura 
Paralela 45, 2003, p. 182-190. 

162 Art. 465 Cod civil prevede „Recoltele care încă se ţin de rădăcini și 
fructele de pe arbori, neculese încă, sunt...imobile. Îndată ce recoltele se vor 
tăia şi fructele se vor culege, sunt mobile”. 

1% Emil Bălan, Drept financiar, Editura All Beck, 2003, p. 224-228. 

5.6. Deschiderea procedurii de organizare judi- 
ciară şi faliment constituie tot o modalitate specială de stin- 
gere a obligaţiilor fiscale prin care organul de executare este 
obligat ca pentru creantele fiscale datorate de comercianţi, socie- 
tăți comerciale, cooperative de consum ori cooperative meşteşu- 
găreşti sau persoane fizice să ceară instanțelor judecătoreşti 
competente începerea procedurii reorganizării judiciare sau a 
falimentului, în condiţiile legii. 


„Ticălos nu este decăt acela care ticăloşeşte 
oameni ce nu sunt ticăloşi. ” 


M. Eminescu, Opera politică, I, 156 


CAPITOLUL VI 
DESPRE DREPTUL PENAL 


1. INTRODUCERE 


Dreptul penal este ramura de drept public ce reuneşte nor- 
mele juridice care reglementează relațiile sociale legate de 
protecţia unor valori fundamentale sau importante ale indivizilor 
(atributele esenţiale ale persoanei, patrimoniul, autoritatea publi- 
că, Justiția etc.) prin intermediul unor instituții juridice ca: 
răspunderea penală, infracțiunea, pedeapsa!Sf. 

Această ramură de drept se situează în sfera dreptului 
public datorită valorilor pe care le protejează, fără de care 
existența şi dezvoltarea societății nu ar fi posibilă. 

Dreptul substanţial penal arată pe lângă conduita de urmat 
în raport cu valorile fundamentale ale individului şi modalitatea 
în care se declanşează mecanismul răspunderii penale prin apli- 
carea unei pedepse. Însă, instrumentele juridice necesare anga- 
Jării mecanismului răspunderii în materie penală sunt consacrate 
de dreptul procesual penalS5 E 


1% Constantin Miţrache, Drept penal român. Partea generală, Editura Şansa 
SRL, 1995, p. 18. Constantin Bulai, Avram Filipaş, Constantin Mitrache, 
Drept penal român, Curs selectiv pentru licenţă, 1997. 

165 Nicolae Volonciu, Tratat de procedură penală, Editura Paideia, vol. I, 
Bucureşti, 1996, p. 12. 

Dreptul penal este structurat în două părți: partea generală, 
reglementând aplicarea legii penale, infracțiunea, pedepsele, 
înlocuirea răspunderii penale, minoritatea, măsurile de siguranță, 
cauzele care înlătură răspunderea penală sau consecințele 
condamnării şi partea specială reglementând infracțiuni contra 
siguranţei statului, contra persoanei, contra patrimoniului, contra 
avutului public, contra autorității, infracțiuni de fals, infracțiuni 
care aduc atingere unor relații privind conviețuirea socială, 
infracţiuni la regimul stabilit pentru activităţi economice, infrac- 
țiuni contra păcii şi omenirii, etc. 

Principalele izvoare ale dreptului penal sunt: Codul 
penal!$, legi penale speciale (Legea nr.39/2003 privind preve- 
nirea şi combaterea criminalităţii organizate“, Legea nr. 
78/2000 privind prevenirea, descoperirea şi sancţionarea faptelor 
de corupție!SE etc.) şi legi speciale nepenale cuprinzând dispo- 
ziții penale (Legea nr.31/1990) . 

Indirect şi Constituția constituie izvor de drept penal, prin 
consacrarea unor drepturi şi libertăți fundamentale pe care statul 
le protejează, drepturi şi libertăţi care constituie tot atâtea valori 
fundamentale ca: viața, sănătatea, integritatea fizică, libertatea 
conştiinţei, libertatea de exprimare, etc. 


166 Legea nr.15 din 21 iunie 1968, publicată în B. Of. nr. 79-79 bis din 29 
iunie 1968 şi republicată în M.of. nr. 65/16 aprilie 1997, modificat nume- 
roase rânduri, ultima dată prin O.U.G. nr. 60 din 6 septembrie 2006. 

167 M.O. nr. 50/29.01.2003 şi promulgată prin Decretul nr.53/2003. 

15% M.O. nr. 219/18.05.2000., modificată de mai multe ori, ultima modificare 
fiind adusă prin O.U.G. nr. 50/2006 privind unele măsuri pentru asigurarea 
bunei funcţionări a instanțelor judecătoreşti şi parchetelor şi pentru proro- 
garea unor termene. 

2. APLICAREA LEGII PENALE! 


2.1. Aplicarea legii penale în spaţiu 


Legea penală se aplică infracțiunilor săvârşite pe teritoriul 
României(feritorialitatea legii penale). 

Ea se aplică şi infracțiunilor săvârşite şi în afara terito- 
riului tării dacă făptuitorul este cetățean român sau dacă fiind 
apatrid are domiciliul în țară. (personalitatea legii penale). 

Dacă infracțiunea săvârşită în afara teritoriului țării este 
îndreptată împotriva siguranței statului român ori a vieții unui 
cetățean român sau dacă prin ea s-a adus o vătămare gravă inte- 
grității corporale sau sănătății unui cetățean român se va aplica 
legea penală română, chiar dacă fapta este săvârşită de un cetă- 
tean străin sau de o persoană fără cetățenie care nu domiciliază 
în ţară (realitatea legii penale). 

Legea penală se aplica infracțiunilor săvârşite în timpul cât 
ea se află în vigoare. Ea nu se aplică faptelor care la data când 
au fost săvârşite nu erau prevăzute ca infracțiuni. 

Legea penală nu se aplică faptelor săvârşite sub legea 
veche dacă nu mai sunt prevăzute de legea nouă. 

În cazul în care de la săvârşirea infracțiunii până la jude- 
carea definitivă a cauzei au intervenit una sau mai multe legi 
penale, se aplică legea cea mai favorabilă. 


pat 


1% Codul penal, Codul de procedură penală, cu modificări până la 1 
octombrie 2003, Editura Global Lex, Bucureşti, 2003, pag.10-12. 

3. INFRACŢIUNEA" 


Infracțiunea este fapta prevăzută de legea penală săvârşită 
cu vinovăţie şi care prezintă pericol social. 

În sensul legii penale, fapta prezentând pericol social este 
orice acțiune sau inacțiune prin care se aduce atingere suvera- 
nității, independenţei, unității şi indivizibilității statului, persoa- 
nei, drepturilor şi libertăților acesteia, proprietății, precum şi 
întregii ordini de drept în general. Aceste valori constituie obiec- 
tul juridic al infracțiunii. De regulă, situația premisă a infrac- 
țiunii constă în preexistența acestor valori. 

În interpretarea legii penale, fapta nu prezintă pericol 
social atunci când prin atingerea minimă adusă uneia din 
valorile apărate de lege şi prin conţinutul ei concret este lipsită 
în mod vădit de importanță. 

În funcţie de natura infracțiunii, aceasta are obiect mate- 
rial. Astfel, în cazul infracţiunilor de rezultat se produce o 
pierdere (a vieţii, sănătăţii, libertăţii, © degradare, o lipsă, alte- 
rare, aducere în stare de neîntrebuințare etc.) iar în cazul 
infracțiunilor de pericol!” se produce numai o stare de pericol. 
Aşadar, obiect material există numai în cazul infracțiunilor de 
rezultat. 

Vinovăţia cu care este săvârşită infracțiunea poate îmbrăca 
două forme: intenţie sau culpă. La rândul său intenția poate fi 


1% Constantin Bulai, Avram Filipaş, Constantin Mitrache, Drept penal 
român, op.cit., p. 19, Constantin Butiuc, Instituții de drept penal, Editura 
Lumina Lex, p. 12. 

171 Infracțiunile împotriva înfăptuirii justiţiei precum şi infracțiunile de fals 
sunt infracţiuni de pericol, urmare lor nefiind în mod obligatoriu producerea 
unor pierderi, ci crearea unei stări de pericol față de normala desfăşurare a 
relațiilor sociale născute în jurul şi pentru înfăptuirea justiţiei, respectiv 
pentru protejarea monedelor, timbrelor, înscrisurilor şi altor valori. 

directă atunci când făptuitorul prevede rezultatul faptei sale 
urmărind producerea lui prin săvârşirea faptei, şi indirectă atunci 
când prevede rezultatul faptei sale şi deşi nu îl urmăreşte acceptă 
posibilitatea producerii lui. 

Culpa poate fi cu prevedere, când autorul prevede rezul- 
tatul faptei dar nu îl acceptă, considerând neîntemeiat că el nu se 
va produce şi este fără prevedere când făptuitorul nu prevede 
rezultatul faptei, deşi trebuia şi putea să îl prevadă. 

Fapta constând în acțiune constituie infracțiune numai 
atunci când legea prevede în mod expres că se pedepseşte şi 
dacă este săvârşită din culpă. 

Fapta constând într-o inacţiune constituie infracțiune indi- 
ferent că este săvârşită cu intenție sau din culpă cu excepția 
cazului în care legea sancţionează numai săvârşirea ei cu 
intenție. 

Infracțiunea poate îmbrăca mai multe forme, în funcție de 
stadiul împlinirii elementului material al faptei: faza actelor 
preparatorii, faza tentativei, infracțiunea fapt consumat şi infrac- 
țiunea fapt epuizat. 

Tentativa constă în punerea în executare a hotărârii de a 
săvârşi infracțiunea, executare care a fost întreruptă sau nu şi-a 
produs efectul. 

Orice infracțiune odată săvârşită produce anumite conse- 
cințe negative asupra valorii juridice protejate prin consacrarea 
legală a respectivei fapte penale. Asemenea consecințe se înca- 
drează în noţiunea juridică de „urmare imediată”. 

Infracțiunea poate fi săvârşită de o singură persoană sau de 
mai multe în mod natural sau la săvârşirea ei pot participa şi alte 
persoane a căror prezență nu este obligatorie pentru existența 
infracțiunii. 

Aceste persoane vor răspunde ca instigatori sau complici. 

Instigatorul este persoana care cu intenție determină o alta 
persoană să săvârşească o faptă penală. Complice este acela care 

cu intenţie înlesneşte sau ajută în orice mod la săvârşirea unei 
fapte prevăzute de legea penală. Este de asemenea complice cel 
care promite înainte sau în timpul săvârşirii faptei că va tăinui 
bunurile provenite din aceasta sau ca va favoriza pe făptuitor 
chiar dacă după săvârşirea faptei promisiunea nu este îndepli- 
nită. 

Răspunderea penală nu se mai angajează, caracterul penal 
al faptei fiind înlăturat atunci când intervin anumite cauze 
prevăzute de lege care alterează vinovăția: legitima apărare, sta- 
rea de necesitate, constrângerea fizică şi constrângerea morală, 
cazul fortuit, iresponsabilitatea, beţia, minoritatea şi eroarea de 
fapt. 

În concluzie, structura juridică a oricărei infracțiuni va fi 
analizată în raport cu un obiect juridic generic, o situaţie pre- 
misă, elementul material şi latura sa subiectivă”? 


4. PEDEPSELE'”? 


Având scopul de a preveni săvârşirea de noi infracțiuni, 
pedeapsa constituie o măsură de constrângere şi un mijloc de 
reeducare a condamnatului prin care se urmăreşte formarea unei 
atitudini corecte față de muncă, față de ordinea de drept şi față 
de regulile de conviețuire socială. 

Ideea de sancțiune nu trebuie confundată cu noțiunea de 
pedeapsă, aceasta din urmă reprezentând diferența specifică a 
celei dintâi, în calitate de gen proxim. 


172 Constantin Bulai, Avram Filipaş, Constantin Mitrache, Drept penal 
român, op.cit., p. 19. 

1% Constantin Bulai, Avram Filipaş, Constantin Mitrache, Drept penal 
român, op.cit., p. 140 şi urm. 

Pedepsele sunt principale, complimentare şi accesorii. 

Pedepsele principale sunt: detențiunea pe viaţă, închi- 
soarea de la 15 zile la 30 de ani, amenda de la 1.000000 la 
500.000 000 milioane de lei. 

Pedepsele complimentare sunt: interzicerea unor drepturi 
(dreptul de a alege şi de a fi ales în autorităţile publice, dreptul 
de a ocupa o funcţie implicând exerciţiul autorităţii de stat, 
dreptul de a ocupa o funcţie sau de a exercita o profesie ori de a 
desfăşura o activitate de natura aceleia de care s-a folosit 
condamnatul pentru săvârşirea infracțiunii, drepturile părintești, 
dreptul de a fi tutore sau curator) de la 1 la 10 ani şi degradarea 
militară. 

Pedepsele complimentare se aplică majorilor dacă pedeap- 
sa principală este închisoarea de cel puțin 2 ani şi instanța 
constată că față de natura şi împrejurările cauzei pedeapsa este 
necesară. De asemenea pedeapsa complimentară este obligatorie 
când legea prevede această pedeapsă!'*. 

Pedeapsa aceesorie constă în interzicerea unor drepturi pe 
toată durata pedepsei la detențiunea pe viață sau la închisoare. 


5. UNELE INFRACŢIUNI 


Urmare a transformărilor importante care au survenit în 
realitatea românească actuală, reglementarea penală a necesitat o 
serie de adaptări prin prevederea unor infracţiuni sau a unor agra- 
vante ale infracțiunilor existente, care s-au manifestat în mod 
deosebit în raport cu lupta împotriva criminalității organizate, 


174 De exemplu, infracțiunea de trădare prevăzută de art. 155 Cod penal „se 
pedepseşte cu detenţiunea pe viață sau închisoarea de la 15 la 25 de ani şi 
interzicerea unor drepturi”. 

împotriva traficului şi consumului ilicit de droguri, precum şi 
împotriva corupției. 

Legea nr. 39/2003 a reglementat prevenirea şi combaterea 
criminalităţii organizate pentru a oferi instrumente necesare 
prevenirii, urmăririi şi judecării faptelor penale în care acţiunea 
conlucrată a mai multor persoane determină un grad foarte 
ridicat al pericolului social. 

Această lege arată că inițierea sau constituirea unui grup 
infracțional!” organizat ori aderarea sau sprijinirea sub orice 
formă a unui astfel de grup se pedepseşte cu închisoare de la 5 la 
20 de ani şi interzicerea unor drepturi (art. 7 alin. 1 din Legea 
nr. 39/2003). 

În acest caz pedeapsa nu poate fi mai mare decât 
sancţiunea prevăzută de lege pentru infracțiunea cea mai gravă 


care intră în scopul grupului infracțional organizat. Dacă aceste 


fapte au fost urmate de săvârşirea unei infracțiuni grave!'S, se 


aplică regulile de la concursul de infracțiuni. 


175 Prin grup infracţional organizat se înţelege grupul structurat, format din 
trei sau mai multe persoane, care există pentru o perioadă şi acţionează în 
mod coordonat în scopul comiterii uneia sau mai multor infracţiuni grave, 
pentru a obţine direct sau indirect un beneficiu financiar sau alt beneficiu 
material; nu constituie grup infracțional organizat grupul format ocazional în 
scopul comiterii imediate a uneia sau mai multor infracțiuni şi care nu are 
continuitate sau structură determinată ori roluri prestabilite pentru membrii 
săi în cadrul grupului (art. 2 lit. a) din Legea nr. 39/2003). 

176 Potrivit art. 2 lit. b prin infracţiune gravă se înţelege una din următoarele 
categorii: 

omor, omor calificat, omor deosebit de grav; 

lipsire de libertate în mod ilegal; 

sclavie; 

şantaj; 

infracțiuni contra patrimoniului care au produs consecinţe deosebit de 
grave; 


VAVN- 

Iniţierea sau constituirea ori aderarea sau sprijinirea sub 
orice formă a unui grup în vederea săvârşirii unei infracțiuni 
care nu este un grup infracțional organizat, se pedepseşte 
potrivit art. 167 sau art. 323 din Codul penal. 

Nu se pedepseşte persoana care, săvârşind una dintre 
infracțiunile prevăzute în art. 7 alin. 1, denunță autorităților gru- 
pul infracţional organizat mai înainte de a fi fost descoperit şi de 
a se fi început săvârşirea infracțiunii grave care intră în scopul 
acestui grup. 

Persoana care a săvârşit una dintre aceste infracțiuni şi 
care, în cursul urmăririi penale sau al judecății, denunță şi faci- 
litează identificarea şi tragerea la răspundere penală a unuia sau 


6. infracţiuni privitoare la nerespectarea regimului armelor şi munițiilor, 
materialelor explozive, materialelor nucleare sau al altor materii 
radioactive; 

falsificare de monede sau alte valori; 

8. divulgarea secretului economic, concurență neloaială, nerespectarea 
dispoziţiilor privind operaţii de import sau export, deturnarea de fonduri, 
nerespectarea dispoziţiilor privind importul de deşeuri şi reziduuri; 

9. proxenetismul; 

10. infracţiuni privind jocurile de noroc; 

11. infracţiuni privind traficul de droguri sau precursori; 

12. infracţiuni privind traficul de persoane; 

13. traficul de migranti; 

14. spălarea banilor; 

15. infracțiuni de corupție, infracțiunile asimilate acestora, precum şi 
infracțiunile în legătură directă cu infracțiunile de corupţie; 

16. contrabanda; 

17. bancruta frauduroasă; 

18. infracţiuni săvârşite prin intermediul sistemelor şi reţelelor informatice 
sau de comunicații; 

19. traficul de țesuturi sau de organe umane; 

20. orice altă infracțiune pentru care legea prevede pedeapsa închisorii, al 
cărei minim special este de cel puţin 5 ani 


E 

mai multor membri ai unui grup infracțional organizat beneficiază 
de reducerea la jumătate a limitelor pedepsei prevăzute de lege. 

Infracțiunea de tăinuire prevăzută de art. 221 din Codul 
penal, dacă bunul provine dintr-o infracțiune gravă săvârşită de 
unul sau mai mulți membri ai unui grup infracțional organizat, 
se pedepseşte cu închisoare de la 3 la 10 ani, fără ca sancţiunea 
aplicată să poată depăşi pedeapsa prevăzută de lege pentru 
infracțiunea gravă din care provine bunul tăinuit. 

Tăinuirea săvârşită de soţ sau de o rudă apropiată nu se 
pedepseşte. 

O altă sferă de importanță deosebită pe fondul aderării 
României la Uniunea Europeană este aceea a raporturilor pe care 
cetățeanul le are cu autoritatea publică sau care sunt de natură să 
influenţeze situația patrimonială sau starea juridică a acestuia ori 
a unor instituţii ori persoane juridice. 

Potrivit Legii nr. 78/2000 sunt infracțiuni de corupție, 
infracțiunile prevăzute la art. 254-257 din Codul penal 7, 


177 Art. 254 din Codul penal reglementează infracțiunea de luare de mită, care 
constă în fapta funcţionarului care, direct sau indirect, pretinde ori primeşte 
bani sau alte foloase care nu i se cuvin, ori acceptă promisiunea unor astfel de 
foloase sau nu o respinge, în scopul de a îndeplini, ori a întârzia îndeplinirea 
unui act privitor la îndatoririle sale de serviciu, sau în scopul de a face un act 
contrar acestor îndatoriri; art. 255 din Codul penal reglementează infracțiunea 
de dare de mită, care constă în oferirea sau dare de bani ori alte foloase în 
scopul de a îndeplini, ori a întârzia îndeplinirea unui act; art. 256 din Codul 
penal reglementează infracţiunea de primire de foloase necuvenite care 
constă în primirea de către un funcţionar, direct sau indirect, de bani ori alte 
foloase, după ce a îndeplinit un act în virtutea funcţiei sale şi la care era obli- 
gat în temeiul acesteia; iar art. 257 reglementează infracțiunea de trafic de 
influenţă, care constă în primirea de bani ori alte foloase, ori acceptarea de 
promisiuni, de daruri, direct sau indirect, pentru sine ori pentru altul. Săvâr- 
şită de către o persoană care are influență sau lasă să se creadă că are in- 
fluență asupra unui funcționar, pentru a-l determina să facă ori să nu facă un 
act ce intră în atribuţiile sale de serviciu. 

precum şi infracțiunile prevăzute în legi speciale!”%, ca modali- 
tăți specifice ale infracțiunilor prevăzute la art. 254-257 din 
Codul penal, în funcție de calitatea persoanelor care săvârşesc 
sau faţă de care se săvârşesc faptele ori în raport cu sectoarele de 
activitate unde acestea se comit. 

Fapta de luare de mită, prevăzută în art. 254 din codul 
penal, dacă a fost săvârşită de către o persoană care, potrivit 
legii, are atribuţii de constatare sau de sancționare a contra- 
venţiilor ori de constatare, urmărire sau judecare a infracțiunilor, 
se sancţionează cu pedeapsa prevăzută în art. 254 alin. 2 din 
Codul penal privind săvârşirea de către un funcționar cu atribuții 
de control”. 

Fapta de dare de mită săvârşită de către o persoană care, 
potrivit legii, are atribuţii de constatare sau de sancționare a 
contravenţiilor ori de constatare, urmărire sau judecare a infrac- 
țiunilor, sau față de un funcționar cu atribuţii de control se sanc- 
ționează cu pedeapsa prevăzută în art. 255 din Codul penal, al 
cărei maxim se majorează cu 2 ani. 

Infracţiunile de primire de foloase necuvenite şi trafic de 
influență, dacă au fost săvârşite de persoanele anterior menţio- 
nate, se sancţionează cu pedeapsa prevăzută de art. 255 Cod 
penal, respectiv art. 257 din Codul penal, al cărei maxim se 
majorează cu 2 ani. 

Prevederile art. 254-257 din Codul penal se aplică şi 
managerilor, directorilor, administratorilor şi cenzorilor societă- 
ilor comerciale, companiilor şi societăților naționale, ai regiilor 
autonome şi ai oricăror agenți economici. 


1% De exemplu, Legea nr.161/2003 privind unele măsuri pentru asigurarea 
transparenţei în exercitarea demnităţilor publice, a funcţiilor publice şi în 
mediul de afaceri, prevenirea şi sancţionarea corupției, publicată în M.O. 
nr. 279 din 21 aprilie 2003. 

17 Închisoare de la 3 la 15 ani şi interzicerea unor drepturi. 

În cazul acestor infracţiuni, dacă sunt săvârşite în interesul 
unei organizaţii, asociaţii sau grupări criminale ori al unuia 
dintre membrii acesteia sau pentru a influența negocierile tran- 
zacţiilor comerciale internaționale ori schimburile sau investi- 
tiile internaționale, maximul pedepsei prevăzute de lege pentru 
aceste infracțiuni se majorează cu 5 ani. 


„Tratatul generează o balanță generală: 
suma sacrificiilor făcute de oricare 
dintre părți este compensată de suma 
avantajelor câştigate”. 

Walter Hallstein, „Die Europăische 
Gemeinschaft” 


CAPITOLUL VII 
DESPRE DREPTUL COMUNITAR 


1. IDEEA DE COMUNITATE EUROPEANĂ 
ŞI EVOLUŢIA ACESTEIA. 
INSTITUIREA UNIUNII EUROPENE 


Istoria Uniunii Europene, aşa cum rezultă din Raportul 
general asupra activităților Uniunii Europene, se bazează pe 
cronologia celor mai importante realizări ale Uniunii şi institu- 
țiilor sale. De la declaraţia lui Robert Schuman, din anul 1950, 
până la primele valuri de aderare din anii '70 şi '80, de la insti- 
tuirea Pieței Unice în 1993 până la lansarea monedei euro la 
l ianuarie 1999 şi deschiderea negocierilor de aderare cu ţările 
Europei Centrale şi de Estl80, 


180 O, Manolache, „Tratat de drept comunitar”, Ed. All Beck, ediţia a III-a, 
Bucureşti, 2001: N. Voiculescu, „Drept comunitar al muncii”, Ed. Rosetti, 
Bucureşti, 2005; The booklet „The ABC of Comunity Law”, European Docu- 
mentation, third edition, 1990, Brussels; Viorel Marcu, „Drept instituţional 
comunitar”, Ed. Lumina Lex, Bucureşti 2001; Roxana Munteanu, „Drept 

Ideea de comunitate europeană are la bază nevoia de a 
evita greşelile trecutului şi de a pune bazele pentru o pace 
durabilă între națiunile care se aflaseră multă vreme în conflict. 
Soluția la această problemă era ca relația dintre Franţa şi 
Germania să cunoască un nou început, pentru că dacă s-ar fi 
putut crea legături strânse între cele două state, atunci celelalte 
țări libere din Europa ar fi tins către o uniune. Jean Monnet a 
considerat că pentru a nu întâmpina o rezistență puternică din 
partea statelor între care, nu demult, se încheiase un război, era 
necesar ca obiectivele propuse în cadrul cooperării între statele 
europene să fie limitate la domenii precise, dar cu puternic 
impact psihologic. Astfel s-a urmărit integrarea, din punct de 
vedere politic si economic, a Germaniei într-o comunitate euro- 
peană puternic structurată. 

Ideea lui Jean Monnet a fost acceptată de către Robert 
Schuman şi de cancelarul german Konrad Adenauer, proiectul 
fiind făcut public în 1950 sub numele de Declaraţia sau Planul 
Schuman, acesta constituind piatra de temelie a Comunităţii 
Europene. Propunerea concretă viza plasarea producţiei franco- 
germane de cărbune şi oţel sub responsabilitatea unei autorități 
supreme comune, independente, în cadrul unei organizații 
deschise participării şi altor state europene. 

Planul a abordat problema construcției europene şi a 
impus principiul supra-naţionalismului, acordând prioritate inte- 
grării sectoriale şi celei economice, în detrimentul celei globale 
ŞI, respectiv, politice. Urma ca statele să transfere unele compe- 
tențe proprii în domenii bine delimitate către o nouă entitate 
supranațională, creată prin voinţa lor suverană. Totodată, acest 
moment istoric al prezentării ideii unei comunități de interese 


European, Evoluție — Instituţii, Ordine Juridică”, Ed. Oscar Print, Bucureşti; 
Corina Leicu, „Drept Comunitar”, Ed. Lumina Lex, Bucureşti, 1998; Faust 
Brădescu, „Europa unită, Editura Majadahonda, Bucureşti, 2000; 

paşnice oferă premisele unei cooperări între vechi inamici, 
trecând peste resentimentele războiului şi divergențele din 
trecută. 

Acest plan devine realitate la 18 aprilie 1951 odată cu 
fondarea Comunităţii Europene a Cărbunelui şi a Oţelului prin 
Tratatul de la Paris, tratat ce va intra în vigoare la 25 martie 
1957. Scopul acestei Comunităţi era stabilirea unei pieţe comune 
pentru industria cărbunelui şi a oțelului, desfiinţarea barierelor 
vamale, tarife vamale comune şi înlăturarea restricțiilor cantita- 
tive cu privire la materiile prime menționate. Graţie celor şase 
state fondatoare!?, la data de 10 februarie 1953 Piața Comună a 
Cărbunelui şi Oţelului devine funcțională. 

La 30 august 1954_eşuează Proiectul de tratat pentru 
crearea unei Comunităţi politice, fiind respins de asemenea, de 
către Parlamentul francez, Tratatul asupra Comunităţii Europene 
a Apărării. 

Câţiva ani mai târziu, la 25 martie 1957, prin semnarea 
Tratatului de la Roma, s-a constituit Comunitatea Economică 
Europeană ce va avea ca obiectiv principal formarea unei pieţe 
comune care să reproducă pe cât posibil caracteristicile unei 
pieţe naționale. 

Tot atunci a fost semnat şi Tratatul Comunităţii Europene 
a Energiei Atomice, scopul fiind standardizarea investiţiilor, cer- 
cetării şi informării în domeniul energiei nucleare. Aceste din 
urmă tratate de înființare, cunoscute sub numele de Tratatele de 
la Roma, vor intra în vigoare la 1 ianuarie 7958, dată până la 
care au existat trei comunități separate, fiecare bazându-se pe 
propriile instrumente fondatoare. 


181 The booklet „The ABC of Comunity Law”, European Documentation, 
1990, Brussels, third edition, page 5. 
182 Republica Federală Germania, Franța, Italia, Belgia, Luxemburg, Olanda. 

În 1967, în baza Tratatului de Fuziune semnat la Bruxelles 
la 8 aprilie 1965, are loc unificarea insțituţională comunitară, 
constituindu-se un singur Consiliu şi o singură Comisie pentru 
toate cele trei Comunităţi. 

Revizuirea generală a tratatelor comunitare s-a realizat 
prin Actul Unic European ce a intrat în vigoare la 1 iulie 1987 şi 
care a adăugat cooperării economice pe cea politică. 

La 1 ianuarie 1973 Danemarca, Irlanda şi Marea Britanie 
aderă la Comunitate, intrarea Norvegiei, ce fusese planificată să 
aibă loc în acelaşi timp, fiind respinsă prin referendumul din 
octombrie 1972. În 1976 şi 1977 Portugalia şi Spania doresc să 
se alăture Comunităţii, aspect ce va fi materializat la 1 ianuarie 
1986. 

În rezoluţia Parlamentului European de la 16 februarie 
1978 s-a propus ca cele trei comunități să desemneze de fapt 
Comunitatea Europeană, propunându-se astfel să se utilizeze 
expresia de „Comunitate Europeană”. Ulterior se va ajunge însă 
la instituirea Uniunii Europene pe baza Tratatului de la 
Maastrich'5 semnat de cei doisprezece membri ai Comunităţilor 
europene, tratat încheiat la 7 februarie 1992, politica externă şi 
de securitate comună, justiția şi afacerile Interne constituind noi 
domenii de integrare. Acest Tratat a constituit o nouă etapă în 
procesul creării unei uniuni fără încetare mai strânsă între 
popoarele Europei, în care deciziile sunt luate cât mai aproape 
de cetăţeni, obiectivul major al Uniunii fiind acela de a organiza 
în mod coerent şi solidar relațiile între statele membre şi între 
popoarele lor!8 


183 J, Cloos, G. Reinesh, D. Vignes et J. Weyland — „Le Traité de Maastricht, 
genèse, analyse, commentaires”, Bruxelles, 1993, p. 37-101. 

84 O. Manolache — „Tratat de drept comunitar”, 2001, ALL Beck, p. 9-10 — 
art. A din Tratatul de la Maastricht. 

Urmare a desfăşurării Conferinţei interguvernamentale de 
revizuire a Tratatului de la Maastricht este semnat de către state- 
le membre ale Uniunii Europene Tratatul de la Amsterdam, la 2 
octombrie 1997 şi va intra în vigoare la 1 mai 1999. Acesta 
modifică Tratatele privind instituirea Comunităţilor europene şi 
unele acte legate de acestea, cuprinzând dispoziții ce vizează 
adâncirea integrării prin trecerea în competența Comunităţii a 
unor domenii noi, cât şi prin dezvoltarea politicilor şi a 
obiectivelor Uniunii Europene. 

Ca urmare a cererilor de aderare ale unor state central- 
europene — România!85 „ Cehia, Slovacia, Ungaria, Polonia, 
Bulgaria, Slovenia, Estonia, Letonia, Lituania — Comisia a adop- 
tat, la 16 iulie 1997, „Agenda 2000. Pentru o Europă mai puter- 
nică şi mai extinsă” prin care se fac recomandări detaliate în 
cazul fiecărei cereri şi asupra lansării procesului de negociere!86. 
Negocierile au fost deschise numai cu Polonia, Ungaria, Cehia, 
Estonia, Slovenia şi Cipru. 

La Consiliul european de la Helsinki din 10-11 decembrie 
1999 s-a decis începerea negocierilor de aderare cu România, 
Slovacia, Letonia, Lituania şi Bulgaria, iar la 15 februarie 2000 
au avut loc, la Bruxelles, Conferinţe interguvernamentale cu 
fiecare din țările incluse în cel de-al doilea grup al ţărilor candi- 
date, fapt ce a marcat deschiderea oficială a negocierilor de 
aderare cu aceste țări, momentul efectiv al începerii negocierilor 
fiind 28 martie 2000!%. Ţările candidate sunt atenționate cu 
privire la importanţa următoarelor aspecte: adoptarea oficială şi 
aplicarea acquis-ului comunitar; asigurarea unei bune functio- 
nări a pieţei interne, în concordanță cu politicile Uniunii Euro- 
pene, atenție specială fiind acordată domeniilor agriculturii, 


185 A solicitat aderarea la 22 iunie 1995. 


186 Comunicarea Comisiei COM (97) 2000, în Bull. UE, nr. 7/8, 1997, p. 7-9. 
187 O. Manolache, Tratat de drept comunitar, op. cit., p. 14. 

justiției şi afacerilor interne, protecției mediului; alinierea la 
practicile Uniunii Europene în ceea ce priveşte relaţiile cu terțe 
state şi organizaţii internaționale. Statele candidate şi-au prezen- 
tat obiectivele strategice în perspectiva aderării şi au fost 
asigurate de faptul că fiecare solicitare de aderare va fi evaluată 
în funcţie de meritele proprii. 

Între 7-11 decembrie 2000 se desfăşoară Conferinţa inter- 
guvernamentală în cadrul căreia Consiliul European de la Nisa 
este în favoarea accelerării negocierilor de aderare cu statele 
candidate şi apreciază pozitiv efortul acestora de a îndeplini 
condiţiile pentru adoptarea şi aplicarea acquis-ului. Conferința 
se va încheia cu un acord politic privind Tratatul de la Nisa ce 
va fi adoptat de către guvernele statelor membre la 26 februarie 
2001 şi va intra în vigoare după ratificarea sa de către toate 
parlamentele naționale. 

La 22 ianuarie 2001 Grecia devine al doisprezecelea mem- 
bru al Uniunii Europene. Tot în 2001 (15-16 iunie), Consiliul 
European de la Goteborg a decis, în privința extinderii UE şi a 
procesului de aderare, ca „eforturi speciale să fie dedicate asis- 
tenței acordate Bulgariei şi României”. 

La 1 ianuarie 1999 are loc lansarea monedei unice euro- 
pene în 11 state europene ce au îndeplinit criteriile de conver- 
genţă (Franța, Germania, Olanda, Belgia, Luxemburg, Austria, 
Italia, Spania, Portugalia, Finlanda, Irlanda), iar la 28 februarie 
2002 euro devine singura monedă a celor 12 state membre al UE 
(Grecia fiind cel de-al XII-lea stat). 

La 1 mai = 10 țări — Cipru, Estonia, Letonia, Lituania, 
Malta, Polonia, ia, Slovacia, Slovenia şi Ungaria — aderă la 
Uniunea E a. 

O zi importantă pentru România, dar şi pentru Bulgaria 
este data de 25 aprilie 2005 când acestea au semnat cu statele 
membre Tratatul de Aderare la Uniunea Europeană. În octom- 
brie 2005 UE deschide negocierile de aderare cu Turcia şi 

Croaţia, iar la 25 octombrie se va semna la Atena primul tratat 
multilateral din sud-estul Europei — Tratatul privind Comuni- 
tatea Energiei. 

La 1 ianuarie 2007 România a devenit membră a Uniunii 
Europene, alături de Bulgaria. 

Ordinea juridică creată de Uniunea Europeană a devenit 
deja o componentă a vieţii politice; decizii numeroase luate în 
temeiul tratatelor au efecte majore asupra statelor membre ale 
acesteia şi asupra vieții cetățenilor ei. Individul este cetățean al 
oraşului său, județului sau statului, dar este de asemenea cetă- 
tean al Uniunii. Pentru acest motiv este foarte important ca 
fiecare individ să fie informat cu privire la legile adoptate şi să 
cunoască faptul că legile îl afectează personal!$8. 


2. IZVOARELE DREPTULUI COMUNITAR 


2.1. Prezentare 


Noţiunea de izvor de drept comunitar presupune două 
dimensiuni. În sensul principal termenul semnifică originala 
cauză a legii, baza pe care legea este creată. În acest sens, izvo- 
rul dreptului comunitar poate fi solidaritatea internaţională, şi 
dorinţa de a păstra pacea şi de a construi o Europă mai bună prin 
integrarea economică: acestea sunt cele două motive cărora 
Comunitatea le datorează propria existență. 

În cadrul dreptului comunitar se disting două categorii de 
izvoare: izvoarele primare şi izvoarele secundare. 


18 The booklet „The ABC of Community Law”, p. 6. 

2.2. Categorii de izvoare 


2.2.1. În cadrul primei categorii de izvoare sunt incluse actele 
juridice fundamentale ale dreptului comunitar, constituite de 
cele trei tratate de instituire a Comunităților europene; cele două 
tratate bugetare; deciziile privind resursele proprii ale Comuni- 
tăților, Actul Unic European şi Tratatul de Fuziune din 1967; 
decizia şi Actul privind alegerile directe în Parlamentul Euro- 
pean (1976); deciziile şi tratatele de aderare; Tratatul de la 
Maastricht; Tratatul de la Amsterdam; Tratatul de la Nisa. La 
acestea se adaugă numeroasele anexe şi protocoale ce sunt 
cuprinse de unele dintre aceste acte normative. Deoarece aceste 
acte au fost create direct de către Statele Membre, ele sunt 
cunoscute ca fiind principala legislaţie a Comunității, având 
prioritate asupra altor acte comunitare de nivel inferior şi bene- 
ficiind de o prezumție absolută de legalitate!%. 


2.2.2. Din cea de-a doua mare categorie a izvoarelor dreptului 
comunitar — izvoarele secundare — fac parte actele juridice adop- 
tate de instituțiile comunitar&; adică actele comunitare. Prin act 
comunitar se înțelege manifestarea de voință realizată în scopul 
producerii de efecte juridice în spațiul comunitar, în sensul 
conferirii unor drepturi sau impunerii unor obligații. 

Sunt incluse aici actele adoptate de instituţiile comunitare 
în scopul aplicării prevederilor Tratatului: regulamente, decizii, 
directive, ce au caracter juridic obligatoriu, recomandări şi avize 
fără caracter obligatoriu. Având în vedere caracterul derivat, 
dreptul secundar nu poate contraveni dreptului primar, în sens 
contrar fiind lipsit de efecte juridice. De asemenea, dreptul 
secundar trebuie să fie conform obiectivelor fundamentale, 
generale ale Comunităților şi obiectivelor cu caracter specific, 


18 O, Manolache, Tratat de drept comunitar, op. cit., p. 17. 

conform principiilor generale ale dreptului comunitar, ceea ce 
înseamnă că aplicările diferenţiate trebuie să respecte principiul 
nediscriminării. 

Sistemul legislativ comunitar recunoscut cu caracter de 
normă supraconstituțională trebuie aplicat în toate statele 
membre. 


2.3. Jurisprudenţa Curţii Comunitare de Justiţie 


În sistemul nostru de drept, jurisprudenţa nu este acceptată 
ca izvor de drept. 

În dreptul comunitar se consideră însă că jurisprudenţa 
Curţii de justiție este un izvor important de drept secundar, 
deoarece în multe din probleme, Curtea de Justiţie completează 
şi precizează dispoziţiile Tratatului, concomitent cu asigurarea 
respectării lor!%, datorită lipsei reglementărilor sau datorită 
reglementărilor lacunare. În alte cazuri, Curtea face referire la 
propriile hotărâri anterioare pentru fundamentarea noilor 
hotărâri”? 

Există şi situaţii în care ea a decis că tribunalele naționale, 
atunci când nu vor să urmeze o decizie dată asupra unei pro- 
bleme asemănătoare într-o cauză anterioară!%?, sunt îndreptățite 
să formuleze o cerere de interpretare a unui act comunitar, adre- 
sată Curţii Europene de Justiţie şi având ca obiect obţinerea unei 
hotărâri preliminare!” cu privire la validitatea sau sensul aces- 
tuia. Tribunalul național poate acționa la cererea oricărei părți, 


1% L, Carton, „Communautés Européennes”, Dalloz, 1991, pag. 190. 

11 O. Manolache, Tratat de drept comunitar, op. cit., p. 36 şi C. 48/75, Jean 
Noël Royer, hot. prelim. Din 8 aprilie 1976, în ECR, 1976, 497. 

13 Case 178/84 Comisia c. Germaniei, hot. din 12.03.1987, în ECR, 1987, 
1227. 

13 Recurs în interpretarea tratatelor. 

persoană fizică, juridică sau instituție națională. Hotărârea preli- 
minară obținută pe această cale obligă organul jurisdicțional 
național la soluționarea cauzei cu respectarea interpretării date. 


2.4. Cutuma!'** 


În dreptul comunitar, ca şi în celelalte ramuri de drept, 
cutuma nu reprezintă izvor de drept. 


2.5. Dreptul internaţional 


Regulile dreptului internaţional nu au natură obligatorie, 
astfel că ele sunt aplicate ca reguli de drept cutumiar sau ca 
principii generale de drept. 

Există situaţii în care Curtea de Justiţie a aplicat însă, deşi 
nu era obligată, dreptul internaţional ca izvor al dreptului comu- 
nitar în materie vamală. Spre exemplu, au fost avute în vedere 
activitățile din cadrul unor organisme internaţionale, precum 
Organizaţia Mondială a Sănătăţii, atunci când Curtea de Justiţie 
a hotărât cu privire la impunerea de către un stat membru a unor 
restricții cantitative la import pentru motivul că mărfurile în 
cauză ar constitui un pericol pentru sănătatea publică!” . Alteori 
Cute a făcut numai trimitere la principiile dreptului interna- 
tional `. 


194 Cutuma reprezintă o practică îndelungată, relativ continuă și repetată, şi 
condiția unei convingeri că exprimă o regulă de conduită cu putere juridică 
obligatorie. 

135 Idem 12 („purity requirement for beer” — cerința purității pentru bere). 

1% Case 244/80, Pasquale Foglia c. Mariella Novello, hot. prelim. Din 
16.12.1981, în ECR, 1981, 3045. 

Cu privire la drepturile şi obligațiile ce decurg din trata- 
tele încheiate între statele membre şi statele terțe înainte de 
l ianuarie 1958 sau înainte de data aderării pentru noii membrii, 
se dispune că acestea nu vor fi afectate de prevederile Tratatului 
CE, deci tratatele nu sunt incluse în ordinea juridică a Comu- 
nităților, însă ele pot afecta dreptul comunitar. Astfel că, în 
măsura în care asemenea tratate sunt incompatibile cu Tratatul 
C.E. , statele membre în cauză vor lua măsurile corespunzătoare 
iate de Comunităţi, ulterior, în nume propriu, se integrează în 
ordinea juridică a Comunităţilor, dar fără a fi supuse acesteia în 
ansamblul ei. Curtea de Justiţie a subliniat!” însă că un acord 
încheiat de Consiliu conform cu prevederile Tratatului constituie, 
în măsura în care priveşte Comunitatea, un act al instituţiilor 
comunitare şi că dispoziţiile lui sunt parte integrantă a dreptului 
comunitar. 


2.6. Dreptul naţional 


Se consideră că dreptul naţional poate constitui izvor al 
dreptului comunitar prin referiri exprese sau implicite. Referirile 
exprese sunt cele prevăzute în actele comunitare. O asemenea 
referire este cea care priveşte constituirea societăților şi firmelor 
despre care se spune că trebuie realizată în conformitate cu legea 
statului membru. Referirile implicite sunt cele făcute de curțile 
comunitare de justiţie în cazurile ce le sunt deduse spre solu- 
ționare. S-a susținut! astfel că sistemul juridic naţional din 
fiecare stat membru urmează, în absenţa unor reguli comunitare, 


197 C. 162/96, A. Racke Gmbh and Ko. C. Hauptzollamt Mainz, hot. prelim. 
din 16.06.1998, în ECR, 1998. 

0. Manolache, op. cit., p.39; H.G. Schermers, D. Waelbroeck, „Judicial 
protection in the European Communities, S-th ed., p. 108. 

să desemneze tribunalele ce au competență şi să determine 
condiţiile procedurale care să conducă acţiunile în procesele 
destinate să protejeze drepturile pe care cetățenii le au ca rezultat 
al efectului direct al dreptului comunitar. Aceste condiţii nu pot 
fi mai puţin favorabile decât cele privind acţiunile similare de 
natură internă (principiul echivalenţei) şi nu trebuie să facă 
excesiv de dificilă sau imposibilă exercitarea drepturilor confe- 
rite de dreptul comunitar (principiul eficacității). Cu alte cuvinte 
procedurile naţionale ce sunt mai puţin favorabile nu se aplică. 


3. PRINCIPIILE GENERALE 
ALE DREPTULUI COMUNITAR 


Bazele pentru formarea unei Europe unite au fost ideile şi 
valorile fundamentale pe care Statele Membre le-au adoptat şi 
care au fost transformate în realitate de către instituțiile Comu- 
nității. Aceste valori fundamentale includ pacea, unitatea, egali- 
tatea, libertatea, solidaritatea şi securitatea economică şi socială. 

Dar ordinea juridică a Comunităţii nu se compune în 
totalitate din legi scrise; aici vor fi întotdeauna lacune ce vor fi 
completate cu legile nescrise. Sursele legii comunitare nescrise 
sunt principiile generale de drept. Acestea sunt reguli de drept 
care reflectă concepte elementare ale dreptului şi Justiției ce 
trebuie respectate de orice sistem de drept; ele permit comple- 
tarea lacunelor şi dau răspuns întrebărilor cu privire la interpre- 
tarea, în cel mai corect mod, a legilor existente. 

Principiile pot fi: principii juridice obligatorii care sunt 
comune vestului Europei ca formă a dreptului natural; reguli de 
reglementare comune legislaţiei statelor membre ce îşi au origi- 
nea în apropierea sistemelor lor juridice şi în nivelul lor de 

dezvoltare economică, socială şi culturală sensibil egal; reguli 
generale inerente ordinii juridice comunitare care sunt promo- 
vate independent de ordinea juridică naţională, ele fiind creaţia 
instituţiilor comunitare ca urmare a interpretărilor şi motivărilor 
legale. 

Prima categorie de principii este prioritară dacă tratatele 
comunitare nu cuprind prevederi exprese în sensul dorit şi se vor 
putea aplica atunci când nu sunt în contradicție cu vreo 
prevedere a Tratatelor; în caz de divergențe se vor aplica 
prevederile cuprinse în Tratate. Principiile obligatorii trebuie să 
fie general acceptate în ordinea juridică națională a statelor 
membre în scopul de a constitui principii generale de drept 
comunitar. Nu este obligatoriu ca ele să fie expres enunțate, dar 
este necesar să fie acceptate în diverse forme ca de exemplu 
cazul încorporării în legea fundamentală națională, în legi 
ordinare, în practica jurisdicțională. 

O regulă de reglementare comună nu trebuie, în mod 
necesar, să privească toate statele, ci este suficient ca ea să fie 
întâlnită doar în câteva dintre ele, acolo unde există interes în 
rezolvarea unor situaţii bine definite. 

În sensul celor prezentate mai sus, Curtea a formulat 
următoarele principii ce sunt recunoscute ca făcând parte din 
ordinea juridică a Comunităţii: protecţia drepturilor fundamen- 
tale ale omului; principiul respectării dreptului la apărare; prin- 
cipiul autorității de lucru judecat; principiul certitudinii juridice; 
principiul nediscriminării şi egalității de tratament; principiul 
proporționalității; principiul loialității / solidarităţii. 

4. OBIECTIVELE COMUNITĂŢII EUROPENE 


Conform art. 2 din Tratatul CE „comunitatea are ca 
misiune, prin instituirea unei piețe comune şi a unei uniuni 
economice şi monetare şi prin punerea în aplicare a politicilor 
sau acţiunilor comune avute la art. 3 şi art. 4 , să promoveze o 
dezvoltare armonioasă, echilibrată şi durabilă a activităţilor eco- 
nomice în ansamblul Comunităţii, o creştere durabilă şi neinfla- 
ționistă, un grad de competitivitate şi convergență a performan- 
telor economice, un nivel ridicat de folosire a forţei de muncă şi 
de protecţie socială, egalitatea între bărbaţi şi femei, creşterea 
nivelului de trai şi a calității vieții, un nivel ridicat al protecţiei şi 
ameliorării mediului, coeziunea economică şi socială şi solidari- 
tatea între statele membre”!*?. 

Din analiza textului se desprinde ideea fixării atât a unor 
obiective economice, cât şi a unora sociale şi politice. Îndepli- 
nirea obiectivelor Comunităţii presupune o acţiune convergentă 
a statelor membre, dar şi o acţiune unilaterală a acestora în 
îndeplinirea obiectivelor şi orientărilor generale2%. 

S-a prevăzut, de asemenea, că acţiunea statelor şi a 
Comunităţii comportă fixarea irevocabilă a unei rate de schimb, 
conducând la instituirea unei monede unice, ECU (moneda 
unică fiind lansată în 1999), definirea unei politici monetare şi a 
unei politici de schimb unice (piaţa unică — instituită în 1993) al 
căror obiectiv principal este de a menţine stabilitatea prețurilor 
şi de a susține politicile economice generale în Comunitate con- 
form principiului unei economii deschise de piață, unor prețuri 
stabile, unor finanțe publice şi condiții monetare sănătoase, unei 
balante de plăţi stabile. 


19 Jurnalul Oficial al Comunităţii Europene. 
2% O, Manolache, Tratat de drept comunitar, op. cit, p. 59. 

Se urmăreşte şi instituirea cetăţeniei europene — care nu va 
înlocui cetățenia națională, însă va conferi un număr de drepturi 
civile şi politice cetățenilor europeni; dezvoltarea unei zone de 
libertate, securitate şi justiție; afirmarea identității Uniunii Euro- 
pene pe scena internațională prin ajutor umanitar pentru țările 
nemembre, implicare în rezolvarea crizelor internaționale, 
politică externă şi de securitate comună; consolidarea Uniunii în 
baza dreptului comunitar (corpul legislaţiei adoptate de către 
instituțiile europene, împreună cu tratatele fondatoare). 


5. INSTITUŢIILE COMUNITARE 


5.1. Prezentare 


În conformitate cu art. 7 din Tratatul CE, sarcinile încre- 
dinţate Comunităţii sunt realizate de: un Parlament European, un 
Consiliu, o Comisie, o Curte de Justiţie, o Curte de Conturi, 
fiecare instituție acționând în limitele atribuţiilor care îi sunt 
conferite prin Tratat. Procesul creării instituțiilor comune a fost 
complet în iulie 1967, prin Tratatul de fuziune stabilindu-se un 
singur Consiliu şi o singură Comisie ale Comunităţii Europene. 
De atunci toate cele trei Comunităţi au o singură şi aceeaşi 
structură instituțională. 


5.2. Parlamentul European 
Parlamentul European este expresia instituționalizării 


puterii politice comunitare, el fiind unul dintre instrumentele 
politice prin care se realizează suveranitatea comunitară. 

Primele alegeri directe în Parlamentul European s-au ţinut 
în iunie 1979, când, la numai 34 de ani de la terminarea celui 
de-al doilea război mondial, popoarele naţiunilor Europei au 
mers la urne pentru a alege membrii unui parlament unic. 

Parlamentul European, a cărui legitimitate derivă din 
sufragiul universal direct, este ales la fiecare cinci ani; de-a 
lungul timpului, el a acumulat constant putere şi influență, 
printr-o serie de tratate. Aceste tratate, în special Tratatul de la 
Maastricht din 1992 şi Tratatul de la Amsterdam din 1997, au 
transformat Parlamentul European dintr-un organism pur consul- 
tativ într-un parlament legislativ, cu puteri similare cu cele ale 
parlamentelor naţionale. 

Numărul total al reprezentanților aleşi a fost mărit prin 
Tratatul de la Nisa, art. 189 alin.2) prevăzând faptul că « numă- 
rul membrilor Parlamentului european nu poate să depăşească 
732 ». În conformitate cu Declaraţia privind extinderea Uniunii 
Europene, inclusă în actul final al Conferinței ce a adoptat 
Tratatul de la Nisa, poziţia comună ce urmează a fi adoptată de 
către statele membre în ceea ce priveşte repartizarea locurilor 
pentru Parlamentul European va corespunde tabelului pentru o 
Uniune de 27 state membre (fiind avute în vedere statele candi- 
date cu care au fost începute efectiv negocierile de aderare)”. 
Parlamentul European este singura instituție comunitară care se 
întâlneşte şi îşi tine dezbaterile în public. Dezbaterile, opiniile şi 


201 Astfel, după 1 ianuarie 2007, numărul membrilor Parlamentului European 
va fi: Germania-99, Marea Britanie-72, Franţa-72, Italia-72, Spania-50, 
Polonia-S50, România-33, Olanda-25, Grecia-22, Republica Cehă-20, Belgia- 
22, Ungaria-20, Portugalia-22, Suedia-l 8, Bulgaria-17, Austria-17, Slovacia- 
13, Danemarca-l3, Finlanda-l13, Irlanda-l2, Lituania-l2, Letonia-8, Slo- 
venia-7, Estonia-6, Cipru-6, Luxembourg-6, Malta-5. Alegerea membrilor 
Parlamentului European se va face la 5 ani, prin sufragiu universal direct, de 
către cetățenii din Statele Mebre ale Uniunii. 

rezoluțiile Parlamentului, acte cu caracter obligatoriu, se publică 
în Jurnalul Oficial al Comunităţii Europene. 


Funcționarea Parlamentului European: 

Exceptând luna august, Parlamentul?” se întruneşte, de 
regulă la Strassbourg, o săptămână în fiecare lună, în sesiuni 
ordinare, fără a fi exclusă posibilitatea sesiunilor extraordi- 
nare”%, în special celor consacrate exclusiv bugetului Uniunii 
Europene. Întrebările pe care membrii Parlamentului Euro- 
pean le adresează Comisiei şi Consiliului constituie un mijloc de 
control larg folosit. Dezbaterile de urgență permit Parlamentului 
să intervină în probleme de actualitate — probleme comunitare, 
probleme internaționale, atingeri ale drepturilor omului — 
evitându-se procedura destul de îndelungată a comunicărilor 
executivului şi trimiterea către Comisie, înaintea supunerii în 
şedinţă plenară. 


Atribuţiile Parlamentului European: În măsura în care 
Tratatul prevede, Parlamentul European participă la procesul ce 
conduce la adoptarea de acte comunitare; el poate, la solicitarea 
majorității membrilor săi, să ceară Comisiei să-i prezinte orice 
propunere corespunzătoare asupra problemelor care par să 
necesite elaborarea de acte comunitare pentru punerea în apli- 
care a Tratatului. În şedinţă deschisă, va discuta raportul general 
anual ce îi este prezentat de Comisie, contra căreia va putea 
introduce o moţiune de cenzură. 


%2 ja Strassbourg au loc sesiunile plenare, la Bruxelles reuniunile comisiilor 
şi sesiunile suplimentare, la Luxemburg îşi are sediul secretariatul general 

în această situaţie se impune participarea a 1/3 din membri. 
*%Între două sesiuni, două săptămâni sunt rezervate reuniunilor comisiilor 
parlamentare — 18 comisii permanente — a treia săptămână fiind dedicată 
reuniunilor grupurilor politice — N. Voiculescu, „Drept comunitar al muncii”, 
Ed. Rosetti, Bucureşti, 2005, p. 65. 

Atribuţiile legislative: În Tratatele de la Roma, interven- 
ţia Parlamentului în procesul legislativ se limita la formularea 
unui aviz asupra anumitor propuneri ale Comisiei, ulterior fiind 
completată cu consultări facultative, la cererea Consiliului, 
astfel că Parlamentul intervine în procedura normativă a tuturor 
actelor de importanță semnificativă. Prin Actul Unic European 
(1986) i s-a conferit putere de aviz conform, adică o putere de 
codecizie în materie de adeziune şi pentru acordurile bazate 
pe articolul 238 al Tratatului CEE; de asemenea, s-a instituit o 
procedură de „cooperare”, aplicabilă deciziilor luate cu majori- 
tate calificată în domeniile pieţei interioare, politicii sociale, al 
coeziunii economice şi sociale, ce permite Parlamentului Euro- 
pean să amelioreze propunerile legislative prin utilizarea amenda- 
mentelor. Tratatul de la Maastricht privind Uniunea Europeană a 
prevăzut, pentru o serie de domenii importante, procedura de 
codecizie în sarcina Consiliului şi a Parlamentului European şi 
acordă Parlamentului dreptul de inițiativă legislativă. Prin Trata- 
tul de la Amsterdam, Tratatul de la Nisa şi Constituţia Euro- 
peană au fost completate competențele Parlamentului European 
în derularea procedurilor legislative” i 


25 Procedura de codecizie: se aplică în 39 de domenii, precum libera circula- 


ție a lucrătorilor, protecția consumatorilor, cultură, educaţie, sănătate. Conform 
Tratatului de la Amsterdam, procedura simplificată a codeciziei plasează 
Parlamentul European şi Consiliul pe picior de egalitate în adoptarea legisla- 
ției comunitare; Constituţia Europeană prevede extinderea acesteia în majori- 
tatea domeniilor în cadrul cărora Parlamentul şi Consiliul nu se află încă pe 
picior de egalitate (politică agricolă, de cercetare, de dezvoltare regională). 
Procedura de consultare: prevede că Parlamentul European trebuie să emită 
un aviz înainte de adoptarea de către Consiliu a unei propuneri legislative 
emanând de la Comisie. Procedura de cooperare: În urma Tratatului de la 
Amsterdam, această procedură se utilizează într-un număr limitat de situaţii 
datorită simplificărilor procedurii legislative. Procedura de aviz conform: se 
aplică la organizarea şi obiectivele fondurilor structurale şi fondurilor de coe- 
ziune, este necesară pentru acordurile internaţionale importante încheiate 

Atribuţii bugetare: Parlamentul decide asupra cheltuielilor 
ce nu sunt consecința necesară a reglementărilor comunitare — 
cheltuielile de funcţionare a instituţiilor şi cele operaționale (cre- 
dite ale Fondului social european, regional, credite de cercetare, 
energie, politică industrială) — şi asupra celor obligatorii — chel- 
tuielile politicii agricole comune şi garantarea pieţelor agricole. 
El are dreptul de a respinge global bugetul; preşedintele acestuia 
are sarcina de a constata că bugetul este stabilit, în mod defini- 
tiv, după îndeplinirea procedurilor. De asemenea, Parlamentul 
European aprobă descărcarea de gestiune a Comisiei pentru anul 
financiar precedent, după încheierea exerciţiului bugetar. 


Alte atribuții’: Parlamentul European are posibilitatea să 
constituie o comisie temporară de anchetă pentru a examina 
eventualele deficiențe în aplicarea dreptului comunitar; este 
recunoscut un drept de petiționare către Parlamentul European 
cetățenilor Uniunii sau oricărei persoane rezidente într-un stat 
membru (petiția poate avea ca obiect un domeniu de activitate al 
Comunității care interesează persoana respectivă); Parlamentul 
European este însărcinat să desemneze un mediator căruia cetă- 
tenii vor putea să i se adreseze atunci când se consideră victime 
ale unei administrații defectuoase în activitatea instituțiilor sau 
organelor comunitare, cu excepția Curţii de Justiție şi a Tribuna- 
lului de primă instanță, în exercițiul funcțiilor lor jurisdicționale; 
are posibilitatea de a intenta recurs în anulare contra actelor 
instituțiilor fără a trebui să demonstreze un interes particular; 
este chemat să se pronunțe atunci când Consiliul urmăreşte să 
constate existența unui risc clar de violare gravă a drepturilor 
fundamentale ale cetățenilor comunitari. 


între Uniune şi țările terțe, mai ales asupra acordurilor privitoare la adeziunea 
de noi state membre şi acordurilor de asociere cu state terțe. 
2% Idem 16, p. 68. 

Prin Tratatul de la Paris, care a instituit Comunitatea 
Europeană a Cărbunelui şi Oţelului, s-au creat 4 instituții: 
a) Înalta Autoritate; b) Consiliul Special de Miniştri; c) Adu- 
narea Comună; d) Curtea de Justiţie. 

Consiliul Special de Miniştri, reglementat de art. 27 din 
Tratat, reprezenta şi coordona guvernele şi politicile naţionale 
ale statelor membre. Consiliul era instituția înzestrată cu putere 
de decizie, reprezentanţii statelor membre adoptând acte care le 
angajau fără a mai fi nevoie de aprobări sau ratificări ulterioare. 
Fiecare guvern avea libertatea de a delega ca reprezentant pe 
unul din membrii săi, considerat cel mai competent în proble- 
mele înscrise pe ordinea de zi a Consiliului. Consiliul dădea un 
„aviz conform”, prin care aproba deciziile importante ale Înaltei 
Autorităţi. 

Odată cu semnarea Tratatelor de la Roma, în 1957, prin 
care se instituiau celelalte două Comunităţi Europene, respectiv 
Comunitatea Economică Europeană şi Comunitatea Europeană a 
Energiei Atomice, s-a creat, pentru fiecare dintre acestea, câte 
un Consiliu. 

Prin Tratatul semnat la Bruxelles în 1965, intrat în vigoare 
în 1967, s-a instituit un Consiliu Unic pentru toate cele trei 
Comunităţi Europene. 

Prin Tratatul de la Maastrich (1992), acesta a devenit 
Consiliul Uniunii Europene, care reuneşte reprezentanți ai 
guvernelor din statele membre. 

Într-o Uniune cu 27 de membri, Tratatul de la Nisa si 
Tratatul de Aderare prevăd un număr total de voturi de 345, cu o 
majoritate calificată de 225 voturi. Repartizarea voturilor rămâ- 
ne neschimbată, în plus, România şi Bulgaria vor avea 14, 
respectiv 10 voturi. 

Consiliul”, format din reprezentanţii guvernelor statelor 
membre, poate fi convocat în configuraţia pentru probleme 
generale, la care participă miniştri de externe şi în configurații 
specializate: pentru agricultură; probleme economice şi finan- 
ciare; mediu; transport şi telecomunicaţii; folosirea forței de 
muncă şi politica socială; pescuit; industrie şi energie; justiţie, 
afaceri interne şi protecție civilă; cercetare; buget; cultură; edu- 
cație şi tineret; sănătate. 

Consiliul Uniunii Europene este asistat de un Comitet de 
reprezentanți permanenţi (COREPER) format din ambasadori, 
reprezentanți permanenţi ai statelor membre pe lângă Uniune, 
care are sarcina de a pregăti lucrările Consiliului şi de a executa 
mandatele care-i sunt încredințate de acesta. 


Atribuţii: 

În conformitate cu Tratatul privind Uniunea Europeană, 
Consiliul trebuie să asigure coordonarea politicilor economice 
generale ale statelor membre, dispune de puterea de decizie şi 


207 Preşedinţia Consiliului se exercită prin rotaţie de fiecare stat membru, pe 
o durată de şase luni, după o ordine fixată prin Tratat. Tratatul de la Maastricht 
indică ordinea într-un prim ciclu de șase ani. În ciclul următor, tot de șase ani, 
ordinea membrilor este alfabetică. Ordinea prevăzută înainte de 1 ianuarie 
1995, era următoarea: într-un prim ciclu de şase ani: Belgia, Danemarca, 
Germania, Grecia, Spania, Franţa, Irlanda, Italia, Luxemburg, Olanda 
Portugalia, Regatul Unit; în ciclul următor de şase ani — Danemarca, Belgia, 
Grecia, Germania, Franţa, Spania, Italia, Irlanda, Olanda, Luxemburg, 
Regatul Unit, Portugalia. Această ordine s-a modificat după lărgirea UE la 15 
țări. În 1995 Franţa a deținut președenţia în prima jumătate a anului. Au urmat 
Spania, Italia, Irlanda, Olanda, Luxemburg, Regatul Unit, Austria, Germania. 

Începând cu iulie 1999 ordinea este: Finlanda, Portugalia, Franţa, apoi 
începând cu 2001: Suedia, Belgia, Spania, Danemarca, Grecia. Din ianuarie 
2007, preşedenţia o deţine Germania, din iulie 2007 urmând Portugalia, apoi 
Slovenia, Franța, Republica Cehă, Suedia, Spania, Belgia — iulie — decembrie 
2010, România urmând a deţine preşedenţia Consiliului în perioada iulie- 
decembrie 2019. 

conferă Comisiei, în actele pe care le adoptă (regulamente), 
atribuţii de executare a regulilor stabilite de acesta. Consiliul 
poate supune exercițiul acestor atribuţii unor modalități şi, în 
anumite cazuri specifice, îşi poate rezerva dreptul de a exercita 
direct atribuţii de executare; poate fi privit ca un adevărat legis- 
lator atunci când adoptă reguli care sunt legal obligatorii în sau 
pentru statele membre prin intermediul regulamentelor, directi- 
velor, deciziilor-cadru sau deciziilor. Modalitățile menţionate 
trebuie să fie conforme cu principiile şi normele stabilite în 
prealabil de Consiliu, hotărând în unanimitate?%, la propunerea 
Comisiei şi cu avizul prealabil al Parlamentului European. 

Consiliul are atribuţia de aprobare a bugetului comunitar 
şi, de asemenea, atribuţia de propunere a membrilor unor organe 
comunitare (precum Curtea de Conturi). Tot o atribuţie impor- 
tantă este şi cea referitoare la cooperarea interguvernamentală în 
domeniul libertăţii, securității şi Justiției în cadrul frontierelor 
Uniunii Europene; domenii vizate în acest sens sunt, cu titlu 
exemplificativ: combaterea  infracționalității transfrontaliere 
(trafic de droguri, fraudă internațională, trafic de persoane), 
recunoaşterea hotărârilor judecătoreşti pronunțate într-un stat 
membru, supravegherea frontierelor. 


Consiliul Uniunii Europene — Consiliul European 
Consiliul Uniunii Europene nu trebuie confundat cu Consi- 
liul European. Acesta?” a fost înființat în urma hotărârii 


2% Sistemul de decizie era mult îngreunat de cerința votului unanim, prin 
urmare se dorea eficientizarea activităţii decizionale. Datorită politicii „scau- 
nului gol” adoptată de preşedintele Franţei, De Gaulle, neputându-se astfel 
realiza unanimitatea de voturi, în 1966 se încheie, între membrii Comunității 
europene, Compromisul de la Luxemburg. Astfel, constatându-se un deza- 
cord între statele membre, se statuează că oricare din „Cei şase” au drept de 
veto atunci când le sunt afectate interesele lor cele importante. 

20 Reuniunile se ţin la Bruxelles — prevedere a Tratatului de la Nisa. 


166 Elemente de drept. Note de curs 


Conferinţei la nivel înalt de la Paris din 10 decembrie 1974, 
pentru a asigura dezvoltarea şi coeziunea pe ansamblu a activi- 
tăților Comunităţilor şi a cooperării politice?!0. El are caracteris- 
ticile unui organ supranațional şi interguvernamental şi este 
asistat de un secretariat general sub conducerea unui secretar 
general, înalt reprezentant pentru politica externă şi de securitate 
comună, asistat de un secretar general adjunct responsabil cu 
gestionarea secretariatului general. Ambii sunt numiţi de Consi- 
liu, care hotărăşte cu majoritate calificată. 

Conform art. D din Tratatul de la Maastricht: „Consiliul 
European impulsionează dezvoltarea Uniunii şi stabileşte orien- 
tările politice generale necesare acestei dezvoltări. 

Consiliul European reuneşte şefii de stat sau de guvern ai 
statelor membre, precum şi preşedintele Comisiei. Aceştia sunt 
asistați de miniştri afacerilor externe ai statelor membre şi de un 
membru al Comisiei. Consiliul European se întruneşte cel puțin 
de două ori pe an, sub preşedinţia şefului de stat sau de guvern 
al statului membru care deţine în momentul respectiv preşedinţia 
Consiliului Uniunii Europene. 

Consiliul European prezintă Parlamentului European un 
raport în urma fiecărei reuniuni, precum şi un raport scris pri- 
vind progresele realizate de Uniune”. 


Consiliul Uniunii Europene — Consiliul Europei 

Consiliul Uniunii Europene nu trebuie confundat nici cu 
Consiliul Europei?!!, instituţie internaţională a cărei activitate se 
bazează pe cooperarea interguvernamentală în domeniul apărării 
drepturilor omului, a identității şi diversității culturale, în cel al 
promovării stabilității democratice în Europa. Consiliul Europei 
a fost înființat în 1949 prin Tratatul de la Londra şi reuneşte 
toate statele Uniunii Europene şi alte state din Centrul şi Estul 


219 Consiliul European s-a întâlnit pentru prima oară la Dublin în 1975. 
211 Sediul Consiliului Europei — Strassbourg. 

Europei, având în componență 46 de state membre?!?, la care se 
adaugă o serie de state cu statut de observator — Canada, Vatican, 
Japonia, S.U.A., Mexic. Acesta este un for de cooperare inter- 
parlamentară şi are două dimensiuni: una federalistă repre- 
zentată de Adunarea Parlamentară, alcătuită din parlamentari 
proveniți din parlamentele naționale, şi cealaltă interguverna- 
mentală constând în Consiliul de Miniştri”!?, alcătuit din miniştri 
de externe ai statelor membre. Consiliul Europei urmăreşte în 
mod deosebit: protejarea drepturilor omului, a democraţiei plu- 
raliste şi a supremaţiei dreptului; favorizarea conştientizării şi 
încurajarea dezvoltării identității şi diversităţii culturale ale 
Europei; căutarea unor soluţii pentru problemele cu care se 
confruntă societățile europene (discriminarea minorităților, 
xenofobia, intoleranța, protecția mediului, clonarea umană, sida, 
drogurile, crima organizată etc.); dezvoltarea stabilității demo- 
cratice în Europa prin susținerea reformelor politice, legislative 
şi constituționale. 


5.4. Comisia Europeană 


Prin articolul 9 din Tratatul de fuziune de la Bruxelles a 
fost instituită o Comisie unică”!* a Comunităţilor europene. 
Tratatul de fuziune stipulează independența Comisiei față de 
guvernele statelor membre, dar stabileşte răspunderea politică a 
acesteia față de Parlamentul European, care poate adopta o 
moțiune de cenzură împotriva ei. 

Prin Tratatul de la Maastricht au fost abrogate articolele 
din Tratatul de fuziune de la Bruxelles referitoare la compunerea 
şi organizarea Comisiei, în locul acestora fiind inserate în cele 


212 România a devenit membră a Consiliului Europei în anul 1993. 
213 România a deținut preşedinţia în perioada noiembrie 2005-mai 2006. 
214 Sediul Comisiei — Bruxelles. 

trei tratate comunitare dispoziţii având un conținut identic. 
Principalele modificări aduse de Tratatul de la Maastricht poartă 
asupra desemnării şi duratei mandatului Comisiei, respectiv de 
la 4 la 5 ani, situând-o astfel într-o anumită dependență faţă de 
Parlamentul European . 

Prin Tratatul de la Amsterdam, Comisia a rămas cu 
aceleaşi atribuţii, modificările aduse de tratat nefiind esenţiale: 
în privința cooperării în domeniul justiţiei şi al afacerilor 
interne, prerogativa unor inițiative, care la momentul respectiv 
erau exercitate împreună cu statele membre, îi rămân în exclu- 
sivitate; în domeniul „cooperării intensificate”, în cadrul CE, 
Comisia deţine monopolul inițiativei, pe care nu o împarte cu 
statele membre; s-a întărit poziția preşedintelui Comisiei. 

Conform reglementărilor Tratatului de la Nisa (art. 214 
alin. 2), Consiliul, printr-o majoritate calificată, nominalizează 
persoana ce intenționează să o numească Preşedinte al Comisiei 
Europene, nominalizare ce trebuie aprobată de Parlamentul 
European. Consiliul, hotărând prin majoritate calificată şi prin 
acordul comun cu Preşedintele nominalizat, va adopta lista cu 
celelalte persoane pe care intenționează să le numească membri 
ai Comisiei, în concordanță cu propunerile făcute de către 
fiecare stat membru. Aceasta va fi supusă votului de aprobare al 
Parlamentului European, iar după aprobare, Preşedintele şi 
ceilalți membrii ai Comisiei vor fi investiţi de către Consiliu 
care va hotărî prin majoritate calificată. 

Responsabilitățile Comisiei se structurează şi se atribuie 
membrilor acesteia de către Preşedintele ei, aceştia fiind obligaţi 
să le ducă la îndeplinire?!$. 


215 Art. 217 din TCE „l. Comisia va lucra respectând orientările politice 
definite de Preşedintele ei, care va decide asupra organizării sale interne, 
pentru a asigura funcționarea ei coerentă, eficientă şi pe bază de colegialitate. 
2. Responsabilităţile care incumbă asupra Comisiei vor trebui structurate şi 

Anterior anului 2007, Comisia includea câte un repre- 
zentant al fiecărui stat membru, însă după aderarea la Uniunea 
Europeană a celui de-al douăzeci şi şaptelea stat, pentru asigu- 
rarea celerității în desfăşurarea atribuţiilor, numărul membrilor 
Comisiei va fi mai mic decât numărul statelor membre, urmând 
să fie stabilit de Consiliu prin vot unanim. Membrii Comisiei 
vor fi aleşi pe baza unui sistem rotativ întemeiat pe principiul 
egalității, aranjamentele necesare fiind adoptate de Consiliu prin 
vot unanim. Această modificare se aplică de la data intrării în 
funcţie a primei Comisii ulterioare datei aderării celui de-al 
douăzeci şi şaptelea stat membru al Uniunii. 

Membrii Comisiei vor fi aleşi pe baza următoarelor prin- 
cipii: egalitatea statelor membre cu privire la succesiunea şi 
timpul petrecut de cetățenii lor ca membrii ai Comisiei, în 
consecință, diferența dintre numărul total de perioade în funcţie 
deținute de cetățenii a oricăror două state membre să nu poată fi 
mai mare de una; fiecare colegiu succesiv trebuie să fie compus 
în aşa fel încât să reflecte în mod satisfăcător aria demografică şi 
geografică a tuturor statelor membre ale Uniunii”!5. Orice stat 
care aderă la Uniune are dreptul, la momentul adeziunii sale, să 
aibă unul din cetățenii săi ca membru al Comisiei. 

Comisarii îşi exercită funcțiile în deplină independență, 
existând interdicția de a accepta instrucțiuni din partea vreunui 
guvern sau organism şi obligaţia statelor membre de a nu încer- 
ca să influențeze membrii Comisiei în îndeplinirea sarcinilor lor. 


alocate între membrii Comisiei de către Preşedintele ei. Acesta poate realoca 
trebuie să ducă la îndeplinire responsabilităţile care le-au fost însărcinate de 
către Preşedinte, sub autoritatea acestuia. 3. După obţinerea aprobării Cole- 
giului, Preşedintele va numi vicepreşedinţi din rândul membrilor Comisiei. 
4. Un membru al Comisiei trebuie să demisioneze la cererea Preşedintelui, 
după obţinerea de către acesta, a aprobării Colegiului”. 

216 Art. 4 al Protocolului asupra extinderii Uniunii Europene. 

Comisia europeană funcționează şi în baza principiului colegia- 
lităţii în luarea deciziilor, ea acționând în mod colectiv, cu 
respectarea orientărilor politice definite de preşedinte, membrii 
Comisiei fiind responsabili în mod colectiv pentru toate deciziile 
instituției. 

Atribuţii: 

În conformitate cu art. 211 din Tratatul privind Uniunea 
Europeană, pentru asigurarea funcționării şi dezvoltării pieței 
comune, Comisia: veghează la aplicarea dispoziţiilor tratatului şi 
a măsurilor luate de instituţii în virtutea acestuia; formulează 
recomandări sau avize în materiile care fac obiectul prezentului 
tratat, dacă acesta prevede în mod expres sau dacă Comisia le 
consideră necesare; dispune de putere de decizie proprie si 
participă la procesul de formare a actelor Consiliului şi Parla- 
mentului European, în condiţiile prevăzute de tratat; exercită 
atribuţiile conferite de Consiliu pentru aplicarea normelor stabi- 
lite de acesta.” 

Conform art. 212: „Comisia publică în fiecare an, cu cel 
puţin o lună înainte de deschiderea sesiunii Parlamentului Euro- 
pean, un raport general asupra activității Comunităţii.". Conform 
art. 218: „Consiliul şi Comisia se consultă reciproc şi stabilesc, 
de comun acord, modalităţile de colaborare. Comisia stabileşte 
regulamentul sau intern, pentru a asigura funcționarea sa şi a 
serviciilor sale, în condițiile prevăzute de prezentul tratat. Ea 
asigură publicarea acestui regulament”. 

Funcţiile pe care le îndeplineşte Comisia sunt în principal: 
cea de inițiativă; cea de execuţie şi de gestiune; cea de supra- 
veghere a executării obligaţiilor comunitare; cea de reprezentare 
a Uniunii Europene pe plan internațional. 

La nivel comunitar dreptul de inițiativă legislativă revine 
în principal Comisiei Europene, în unele cazuri, cu titlu de 
excepție, revenind şi Consiliului Miniştrilor Uniunii Europene si 

Parlamentului. Prin Actul Unic s-au conferit Comisiei compe- 
tențe executive, regula anterioară fiind inversată: Consiliul nu 
mai este executivul care îşi poate delega competența către 
Comisie, ci aceasta reprezintă executivul (fiind percepută ca un 
„guvern” comunitar), cu excepția situaţiilor în care Consiliul îşi 
rezervă în mod expres acest drept pentru sine. 

În exercitarea acestei atribuţii, de a pune în executare hotă- 
rârile Consiliului de miniştri sau actele normative emise de 
acesta în codecizie cu Parlamentul european, Comisia dispune 
de o putere normativă proprie, putând adopta regulamente, 
directive şi decizii, acte cu caracter obligatoriu, precum şi reco- 
mandări sau avize, acte cu caracter facultativ. 

Comisia este cea care propune proiectul de buget spre 
aprobare Parlamentului European şi Consiliului, răspunde de 
gestiunea şi execuţia bugetului de către instituțiile europene şi 
autoritățile naționale, iar în domeniul politicilor comunitare este 
responsabilă cu implementarea şi coordonarea politicilor comu- 
nitare. 

Un atribut esenţial ce revine Comisiei este acela de a con- 
trola aplicarea tratatelor comunitare de către Consiliu şi de către 
statele membre. În virtutea acestui atribut Comisia poate să 
declanşeze anumite proceduri juridice care au menirea de a 
stabili dacă Consiliul ori statele membre îndeplinesc obligațiile 
ce le revin din tratate. Comisia are monopolul inițiativei decizi- 
ilor comunitare şi elaborează propunerile ce sunt supuse celor 
două instanțe decizionale — Parlamentul şi Consiliul. 

Comisia Europeană îndeplineşte şi un semnificativ rol 
reprezentativ, ea fiind abilitată, potrivit dispozițiilor Tratatului 
de la Roma, să reprezinte interesele Comunităţii pe plan interna- 
tional, interes care trebuie să primeze în fața intereselor statelor 
membre. Ca reprezentant pe plan extern al Uniunii, Comisia este 
cea care negociază tratatele internaționale încheiate de Uniune, 
fiind împuternicită de fiecare dată de către Consiliul de miniştri 

printr-o „decizie de negociere”. Ulterior, Consiliul de miniştri va 
ratifica acordul internaţional, votând de regulă cu majoritate 
calificată, cu excepția acordurilor de asociere sau aderare, care 
trebuie votate cu unanimitate. 


5.5. Curtea Europeană de Justiţie 


Prin Tratatul de la Paris, care a instituit Comunitatea 
Europeană a Cărbunelui şi Oţelului, a fost creată şi instituția 
numită Curtea de Justiţie?!” Ea efectua în mod independent un 
control judiciar asupra actelor Înaltei Autorităţi şi ale statelor 
comunitare, era însărcinată şi cu supravegherea respectării Trata- 
tului şi cu soluționarea diferendelor dintre țările membre sau 
dintre particulari şi Înalta Autoritate. Curtea era compusă din 7 
judecători şi 2 avocaţi generali numiți de comun acord de către 
guvernele statelor membre pentru o perioadă de 6 ani. Ea avea 
în aparatul său un grefier, ales prin scrutin secret. 

Prin Tratatele semnate în 1957 la Roma cele trei Curți de 
Justiţie astfel rezultate s-au unificat într-o Curte de Justiţie 
unică?!’ Rolul acesteia este de a asigura garanția respectării de 
către statele membre, instituţiile comunitare şi persoanele fizice 
şi juridice din Comunitate a normelor juridice comunitare. 
Instituţiile comunitare şi statele membre vor fi reprezentate prin 
agenţi — juriştii instituţiilor comunitare, respectiv ai Ministerului 
Afacerilor Externe din guvernul statului membru — iar persoa- 
nele fizice sau juridice, prin avocaţi. 

Curtea era compusă, până în 2007, din 25 de judecători şi 
9 avocaţi generali, iar din 2007 numărul judecătorilor s-a mărit 


217 Sediul Curţii de Justiţie — Luxemburg. 

218 Nu trebuie confundate Curtea Europeană de Justiţie și Curtea Europeană a 
Drepturilor Omului (cu sediul la Strassbourg) — organ creat de Consiliul 
Europei în baza Convenţiei Europene a Drepturilor Omului. 

la 27, prin Tratatul de la Nisa stabilindu-se ca principiu 
desemnarea a câte unui judecător pentru fiecare stat membru. 
Numărul avocaţilor generali se va reduce la 8, Consiliul U.E. 
având dreptul să crească numărul acestora, votând cu unanimi- 
tate la propunerea Curţii Europene de Justiţie. Mandatul judecă- 
torilor şi al avocaţilor generali este de 6 ani — cu posibilitate de 
reînnoire. 

Alegerea judecătorilor se realizează de comun acord de 
către guvernele Statelor Membre, dintre cei care prezintă toate 
garanţiile de independență şi care îndeplinesc condiţiile cerute 
de exercitarea celor mai înalte funcții jurisdicționale, în tările 
din care provin, sau care sunt jurişti cu competenţe recunoscute. 

Judecătorii desemnează dintre ei, prin vot secret, pe 
preşedintele Curţii de Justiţie pentru un mandat de 3 ani, care 
poate fi reînnoit, acesta conducând activitatea jurisdicțională şi 
administraţia Curţii Europene de Justiţie. În virtutea acestei 
funcţii, preşedintele conduce dezbaterile, respectiv deliberările 
plenului. El numeşte de fiecare dată „judecătorul raportor” 
pentru fiecare caz în parte, fără ca el însuşi să exercite vreodată 
funcţia de judecător raportor. Însă el decide singur de fiecare 
dată când se solicită eliberarea unor „ordonanțe preşedințiale". 
Preşedintele este competent pentru administrarea generală a 
Curţii Europene de Justiţie şi îi revine sarcina de a fixa terme- 
nele de judecată. 

Avocaţii generali au rolul de a prezenta public concluzii 
motivate asupra cauzei în care este obligatorie prezența lor, 
asistând astfel Curtea în activitatea sa. Aceştia au o prezență 
originală în mecanismul judiciar comunitar, ei apropiindu-se 
prin atribuții mai mult de clasicul procuror decât de avocaţii 
pledanți din sistemele naţionale?!?. 


219 Dacian Cosmin Dragoș — „Uniunea Europeană — Instituţii. Mecanisme”, 
Ediţia 2, Editura All Beck, Bucureşti, 2005, p. 68. 

Atribuţii: Principalele atribuţii ale Curţii de Justiţie sunt: 
controlul legalității actelor instituțiilor; controlul respectării, de 
către statele membre, a obligaţiilor care le sunt impuse de către 
tratate; interpretarea regulilor comunitare şi negocierea validi- 
tății actelor instituţiilor. 

Competența  jurisdicțională conferită Curţii de către 
tratatele comunitare cuprinde: 

1) acţiuni împotriva statelor membre care pot fi acțiuni ale 
statelor membre împotriva statelor membre şi acțiuni ale 
instituțiilor comunitare împotriva statelor membre (dacă un 
stat membru nu şi-a îndeplinit obligațiile ce-i revin din tratat, 
în termenul fixat de Comisie, atunci aceasta poate sesiza 
Curtea de Justiţie); 

2) acțiuni împotriva instituțiilor comunitare: a) acțiuni privind 
legalitatea făcându-se distincție între acțiunea în anulare a 
actelor ce produc efecte juridice care leagă terții (regula- 
mente, decizii), acțiune în carență (atunci când tratatele 
impun o obligație Consiliului şi Comisiei pe care ele nu şi-o 
realizează poate fi introdusă o acțiune motivată pe violarea 
tratatului prin inacțiune); acțiune în reparație (permite Curţii 
să determine responsabilitatea Uniunii pentru daunele cauza- 
te cetățenilor şi întreprinderilor de către instituţiile sau agen- 
ţii săi în exercitarea funcțiilor lor), b) jurisdicția plenară — 
permite Curţii să substituie propriile sale decizii acelora ale 
instituțiilor comunitare. 

Toate litigiile au natură administrativă sau civilă, Curtea 
neavând competență de instanță penală. 

Conferinţa interguvernamentală de la Nisa din 2000, a luat 
în discuție problema reformării Curţii Europene de Justiţie, 
confiruntată cu creşterea cauzelor aduse în faţa sa spre soluțio- 
nare, de la 5 în 1986, la 899 în 1999. 

Reforma preconizată vizează deblocarea Curţii prin redu- 
cerea chestiunilor prejudiciale soluționate la acest nivel şi 


Despre dreptul comunitar 175 


responsabilizarea treptată a judecătorilor naționali în procesul de 
interpretare a dreptului comunitar. 

De asemenea se doreşte sesizarea directă a Curţii numai cu 
acele recursuri considerate esențiale pentru buna funcționare a 
Uniunii Europene. 


Ca o concluzie 


Scopul pentru care s-au tratat cele de mai sus se reflectă şi 
în Preambulul Declaraţiei Universale a Drepturilor Omului, a 
cărui respectare se impune: 


„Toţi oamenii se nasc liberi şi egali în demnitate şi în 
drepturi. Ei sunt înzestrați cu rațiune şi conştiinţă şi trebuie să 


acţioneze unii faţă de alţii în spirit de fraternitate.” 


Preambulul Declaraţiei Universale a Drepturilor Omului 

